ຜູ້ນຳລາວຊົມເຊີຍວັນຊາດການາດາ
(30/06/2014)
ຂປລ. ວັນທີ 28 ມິຖຸນາຜ່ານມານີ້ ບັນດາທ່ານຜູ້ນຳລາວ ເຊິ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຕ່າງກໍໄດ້ສະແດງຄຳຊົມເຊີຍ ຜ່ານທາງໂທລະເລກ ເຖິງທ່ານ ເດວິດ ຈອນສະຕັນ ຜູ້ສຳເລັດລາດຊະການ ແຫ່ງ ການາດາ, ທ່ານ ສະເຕັບຟານ ໂຈເຊັບ ຮາເປີ, ນາຍົກລັດຖະມົນຕີ ແລະ ທ່ານ ຈອນ ແບລ ລັດ ຖະມົນຕີວ່າການກະຊວງການ ຕ່າງປະເທດ ແຫ່ງ ການາດາ ທີ່ໂອຕາວາ ໃນໂອກາດວັນຊາດຂອງປະເທດດັ່ງກ່າວ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດ ແຫ່ງ ການາດາ, ໃນນາມລັດຖະບານ, ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ກໍຄື ລັດຖະບານ ແລະ ປະຊາຊົນການາດາທຸກທົ່ວໜ້າ. ພ້ອມທັງເຊື່ອໝັ້ນວ່າ: ການພົວພັນມິດຕະພາບ ແລະ ການຮ່ວມມືອັນດີ ລະຫວ່າງສອງຊາດພວກເຮົາ ຈະໄດ້ຮັບ ການສືບຕໍ່ຮັດແໜ້ນຍິ່ງໆຂຶ້ນໃນປີຕໍ່ໜ້າ ແລະ ຫວັງວ່າ: ການາດາ ແລະ ລາວ ຈະສືບຕໍ່ເຮັດວຽກຮ່ວມກັນຢ່າງໃກ້ຊິດ ເພື່ອສົ່ງເສີມຄວາມວັດທະນາ ຖາວອນຂອງພວກເຮົາ ເຮັດໃຫ້ສາຍພົວພັນມິດຕະພາບ ແລະ ການຮ່ວມມືທີ່ດີນີ້ສືບຕໍ່ຂະຫຍາຍຕົວ ແລະ ຮັດແໜ້ນຍິ່ງໆຂຶ້ນເພື່ອຜົນປະໂຫຍດ ຂອງປະຊາຊົນສອງຊາດຂອງພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາສາກົນ./.
ໂທລະເລກອວຍພອນ
(30/06/2014)
ຂປລ. ໃນວັນທີ 30 ມິຖຸນາ 2014 ຄະນະບໍລິຫານງານສູນກາງພັກ ປປ ລາວ ໄດ້ສະແດງຄວາມຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງຄະນະບໍລິຫານງານສູນກາງພັກກອມມູນິດຈີນ ທີ່ນະຄອນຫລວງປັກກິ່ງ ເນື່ອງໃນໂອກາດວັນສ້າງຕັ້ງພັກກອມມູນິດຈີນ ຄົບຮອບ 93 ປີ.
ເນືອໃນໂທລະເລກລະບຸວ່າ: ເນື່ອງໃນໂອກາດວັນສ້າງຕັ້ງພັກກອມມູນິດຈີນ ຄົບຮອບ 93 ປີ (01/07/1921-01/07/2014), ຄະນະບໍລິຫານ ງານສູນກາງພັກປະຊາຊົນປະຕິວັດລາວ, ສະມາຊິກພັກ ແລະ ປະຊາຊົນລາວບັນດາເຜົ່າ ຂໍສົ່ງຄວາມຂ່ຳນັບຊົມເຊີຍອັນອົບອຸ່ນ ແລະ ພອນໄຊອັນປະ ເສີດ ມາຍັງຄະນະບໍລິຫານງານສູນກາງພັກກອມມູນິດຈີນ, ສະມາຊິກພັກ ແລະ ປະຊາຊົນຈີນອ້າຍນ້ອງທຸກຖ້ວນໜ້າ.
ຕະຫລອດໄລຍະ 93 ປີ ຜ່ານມາ, ພາຍໃຕ້ການນຳພາອັນສະຫລາດສ່ອງໄສ ຂອງພັກກອມມູນິດຈີນ, ປະຊາຊົນຈີນອ້າຍນ້ອງ ຍາດໄດ້ຜົນສຳເລັດ ອັນໃຫ່ຍຫລວງ ໃນພາລະກິດການຕໍ່ສູ້ຍາດເອົາເອກະລາດ, ປະຕິຮູບເປີດປະຕູສູ່ພາຍນອກ, ພັດທະນາສ້າງສາປະເທດຊາດ ເຮັດໃຫ້ ສປ ຈີນ ມີສະຖຽນລະພາບທາງດ້ານການເມືອງ, ເສດຖະກິດຂະຫຍາຍ ຕົວດ້ວຍຈັງຫວະໝັ້ນທ່ຽງ, ຕໍ່ເນື່ອງ ແລະ ວ່ອງໄວ ເຊິ່ງໄດ້ເປັນການປັບປຸງຊີວິດການເປັນຢູ່ ຂອງປະຊາຊົນຈີນອ້າຍນ້ອງໃຫ້ດີຂື້ນເລື້ອຍໆ ແລະ ເປັນແຮງພັກດັນອັນສຳຄັນ ໃຫ້ແກ່ການປະຕິບັດ ບັນດາເປົ້າໝາຍທີ່ກອງປະຊຸມໃຫ່ຍ ຄັ້ງທີ 18 ຂອງພັກ ແລະ ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ 12 ກໍຄື ກອງປະຊຸມຄົບຄະນະ ຄັ້ງທີ 3 ສະໄໝທີ 18 ຂອງພັກໄດ້ວາງອອກ ໃຫ້ບັນລຸຜົນເປັນຈິງ, ສືບຕໍ່ນຳເອົາປະເທດຈີນກ້າວເດີນໄປຢ່າງໜັກແໜ້ນ ຕາມເສັ້ນທາງສັງຄົມນິຍົມທີ່ມີສີສັນພິເສດຂອງຈີນ ເພື່ອບັນລຸເປົ້າໝາຍຂອງ ການຟື້ນຟູ ຄວມຈະເລີນຮຸ່ງເຮືອງຂອງຊາດຈີນທີ່ຍິ່ງໃຫ່ຍ.
ພັກປະຊາຊົນ ປະຕິວັດລາວ ແລະ ປະຊາຊົນລາວບັນດາເຜົ່າ ຂໍສະແດງຄວາມຊົມເຊີຍຢ່າງສຸດອົກສຸດໃຈ ຕໍ່ບັນດາຜົນສຳເລັດອັນໃຫ່ຍຫລວງ ທີ່ພັກ, ລັດ ແລະ ປະຊາຊົນຈີນອ້າຍນ້ອງຍາດມາໄດ້ ໃນຕະຫລອດໄລຍະຜ່ານມາ ແລະ ຖືສິ່ງນີ້ເປັນການປຸກລະດົມ ແລະ ເປັນກຳລັງໃຈອັນໃຫ່ຍຫລວງແກ່ພັກ, ລັດ ແລະ ປະຊາຊົນລາວ ໃນການຈັດຕັ້ງຜັນຂະຫຍາຍ ບັນດາເປົ້າໝາຍອັນໃໝ່ ທີ່ກອງປະຊຸມໃຫ່ຍ ຄັ້ງທີ IX ຂອງພັກປະຊາຊົນປະຕິວັດລາວ ໄດ້ວາງ ອອກໃຫ້ບັນລຸຜົນເປັນຈິງ.
ພັກປະຊາຊົນ ປະຕິວັດລາວ ມີຄວາມພູມໃຈເປັນຢ່າງຍິ່ງ ຕໍ່ສາຍພົວພັນ ແລະ ການຮ່ວມມືຮອບດ້ານ ລາວ-ຈີນ ທີ່ນັບມືນັບເຂົ້າສູ່ລວງເລີກ ໃນຕະ ຫລອດໄລຍະຜ່ານມາ ແລະ ຈະສືບຕໍ່ຮ່ວມມືກັບ ພັກກອມມູນິດຈີນ, ເສີມຂະຫຍາຍສາຍພົວພັນ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ ທີ່ມີມູນເຊື້ອມາແຕ່ດົນນານ ບົນພື້ນຖານຈິດໃຈແຫ່ງການພົວພັນ 4 ດີ ແລະ ການພົວພັນແບບຄູ່ຮ່ວມຍຸດທະສາດຮອບດ້ານໜັ້ນຄົງຍາວນານ ໃຫ້ແຕກດອກອອກຜົນຍິ່ງໆຂຶ້ນ ເພື່ອນຳເອົາໝາກຜົນຕົວຈິງມາສູ່ປະຊາຊົນສອງປະເທດ ກໍຄື ເພື່ອສັນຕິພາບ, ມິດຕະພາບ, ການຮ່ວມມື ແລະ ການພັດທະນາ ໃນພາກພື້ນ ແລະ ໃນໂລກ.
ເນື່ອງໃນໂອກາດອັນສະຫງ່າລາສີນີ້, ພັກປະຊາຊົນ ປະຕິວັດລາວ ຂໍອວຍພອນໃຫ້ ພັກກອມມູນິດຈີນ ຈົ່ງສືບຕໍ່ບັນລຸຜົນສຳເລັດໃໝ່ໃຫຍ່ຫລວງກວ່າເກົ່າ ໃນພາລະກິດແຫ່ງການສ້າງປະເທດຈີນ ທີ່ອີ່ມໜຳສຳລານຮອບດ້ານ ແລະ ນຳເອົາປະເທດຈີນ ກ້າວເດີນໄປຕາມເສັ້ນທາງສັງຄົມນິຍົມ ທີ່ມີສີສັນ ພິເສດຂອງຈີນ ເພື່ອບັນລຸຄວາມຝັນຂອງຈີນ ໃນການຟື້ນຟູຄວາມສີວິໄລຂອງເຊື້ອຊາດຈີນ.
ຂໍອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ, ການເປັນຄູ່ຮ່ວມຍຸດທະຮອບດ້ານໝັ້ນຄົງຍາວນານ ລະຫວ່າງ ສອງພັກ, ສອງລັດ ແລະ ປະຊາ ຊົນນສອງຊາດ ລາວ-ຈີນ ຈົ່ງໝັ້ນຄົງຄະນົງແກ່ນ ແລະ ນັບມື້ນັບແຕກດອກອອກຜົນຍິ່ງໆຂຶ້ນ./.
ໂທລະເລກອວຍພອນວັນຊາດ ສະໂລເວນີ
(24/06/2014)
ຂປລ. ວັນທີ 23 ມິຖຸນາ 2014, ທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກອວຍພອນວັນຊາດ ເຖິງທ່ານ ໂບຣຸດ ປາຮໍ ປະທານາທິບໍດີ, ທ່ານ ນາງ ອາເລນກາ ບຣາຕູເຊັກ ນາຍົກລັດຖະມົນຕີ ແລະ ທ່ານ ການ ເອີຈາເວັກ ລັດຖະມົນຕີວ່າການກະຊວງການຕ່າງປະເທດແຫ່ງ ສາທາລະນະລັດ ສະໂລເວນີ.
ເນື້ອໃນໂທລະເລກອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ສະໂລເວນີ, ພວກຂ້າພະເຈົ້າຂໍສົ່ງຄຳຊົມເຊີຍອັນຈິງໃຈ ແລະ ພອນໄຊອັນປະເສີດມາຍັງພວກທ່ານ ແລະ ຜ່ານພວກທ່ານໄປຍັງ ລັດຖະບານ ແຫ່ງ ສາທາລະນະລັດ ສະໂລເວນີ ທຸກທົ່ວໜ້າ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ວັດທະນາຖາວອນ.
ພວກຂ້າພະເຈົ້າເຊື່ອໝັ້ນວ່າ ດ້ວຍຄວາມພະຍາຍາມຮ່ວມກັນ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ສະໂລເວນີ ຈະໄດ້ຮັບການຮັດແໜ້ນ ແລະ ເສີມຂະຫຍາຍຍິ່ງຂຶ້ນ ເພື່ອຜົນປະໂຫຍດສອງຊາດ ກໍຄື ເພື່ອ ສັນຕິພາບ ແລະ ການຮ່ວມມືສາກົນ ເພື່ອການພັດທະນາແບບຍືນຍົງ.
ໂທລະເລກອວຍພອນວັນຊາດ ໂກຣອາຊີ
(24/06/2014)
ຂປລ. ວັນທີ 23 ມິຖຸນາ 2014, ທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງ ໂທລະເລກອວຍ ພອນວັນຊາດ ເຖິງທ່ານ ອີໂວ ໂຈຊີໂປວິກ ປະທານາທິບໍດີ, ທ່ານ ໂຊຣານ ມິລາໂນວິກ ນາຍົກລັດຖະມົນຕີ ແລະ ທ່ານ ນາງ ເວສນາ ປູຊິກ ລັດຖະມົນຕີວ່າການກະຊວງການຕ່າງປະເທດ ແລະ ວຽກງານເອີຣົບ ແຫ່ງ ສາທາລະນະລັດ ໂກຣອາຊີ.
ເນື້ອໃນໂທລະເລກອວຍພອນລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ໂກຣອາຊີ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພວກທ່ານ ແລະ ຜ່ານພວກທ່ານ ໄປຍັງປະຊາຊົນ ໂກຣອາຊີ ເພື່ອນມິດ ທຸກທົ່ວໜ້າ.
ພວກຂ້າພະເຈົ້າເຊື່ອໝັ້ນວ່າ, ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາ ລະນະລັດ ໂກຣອາຊີ ຈະໄດ້ຮັບການສືບຕໍ່ເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມມື ເພື່ອການພັດທະນາ.
ສາຍພົວພັນການທູດ ສປປ ລາວ-ສປປ ເກົາຫລີ ມີອາຄົບຮອບ 40 ປີ
(23/06/2014)
ຂປລ. ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ໂທລະເລກຊົມເຊີຍ ເຖິງທ່ານ Ri Su Yong, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ເກົາຫລີ ເນື່ອງໃນໂອກາດ ວັນສ້າງຕັ້ງສາຍພົວພັນການທູດ ລະຫວ່າງ ສປປ ລາວ ແລະ ສປປ ເກົາຫລີ ຄົບຮອບ 40 ປີ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນສ້າງຕັ້ງສາຍພົວພັນການທູດ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ປະຊາຊົນ ປະທິປະໄຕ ເກົາຫລີ ຄົບຮອບ 40 ປີ, ຂ້າພະເຈົ້າ ຕາງໜ້າຄະນະນຳ ແລະ ພະນັກງານກະຊວງການຕ່າງປະເທດ ແຫ່ງ ສປປ ລາວ ຂໍສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ໂດຍຜ່ານທ່ານໄປຍັງຄະນະນຳ ແລະ ພະນັກງານກະຊວງ ການຕ່າງປະເທດ ສປປ ເກົາຫລີ ທຸກຖ້ວນໜ້າ.
ຂ້າພະເຈົ້າ ມີຄວາມປິຕິຊົມຊື່ນຢ່າງຍິ່ງທີ່ເຫັນວ່າ ຕະຫລອດໄລຍະ 40 ປີຜ່ານມາ, ສາຍພົວພັນມິດຕະພາບ ອັນເປັນມູນເຊື້ອ ແລະ ການຮ່ວມມື ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ສປປ ລາວ ແລະ ສປປ ເກົາຫລີ ທີ່ສ້າງຂື້ນໂດຍປະທານ ໄກສອນ ພົມວິຫານ, ຜູ້ນຳທີ່ເຄົາລົບຮັກຂອງປະຊາຊົນລາວ ແລະ ທ່ານປະທານ ກິມ ອິນ ຊຸງ, ຜູ້ນຳທີ່ຍິ່ງໃຫ່ຍຂອງປະຊາຊົນເກົາຫລີ ໄດ້ຮັບການເສີມຂະຫຍາຍ ໂດຍທ່ານປະທານ ຈູມມາລີ ໄຊຍະສອນ ຜູ້ນຳສູງຂອງ ສປປ ລາວ ແລະ ທ່ານປະທານ ກິມ ເຈິງ ອຸນ ຜູ້ນຳສູງຂອງ ສປປ ເກົາຫລີ ເຮັດໃຫ້ ການພົວພັນຮ່ວມມື ລະຫວ່າງ ສອງປະເທດພວກເຮົາ ນັບມື້ນັບໄດ້ຮັບການເສີມຂະຫຍາຍ ແໜ້ນແຟ້ນ ແລະ ກ້າວເຂ້ົາ ສູ່ລວງເລິກຢ່າງບໍ່ຢຸດຢັ້ງ, ນຳເອົາຜົນປະໂຫຍດມາໃຫ້ແກ່ 2 ປະເທດພວກເຮົາ. ສະເພາະສອງກະຊວງການຕ່າງປະເທດພວກເຮົາ ກໍໄດ້ມີການສະໜັບສະໜູນ ເຊິ່ງກັນ ແລະ ກັນ ແລະ ການຮ່ວມມືຢ່າງມີປະສິດຜົນ ໃນເວທີສາກົນ ແລະ ພາກພື້ນ ຕະຫລອດມາ.
ຂ້າພະເຈົ້າມີຄວາມເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືທີ່ເປັນມູນເຊື້ອ ລະຫວ່າງ ສປປ ລາວ ແລະ ສປປ ເກົາຫລີ ກໍຄື ລະຫວ່າງ ສອງກະຊວງການຕ່າງປະເທດພວກເຮົາ ຈະໄດ້ຮັບການພັດທະນາ ຢ່າງບໍ່ຢຸດຢັ້ງ. ຂໍອວຍພອນໃຫ້ທ່ານ ຈົ່ງມີສຸກະພາບເຂັ້ມແຂງ ແລະ ປະສົບຜົນສຳ ເລັດໃນໜ້າທີ່ອັນສູງສົ່ງຂອງທ່ານ.
ໃນໂອກາດດຽວກັນນີ້ ທ່ານ Ri Su Yong, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ເກົາຫລີ ກໍໄດ້ໂທລະເລກຊົມເຊີຍເຖິງທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ເຊິ່ງມີເນື້ອໃນລະບຸວ່າ: ນັບແຕ່ສ້າງ ຕັ້ງສາຍພົວພັນການທູດ 40 ປີ ຜ່ານມາ, ການພົວພັນ 2 ຝ່າຍ ໄດ້ຮັບການພັດທະນາ ແລະ ຂະຫຍາຍກ້ວາງອອກ ໂດຍກວມເອົາຫລາຍຂະແໜງການ ແລະ ການຮ່ວມມືກັນຢ່າງໃກ້ຊິດ ໃນເວທີສາກົນກໍໄດ້ຮັບການຂະຫຍາຍຕົວ ທ່າມກາງສະພາບການສາກົນທີ່ມີການປ່ຽນແປງ ແລະ ສົບສົນ.
ຂ້າພະເຈົ້າເຊື່ອໝັ້ນວ່າ: ການພົວພັນຮ່ວມມືມິດຕະພາບອັນດີເລີດ ລະຫວ່າງ 2 ປະເທດພວກເຮົາຈະໄດ້ຮັບການເສີມຂະຫຍາຍ ແລະ ພັດທະນາ ຢ່າງບໍ່ຢຸດຢັ້ງ ເພື່ອຮັບໃຊ້ຜົນປະໂຫຍດລວມ ແລະ ຄວາມມຸ້ງຫວັງຂອງປະຊາຊົນສອງປະເທດພວກເຮົາ. ຂໍອວຍພອນໃຫ້ທ່ານ ຈົ່ງປະສົບຜົນສຳ ເລັດໃໝ່ໃຫຍ່ຫລວງກວ່າເກົ່າ ໃນການພັດທະນາສາຍພົວພັນຕ່າງປະເທດ ຂອງ ສປປ ລາວ./.
ຜູ້ນຳລາວອວຍພອນວັນຊາດລຸກຊຳບວກ
(23/06/2014)
ຂປລ. ເມື່ອວັນທີ 19 ມິຖຸນາ 2014 ນີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານສານອວຍພອນເຖິງເຈົ້າຊາຍ ແກຣນດຣຸກ ເຮັນຣີ ແຫ່ງ ຣາຊະອານາຈັກ ລຸກຊຳບວກ ເນື່ອງໃນໂອກາດວັນຊາດ ປະເທດ ດັ່ງກ່າວ.
ເນື້ອໃນຂອງສານລະບຸວ່າ: ເນື່ອງໃນໂອກາດວັນຊາດ ແຫ່ງ ຣາຊະອານາຈັກ ລຸກຊຳບວກ ຕາງໜ້າໃຫ້ປະ ຊາຊົນລາວ ແລະ ໃນນາມສ່ວນຕົວ ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະອົງ ແລະ ຜ່ານພະອົງ ໄປຍັງປະຊາຊົນລຸກຊຳບວກທຸກຖ້ວນໜ້າ ຈົ່ງມີພະລານາໄມສົມບູນ ແລະ ວັດທະນາຖາວອນ.
ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບອັນສະໜິດສະໜົມ ແລະ ການຮ່ວມມືທີ່ແຕກດອກອອກຜົນ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ຣາຊະອານາຈັກ ລຸກຊຳບວກ ຈະສືບຕໍ່ໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ສັນຕິພາບໂລກ ແລະ ການຮ່ວມມືສາກົນ.
ສ່ວນເນື້ອໃນສານຊົມເຊີຍ ຂອງທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ທີ່ສົ່ງເຖິງທ່ານ ຊາວີເອ ເບແຕນ ນາຍົກລັດຖະມົນຕີ ແຫ່ງ ຣາຊະອານາຈັກ ລຸກຊຳບວກ ລະບຸວ່າ: ເນື່ອງໃນໂອກາດວັນຊາດ ແຫ່ງ ຣາຊະອານາຈັກລຸກຊຳບວກ ຕາງໜ້າໃຫ້ລັດຖະບານ ແຫ່ງ ສາທາ ລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນລຸກຊຳບວກທຸກຖ້ວນໜ້າ. ພ້ອມທັງເຊື່ອໝັ້ນວ່າ ສາຍພົວພັນມິດຕະພາບ ແລະ ການ ຮ່ວມມື ລະຫວ່າງ ສອງປະເທດພວກເຮົາ ທັງໃນຂອບສອງຝ່າຍ ແລະ ຫລາຍຝ່າຍ ຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດ ລວມຂອງປະຊາຊົນສອງຊາດພວກເຮົາ ກໍຄື ວົງຄະນະຍາດສາກົນ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ ສົ່ງຊົມເຊີຍ ເຖິງທ່ານ ຊັງ ອາສແຊນບອນ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ລຸກຊຳບວກ ເຊັ່ນດຽວກັນ./.
ສານຊົມເຊີຍ
(19/06/2014)
ຂປລ. ເມື່ອມໍ່ໆມານີ້, ທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ ລາວ ໄດ້ສົ່ງສານຊົມເຊີຍ ເຖິງສົມເດັດພຣະຣາຊາ ເຟລິບເປ ເດີ ຈວນ ຟິລິບ ປາໂບຣ ອານຟອງໂຊ ເດີ ໂຕໂດສ໌ ຊານໂຕສ໌ ເຈົ້າຊີວິດ ແຫ່ງ ຣາຊະອານາຈັກສະເປນ ທີ່ມາດຣິດ, ເນື່ອງໃນໂອກາດຂຶ້ນຄອງຣາຊະ ບັນລັງເປັນເຈົ້າຊີວິດ ແຫ່ງ ຣາຊະອານາຈັກ ແອັດສະປາຍ.
ເນື້ອໃນສານຊົມເຊີຍລະບຸວ່າ: ເນື່ອງໃນໂອກາດ ທີ່ສົມເດັດພຣະຣາຊາ ໄດ້ຂຶ້ນຄອງຣາຊະບັນລັງແຫ່ງຣາຊະອານາຈັກ ແອັດສະປາຍ, ຂ້າພະເຈົ້າ ຂໍສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງສົມເດັດພຣະຣາຊາ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ, ໄດ້ຮັບຜົນສຳເລັດ ອັນຍິ່ງໃຫຍ່ ໃນໜ້າທີ່ວຽກງານອັນສູງສົ່ງ ຂອງສົມເດັດ ແລະ ປະຊາຊົນສະເປນ ມີຄວາມຈະເລີນຮຸ່ງເຮືອງ.
ຂ້າພະເຈົ້າ ຫວັງຢ່າງຍິ່ງວ່າ ຈະໄດ້ຮ່ວມເຮັດວຽກກັບອົງສົມເດັດ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ຣາຊະອານາຈັກ ແອັດສະປາຍ ໃນອະນາຄົດ ເພື່ອຜົນປະໂຫຍດລວມ ຂອງປະຊາຊົນສອງຊາດ ພວກເຮົາ ກໍຄືວົງຄະນາຍາດສາກົນ.
ຈົດໝາຍເສົ້າສະຫລົດໃຈ
(18/06/2014)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບຈົດໝາຍສະແດງຄວາມເສົ້າ ສະຫລົດໃຈ ຈາກທ່ານ ຊັງອິວ ເລີ ດຣິອຽນ ກະຊວງປ້ອງກັນປະເທດ ແຫ່ງ ສາທາລະນະລັດ ຝຣັ່ງ.
ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ຕໍ່ການເສຍຊີວິດຂອງ ທ່ານ ນາຍພົນ ດວງໃຈ ພິຈິດ ແລະ ພັນລະຍາ ອັນເນື່ອງມາຈາກ ເຫດ ການຍົກຕົກ AN ຕົກທີ່ແຂວງຊຽງຂວາງ ໃນວັນທີ່ 17 ພຶດສະພາ.
ຕໍ່ການສູນເສຍຄັ້ງຍິ່ງໃຫຍ່ນີ້, ຂ້າພະເຈົ້າ ຂໍສະແດງຄວາມເສຍໃຈຢ່າງຈິງໃຈ ຄະນະນຳກະຊວງປ້ອງກັນປະເທດ ແລະ ມາຍັງບັນດາຄອບຄົວ ຂອງຜູ້ ທີ່ມີການສູນເສຍຈາກເຫດການສະເທືອນຂວັນ ໃນຄັ້ງນີ້.
ຂ້າພະເຈົ້າ ມີຄວາມເຊື່ອໝັ້ນຢ່າງສູງວ່າ ກອງທັບປະຊາຊົນລາວ ຈະສາມາດຜ່ານຜ່າເຫດການຄັ້ງນີ້ ດ້ວຍບາດກ່າວທີ່ເຂັ້ມແຂງ ແລະ ໜັກແໜ້ນ.
ຂ້າພະເຈົ້າຂໍສົ່ງຄວາມເປັນເອກພາບ ແລະ ຄວາມເຫັນອົກເຫັນໃຈ ແລະ ຂໍສະແດງຄວາມນັບຖື ເປັນຢ່າງສູງມາຍັງ ທ່ານ ນາຍົກລັດຖະມົນຕີ ມານະ ໂອກາດນີ້.
ສານເສົ້າສະຫລົດໃຈ
(17/06/2014)
ຂປລ. ເມື່ອບໍ່ດົນມານີ້, ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບສານສະແດງຄວາມເສ້ົາສະຫລົດໃຈຈາກທ່ານນາງ ອານ ອິດານໂກ ເຈົ້າຄອງນະຄອນຫລວງປາຣີ ແຫ່ງ ສາທາລະນະລັດ ຝຣັ່ງ.
ເນື້ອໃນສານເສົ້າສະຫລົດໃຈມີເນື້ອໃນວ່າ: ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ທີ່ໄດ້ຮັບຂ່າວເຫດການຍົນຕົກໃນວັນທີ 17 ພຶດສະພາ ອັນໄດ້ເຮັດໃຫ້ ມີການສູນເສຍຊີວິດຂອງ ທ່ານ ພົນໂທ ດວງໃຈ ພິຈິດ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງປ້ອງກັນປະເທດ ພ້ອມດ້ວຍພັນລະຍາ, ທ່ານ ນາງ ທັນດາ ພິຈິດ, ທ່ານ ດຣ. ທອງບັນ ແສງອາພອນ ລັດຖະມົນຕີວ່າການ ກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາລາດ ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ.
ຢູ່ໃນສະພາບທີ່ເສົ້າສະຫລົດໃຈນີ້, ຂ້າພະເຈົ້າ ໃນນາມປະຊາຊົນນະຄອນຫລວງປາຣີ ແລະ ໃນນາມສ່ວນຕົວ ຂໍສະແດງຄວາມເສຍໃຈ ເປັນຢ່າງຍິ່ງ ຕໍ່ການສູນເສຍຄັ້ງນີ້.
ການສູນເສຍ ທ່ານເຈົ້າຄອງນະຄອນຫລວງວຽງຈັນ ໄດ້ກະທົບເຖິງການພົວພັນ ແລະ ການຮ່ວມມື ອັນແໜ້ນແຟ້ນ ລະຫວ່າງ ສອງນະຄອນຫລວງ ຂອງພວກເຮົາ, ໂດຍສະເພາະການພົວພັນ ແລະ ການຮ່ວມມືພາຍໃນ ສະມາຄົມສາກົນຂອງບັນດາເຈົ້າຄອງທີ່ໃຊ້ພາສາຝຣັ່ງ. ການຕ້ອນຮັບອັນອົບອຸ່ນທີ່ ທ່ານ ສຸກັນ ມະຫາລາດ ໄດ້ມີໃຫ້ບັນດາເພື່ອນຮ່ວມງານ ແລະ ສະມາຊິກຫ້ອງການ ສະມາຄົມສາກົນ ຂອງບັນດາເຈົ້າຄອງທີ່ໃຊ້ພາສາຝຣັ່ງ ໃນໄລຍະເດືອນເມສາ 2013 ຜ່ານມາ.
ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ຢ່າງຈິງໃຈອີກຄັ້ງໜຶ່ງ ແລະ ຂໍສະແດງຄວາມນັບຖື ຢ່າງສູງມາຍັງ ທ່ານປະທານປະເທດ ນະໂອກາດນີ້.
ສານເສົ້າສະຫລົດໃຈ
(13/06/2014)
ຂປລ.ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານເສົ້າສະຫລົດໃຈເຖິງ ທ່ານ ຊິນໂຊ ອາເບະ ນາຍົກລັດຖະມົນຕີ ແຫ່ງ ປະເທດຢີ່ປຸ່ນ, ຕໍ່ການສິ້ນພະຊົນຂອງ ເຈົ້າຊາຍ ຄັດຊຶຣະ, ຣາຊະທາຍາດທີຫົກ ແຫ່ງ ຣາຊະບັນລັງຢີ່ປຸ່ນ.
ໃນນາມຕາງໜ້າລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ຂ້າພະເຈົ້າຂໍສະແດງຄວາມເສົ້າສະຫລົດ ໃຈຢ່າງສຸດຊຶ້ງ ຕໍ່ການສິ້ນພະຊົນຂອງ ເຈົ້າຊາຍ ຄັດຊຶຣະ, ຣາຊະທາຍາດທີຫົກ ແຫ່ງ ຣາຊະບັນລັງຢີ່ປຸ່ນ. ໃນວັນທີ 08 ມີຖຸນາ 2014 ທີ່ຜ່ານມາ.
ການຈາກໄປຂອງ ເຈົ້າຊາຍ ຄັດຊຶຣະ ເປັນການສູນເສຍອັນໃຫຍ່ຫລວງຂອງລັດຖະບານ ແລະ ປະຊາຊົນຢີ່ປຸ່ນ ທີ່ຕ້ອງສູນເສຍເຈົ້າຊາຍຜູ້ທີ່ເຄົາລົບຮັກ. ຂ້າພະເຈົ້າຂໍແບ່ງເບົາຄວາມທຸກໂສກ ແລະ ຄວາມເຫັນອົກເຫັນໃຈມາຍັງທ່ານ ແລະ ຜ່ານທ່ານໄປຍັງຄອບຄົວຂອງເຈົ້າຊາຍ ຄັດຊຶຣະ ໃນໂອກາດນີ້ດ້ວຍ.
ຜູ້ນຳລາວ ອວຍພອນວັນຊາດ ຟີລິບປິນ
(12/06/2014)
ຂປລ. ເມື່ອມໍ່ໆມານີ້, ບັນດາທ່ານຜູ້ນຳລາວຊຶ່ງມີ ທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ສົ່ງສານອວຍພອນວັນຊາດ ສ. ຟີລິບປິນ ເຖິງຄູ່ຮ່ວມຕຳແໜ່ງຄື ທ່ານ ເບນິກໂນ ເອັສ ອາຄີໂນ III ປະທານາທິບໍດີ ແຫ່ງ ສາທາລະນະລັດ ຟິລິບປິນ ແລະ ທ່ານ ອອນເບີດ ເອບ. ເດວ ໂຣສາລອຍ ລັດຖະມົນຕີວ່າການກະຊວງການຕ່າງປະເທດ ແຫ່ງ ສ. ຟີລິບປິນ ທີ່ ນະຄອນຫລວງມະນີລາ.
ເນື້ອໃນສານອວຍພອນລະບຸວ່າ: ເນື່ອງໃນໂອກາດການສະເຫລີມສະຫລອງວັນຊາດ ແຫ່ງ ສາທາລະນະລັດ ຟີລິບປິນ ຄົບຮອບ 116 ປີ, ໃນ ນາມລັດຖະບານ ແລະ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສະແດງ ຄວາມຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງທ່ານ, ລັດຖະບານ ແລະ ປະຊາຊົນ ສາທານະລັດ ຟີລິບປິນ ທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງສອງປະເທດຂອງພວກເຮົາຈະສືບຕໍ່ຮັດແໜ້ນ ແລະ ຂະຫຍາຍ ຕົວຍິ່ງໆຂຶ້ນໃນຊຸມປີຕໍ່ໜ້າ ທັງໃນຂອບສອງຝ່າຍ ແລະ ໃນຂອບອາຊຽນ ເພື່ອຜົນປະໂຫຍດຂອງສອງປະເທດ ແລະ ປະຊາຊົນສອງຊາດລາວ-ຟີລິບ ປິນ ກໍຄື ເພື່ອສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາໃນພາກພື້ນ ແລະ ໃນໂລກ.
ພວກຂ້າພະເຈົ້າ ຂໍຖືໂອກາດອັນສະຫງ່າລາສີນີ້ ສົ່ງຄຳອວຍພອນໄຊອັນປະເສີດມາຍັງບັນດາທ່ານ ຈົ່ງມີພະລານາໄມທີ່ເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ວຽກງານອັນສູງສົ່ງຂອງທ່ານ./.
ການນຳລາວ ສົ່ງສານອວຍພອນວັນຊາດ ສະຫະພັນຣັດເຊຍ
(11/06/2014)
ຂປລ.ວັນທີ 11 ມິຖຸນາ 2014 ທ່ານ ຈູມມາລີ ໄຊຍະສອນ, ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍ ພອນເຖິງທ່ານ ວະລາດີເມຍຣ ປູຕິນ, ປະທານາທິບໍດີ, ທ່ານ ເດີມີຕຣີ ເມັດເວເດັບ, ນາຍົກລັດຖະມົນຕີ,ທ່ານ ເຊຣເກ ລາວະຣົບ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສະຫະພັນ ຣັດເຊຍເນື່ອງໃນໂອກາດ ວັນຊາດ.
ເນື່ອງໃນໂອກາດວັນຊາດ ແຫ່ງ ສະຫະພັນ ຣັດເຊຍ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງປະຊາຊົນ ຣັດເຊຍ ເພື່ອນມິດທຸກຖ້ວນໜ້າ.
ພວກຂ້າພະເຈົ້າ ມີຄວາມພາກພູມໃຈເປັນຢ່າງຍິ່ງທີ່ເຫັນວ່າ, ສປປ ລາວ ແລະ ສ.ຣັດເຊຍ ເປັນເພື່ອນມິດທີ່ດີຕໍ່ກັນຢ່າງສະເໝີຕົ້ນສະເໝີປາຍ, ມີ ຄວາມເຂົ້າໃຈກັນ ແລະ ໃຫ້ການສະໜັບສະໜູນຊ່ວຍເຫລືອເຊີ່ງກັນ ແລະ ກັນ, ມີທັດສະຄ້າຍຄືກັນຕໍ່ບັນຫາພາກພື້ນ ແລະ ສາກົນ ຊຶ່ງສິ່ງດັ່ງກ່າວມານີ້ ໄດ້ສ້າງພື້ນຖານອັນສຳຄັນໃນການຮັດແໜ້ນ ແລະ ເສີມສ້າງທ່າແຮງໃຫ້ແກ່ການເປັນຄູ່ຮ່ວມຍຸດທະສາດ ລະຫວ່າງ ລາວ ແລະ ຣັດເຊຍ ຢູ່ໃນພາກພື້ນ ແລະ ໃນໂລກ.
ພວກຂ້າພະເຈົ້າເຊື່ອໝັ້ນວ່າ, ດ້ວຍຄວາມພະຍາຍາມຮ່ວມກັນ, ສາຍພົວພັນມິດຕະພາບ ແລະ ການຮ່ວມມືອັນມີມູນເຊື້ອມາແຕ່ດົນນານ ຈະໄດ້ຮັບ ການເສີມຂະຫຍາຍ ຢ່າງມີໝາກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນລາວ ແລະ ປະຊາຊົນຣັດເຊຍ, ເພື່ອສັນຕິພາບ ແລະ ການຮ່ວມມືສາກົນ.
ພວກຂ້າພະເຈົ້າ ຂໍອວຍພອນໄຊໃຫ້ແກ່ທ່ານ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດອັນໃຫຍ່ຫລວງ ໃນພາລະກິດອັນສູງສົ່ງຂອງທ່ານ./.
ສານອວຍພອນວັນຊາດແຫ່ງສາທາລະນະລັດອິຕາລີ
(11/06/2014)
ຂປລ. ວັນທີ 10 ມິຖຸນາ 2014 ທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງ ສານອວຍພອນເຖິງ ທ່ານ ຈໍອີໂອ ນາໂປລີຕາໂນ ປະທານທິບໍດີແຫ່ງ ສາທາລະນະລັດ ອີຕາລີ ໃນໂອກາດວັນຊາດ.
ເນື່ອງໃນໂອກາດວັນຊາດ ແຫ່ງ ສາທາລະນະລັດ ອີຕາລີ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ໂດຍຜ່ານທ່ານໄປຍັງປະຊາຊົນ ອີຕາລີ ທຸກຖ້ວນໜ້າ ຈົ່ງມີພາລະນາໄມສົມບູນ, ມີຄວາມຜາສຸກ ແລະ ວັດທະນາຖາວອນ.
ຂ້າພະເຈົ້າເຊື້ອໜັ້ນວ່າສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດ ຂອງພວກເຮົາຈະໄດ້ຮັບການສືບຕໍ່ພັດທະນາ ແລະ ເສີມຂະ ຫຍາຍຕົວຍິ່ງໆຂຶ້ນເພື່ອຜົນປະໂຫຍດຂອງປະຊາຊົນສອງຊາດພວກເຮົາ./.
ການນຳລາວອວຍພອນວັນຊາດອັງກິດ
(11/06/2014)
ຂປລ.ໃນວັນທີ10 ມີຖຸນາ 2014ນີ້ ທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງ ສານອວຍພອນວັນຊາດອັງກິດເຖິງ ທ່ານສົມເດັດ ພຣະຣາຊິນິ ເອລິຊາເບດ ທີ 2 ແຫ່ງ ສະຫະຣາຊະອານາຈັກ ອັງກິດ ແລະ ອຽກລັງເໜືອ, ທ່ານ ເດວິດ ຄາເມຣອນ ນາຍົກລັດຖະມົນຕີ, ທ່ານ ວິນລຽມ ເຮກ ລັດຖະມົນຕີວ່າການກະຊວງການຕ່າງປະເທດ ແຫ່ງ ສະຫະຣາຊະອານາຈັກ ອັງກິດ ແລະ ອຽກລັງເໜືອໃນໂອກາດວັນຊາດ.
ສານອວຍພອນໄດ້ລະບຸວ່າ: ເນື່ອງໃນໂອກາດ ວັນຄ້າຍວັນເກີດຂອງ ສົມເດັດ ພຣະຣາຊິນິ ເອລິຊາເບດ ທີ 2 ແລະ ວັນຊາດ ແຫ່ງ ສະຫະຣາຊະ ອານາຈັກ ອັງກິດ ແລະ ອຽກລັງເໜືອ, ໃນນາມສ່ວນຕົວ, ພວກຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດມາຍັງສົມເດັດ ພຣະຣາຊິນິ ແລະ ໂດຍຜ່ານສົມເດັດພຣະຣາຊິນິ ໄປຍັງລັດຖະບານ ແລະ ປະຊາຊົນອັງກິດທຸກທົ່ວໜ້າ ຈົ່ງມີພາລະນາ ໄມສົມບູນ, ມີຄວາມຜາສຸກ ແລະ ວັດທະນາຖາວອນ.
ພວກຂ້າພະເຈົ້າເຊື່ອໜັ້ນວ່າສາຍພົວພັນມິດຕະພາບ ແລະ ການຮ່ວມມືລະຫວ່າງ ສອງປະເທດຂອງພວກເຮົາ ຈະໄດ້ຮັບການສຶບຕໍ່ພັດທະນາ ແລະ ເສີມ ຂະຫຍາຍຕົວຍິ່ງໆຂຶ້ນເພື່ອຜົນປະໂຫຍດຂອງປະຊາຊົນ ສອງຊາດພວກເຮົາ.
ໂທລະສານຊົມເຊີຍປະທານາທິບໍດິ ສ.ອາຣັບ ເອຢິບ
(10/06/2014)
ຂປລ.ວັນທີ 9 ມີຖຸນາ 2014 ນີ້ ທ່ານ ຈູມມາລີ ໄຊຍະສອນ ປະທານ ປະເທດແຫ່ງ ສປປ ລາວ ໄດ້ສົ່ງໂທລະສານຊົມເຊີຍເຖິງ ທ່ານ ອັບເດວ ຟາຕາເອວ-ຊີຊີໃນໂອກາດທີ່ໄດ້ຮັບການ ເລືອກຕັ້ງໃຫ້ ດຳລົງຕຳແໜ່ງເປັນປະທານາທິບໍດິ ຄົນໃໝ່ ແຫ່ງ ສາທາລະນະລັດ ອາຣັບເອຢິບ.
ເນື້ອໃນໂທລະສານໄດ້ລະບຸວ່າ: ໃນໂອກາດທີ່ທ່ານຖືກເລືອກຕັ້ງໃຫ້ດຳລົງຕຳແໜ່ງ ເປັນປະທານາທິບໍດິ ແຫ່ງສາທາລະນະລັດ ອາຣັບເອຢິບ ຄົນໃໝ່, ໃນນາມລັດຖະບານ ແລະ ປະຊາຊົນ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ມີຄວາມປິຕິຍິນດີ ເປັນຢ່າງຍິ່ງ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ.
ຂ້າພະເຈົ້າເຊື່ອໜັ້ນວ່າ ດ້ວຍປະສົບການຂອງທ່ານ, ທ່ານ ຈະສາມາດສືບຕໍ່ນຳພາປະເທດຊາດ ໃຫ້ຈະເລີນຮຸ່ງເຮືອງຂຶ້ນຢ່າງບໍ່ຢຸດຢັ້ງ. ຂ້າພະເຈົ້າຫວັງ ວ່າຈະໄດ້ຮ່ວມເຮັດວຽກກັບ ທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມື ລະຫວ່າງສອງປະເທດພວກເຮົາ, ເພື່ອຜົນປະ ໂຫຍດ ຂອງສອງປະເທດ ປະຊາຊົນສອງຊາດ ກໍຄືເພື່ອສັນຕິພາບ ແລະ ການຮ່ວມມືເພື່ອການພັດທະນາຢູ່ພາກພື້ນ ແລະ ໃນໂລກ.
ຂ້າພະເຈົ້າ ຂໍຖືໂອກາດນີ້ ອວຍພອນໃຫ້ທ່ານ ຈົ່ງມີສຸຂະພາບເຂັ້ມແຂງ, ມີຄວາມສຸກ ແລະ ປະສົບຜົນສຳເລັດອັນຈົບງາມ ໃນການປະຕິບັດໜ້າທີ່ອັນມີ ກຽດ ແລະ ສູງສົ່ງ ຂອງທ່ານ ແລະ ຂໍໃຫ້ປະຊາຊົນເອຢິບ ຈົ່ງມີສັນຕິພາບ, ຄວາມກ້າວໜ້າ ແລະ ວັດທະນາຖາວອນ.
ສານສະແດງຄວາມເສົ້າສະຫລົດໃຈຈາກປະເທດເພື່ອນມິດ
(09/06/2014)
ຂປລ.ວັນທີ21 ພຶດສະພາ 2014 ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບ ສານສະແດງຄວາມເສົ້າສະຫລົດໃຈຈາກ ທ່ານ ໄກ ຣາລາ ຊະນະນາ ກຸດ ສມາວ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ຕີມໍ ເລດສເຕ ຕໍ່ເຫດການ ເຮືອບິນຕົກ ທີ່ ແຂວງ ຊຽງຂວາງ.
ໃນນາມລັດຖະບານ ແລະ ປະຊາຊົນຕີມໍ ເລດສເຕ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈມາຍັງທ່ານ ແລະ ປະຊາຊົນລາວ ຕໍ່ການເສຍຊີວິດ ຂອງ ທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ ລັດຖະມົນຕີວ່າການກະຊວງປ້ອງກັນປະເທດ ພ້ອມພັນລະຍາ, ທ່ານ ທອງບັນ ແສງອາພອນ ລັດຖະມົນຕີວ່າການກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາລາດ, ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ ຫົວໜ້າໂຄສະນາອົບຮົມສູນກາງພັກ.
ພວກຂ້າພະເຈົ້າ ມີຄວາມຕົກໃຈ ແລະ ເສົ້າສະຫລົດໃຈ ທີ່ໄດ້ຊາບເຖິງອຸບັດເຫດທີ່ ແຂວງ ຊຽງຂວາງ ແລະ ໄດ້ສ້າງຄວາມສູນເສຍໃຫ້ແກ່ ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ. ນີ້ແມ່ນເຫດການທີ່ຮ້າຍແຮງແລະປະຊາຊົນ ພວກຂ້າພະເຈົ້າຈະຂໍຢືນຢູ່ຄຽງຂ້າງກັບ ປະຊາຊົນ ລາວອ້າຍນ້ອງໃນໄລຍະເວລາອັນໂສກເສົ້ານີ້.
ຂ້າພະເຈົ້າເຊື່ອວ່າພາຍໃຕ້ການນຳພາຂອງທ່ານ ຈະສາມາດນຳພາປະຊາຊົນຜ່ານພົ້ນ ຄວາມສູນເສຍທີ່ໃຫຍ່ຫລວງນີ້ໄດ້. ໃນເວລາອັນໂສກເສົ້າເຊັ່ນນີ້ ປະຊາຊົນຕີມໍ ເລດສເຕ ແມ່ນມີຄວາມເຫັນອົກເຫັນໃຈທີ່ສຸດ. ສ່ວນຕົວ, ຂ້າພະເຈົ້າ ແມ່ນມີຄວາມໂສກເສົ້າຫລາຍຕໍ່ຂ່າວດັ່ງກ່າວ ໂດຍສະເພາະ ເວລາທີ່ຫວນຄິດເຖິງການພົບປະບັນດາການນຳຂັ້ນສູງຂອງລາວ ໃນໂອກາດທີ່ຂ້າພະເຈົ້າຢ້ຽມຢາມນະຄອນຫລວງວຽງຈັນ. ຂ້າພະເຈົ້າມີຄວາມເປັນ ຫ່ວງເປັນໄຍຕໍ່ປະຊາຊົນລາວໃນ ໄລຍະເວລາອັນຫຍຸ້ງຍາກນີ້.
ຂປລ.ວັນທີ 20 ພຶດສະພາ 2014 ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມເສົ້າສະຫລົດໃຈຈາກ ທ່ານ ອານິຟາ ອາມານ ລັດຖະມົນຕີຕ່າງປະເທດ ແຫ່ງ ມາເລເຊຍ.
ເນື້ອໃນສານໄດ້ລະບຸວ່າ:ຂ້າພະເຈົ້າຮູ້ສຶກເສົ້າໃຈເປັນຢ່າງຍິ່ງຕໍ່ຂ່າວ ການເສຍຊີວິດຂອງການນຳຂັ້ນສູງ ໃນເຫດການອຸບັດເຫດເຮືອບິນຕົກ ຢູ່ແຂວງ ຊຽງ ຂວາງ, ສປປ ລາວ ທີ່ຜ່ານມາ. ຂ້າພະເຈົ້າຂໍສະແດງຄວາມເສົ້າສະຫລົດໃຈຢ່າງຈິງໃຈ ຜ່ານທ່ານໄປຍັງຄອບຄົວຂອງຜູ້ເສຍຊີວິດ, ປະຊາຊົນ ແລະ ລັດ ຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ.
ການເສຍຊີວິດຂອງທ່ານການນຳໃນຄັ້ງນີ້ ເປັນຕົ້ນແມ່ນທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງປ້ອງ ກັນປະເທດ ແມ່ນຖືເປັນການສູນເສຍອັນໃຫຍ່ຫລວງຂອງຊາດ ແລະ ພວກຂ້າພະເຈົ້າຂໍແບ່ງປັນຄວາມເສຍໃຈ ແລະ ຄວາມເສົ້າໃຈຕໍ່ເຫດການດັ່ງກ່າວ ນຳລັດຖະບານ ແລະ ປະຊາຊົນແຫ່ງ ສປປ ລາວ ແລະ ຫວັງເປັນຢ່າງຍິ່ງວ່າ ບັນດາຄອບຄົວທີ່ໄດ້ຮັບຜົນກະທົບຕໍ່ເຫດການອຸບັດເຫດຈະມີ ຄວາມເຂັ້ມແຂງ ແລະ ກຳລັງໃຈເພື່ອ ສາມາດຜ່ານຜ່າຊ່ວງເວລາທີ່ຫຍຸ້ງຍາກນີ້ໄປໄດ້.
ຈົດໝາຍສະແດງຄວາມເສົ້າສະຫລົດໃຈ
(06/06/2014)
ຂປລ. ວັນທີ 6 ມີຖຸນາ 2014 ການນຳ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມເສົ້າສະຫລົດໃຈຈາກເຫດການເຮືອບິນຕົກໃນວັນທີ 17 ພຶດສະພາ 2014 ຜ່ານມາຢູ່ແຂວງຊຽງຂວາງ.
ຊຶ່ງມີເນື້ອໃນລະບຸວ່າ: ຄະນະກຳມະການກາແດງສາກົນ ICRC ຂໍສະແດງຄວາມເສົ້າສະຫລົດໃຈຢ່າງຍິ່ງ ເມື່ອໄດ້ຊາບວ່າໄດ້ເກີດອຸບັດເຫດເຮືອບິນຕົກ ໃນວັນທີ 17 ພຶດສະພາ 2014, ຢູ່ແຂວງຊຽງຂວາງ, ອັນໄດ້ເຮັດໃຫ້ການນຳຂັ້ນສູງຫລາຍທ່ານຂອງ ສປປ ລາວ ເສຍຊີວິດຄື: ທ່ານ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງປ້ອງກັນປະເທດ, ທ່ານ ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາຫລາດ, ເລຂາທິການສູນກາງພັກ, ເຈົ້າຄອງນະ ຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ, ເລຂາທິການສູນກາງພັກ ແລະ ຫົວໜ້າຄະນະໂຄສະນາອົບຮົມສູນກາງພັກ, ພ້ອມທັງພະນັກງານ ຂັ້ນສູງລວມມີ 11 ທ່ານທີ່ເສຍຊີວິດໃນເຫດການດັ່ງກ່າວ.
ອົງການ ICRC ຂໍສະແດງຄວາມໂສກເສົ້າເສຍໃຈ ແລະ ຄວາມເຫັນອົກເຫັນໃຈຢ່າງສຸດຊຶ້ງ ມາຍັງລັດຖະບານແຫ່ງ ສປປ ລາວ ແລະ ຄອບຄົວຂອງ ຜູ້ຖືກເຄາະຮ້າຍຈາກອຸບັດເຫດໃນຄັ້ງນີ້. ໃນໂອກາດດຽວກັນການນຳ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມເສົ້າສະຫລົດໃຈຈາກເຫດ ການເຮືອບິນຕົກ ຈາກຫ້ອງການຂອງອົງການສາກົນ ເພື່ອການເຄື່ອນຍ້າຍຖິ່ນຖານ IOM.
ຊຶ່ງມີເນື່ອໃນຂຽນວ່າ: ອົງການຈັດຕັ້ງສາກົນເພື່ອການເຄື່ອນຍ້າຍຖິ່ນຖານຂໍສະແດງຄວາມເສຍໃຈ ແລະ ເຫັນອົກເຫັນໃຈຢ່າງສຸດຊຶ້ງມາຍັງລັດຖະບານແຫ່ງ ສປປ ລາວ, ຄອບຄົວ, ເພື່ອນມິດສະຫາຍ ແລະ ຍາດຕິພີ່ນ້ອງຂອງຜູ້ໂຊກຮ້າຍໃນເຫດການເຮືອບິນຕົກ ໃນວັນທີ 17 ພຶດສະພາ 2014, ທີ່ແຂວງ ຊຽງຂວາງ. ຊຶ່ງບັນດາທ່ານຜູ້ທີ່ເສຍຊີວິດນັ້ນໄດ້ທຸ້ມເທໃສ່ໃນການຈັດຕັ້ງວຽກງານຢ່າງມີວິໃນ ເພື່ອພັດທະນາປະເທດຊາດໃຫ້ຈະເລີນກ້າວໜ້າ ແລະ ເພື່ອ ຄວາມຜາສຸກຂອງປະຊາຊົນ.
ຫ້ອງການອົງໂຄງການອົງການສາກົນເພື່ອການເຄື່ອນຍ້າຍຖິ່ນຖານ ແລະ ພະນັກງານທຸກຄົນຂໍສະແດງຄວາມເສຍໃຈ ແລະ ຄວາມອາໄລຕໍ່ກັບເຫດການ ອັນສະຫລົດໃຈນີ້ຢ່າງສຸດຊຶ້ງ.
ຈົດໝາຍສະແດງຄວາມເສົ້າສະຫລົດໃຈຈາກທ່ານ ວິນລຽມ ລາຊີ ສ໌ວິງ, ຜູ້ອຳນວຍການໃຫຍ່ອົງການຈັດຕັ້ງສາກົນເພື່ອການເຄື່ອນຍ້າຍຖິ່ນຖານ.
ຊຶ່ງມີເນື້ອໃນຂຽນວ່າ: ຂ້າພະເຈົ້າສະແດງຄວາມເສົ້າສະຫລົດໃຈເປັນຢ່າງຍິ່ງເມື່ອຊາບຂ່າວອຸບັດເຫດເຮືອບິນຕົກ ໃນວັນທີ 17 ພຶດສະພາ 2014, ຊຶ່ງ ເຮັດໃຫ້ທ່ານ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງປ້ອງກັນປະເທດ, ທ່ານ ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາຫລາດ, ເລຂາທິການ ສູນກາງພັກ, ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ, ເລຂາທິການສູນກາງພັກ ແລະ ຫົວໜ້າຄະນະໂຄສະນາອົບຮົມສູນ ກາງພັກ, ພ້ອມທັງພະນັກງານຂັ້ນສູງ ໄດ້ເສຍຊີວິດໃນເຫດການນີ້.
ຂ້າພະເຈົ້າຂໍສະແດງຄວາມເສຍໃຈມາຍັງທ່ານທີ່ໄດ້ສູນເສຍພະນັກງານການນຳຂັ້ນສູງ ຊຶ່ງບັນດາທ່ານເຫລົ່ານັ້ນໄດ້ປະກອບສ່ວນສຳຄັນຢ່າງຍິ່ງ ໃນການ ສ້າງສາພັດທະນາປະເທດຊາດ, ປະຊາຊົນລາວໄດ້ສູນເສຍການນຳທີ່ມີປະສົບການ ແລະ ມີຄວາມສາມາດສູງໃນການປະຕິບັດໜ້າທີ່ເພື່ອຄວາມຜາ ສຸກຂອງຊາດ ແລະ ປະຊາຊົນ.
ໃນນາມອົງການສາກົນເພື່ອການຍົກຍ້າຍຖິ່ນຖານ ແລະ ໃນນານສ່ວນຕົວຂ້າພະເຈົ້າ ຂໍສະແດງຄວາມໂສກເສົ້າເສຍໃຈ ແລະ ເຫັນອົກເຫັນໃຈຢ່າງເລິກ ເຊິ່ງຕໍ່ກັບລັດຖະບານແຫ່ງ ສປປ ລາວ, ຄອບຄົວ, ເພື່ອນມິດຂອງຜູ້ເສຍຊີວິດທຸກໆທ່ານມາຍັງໃນຄັ້ງນີ້ດ້ວຍ./.
ສານເສົ້າສະຫລົດໃຈ
(06/06/2014)
ຂປລ. ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດແຫ່ງ ສປປ ລາວ ໄດ້ຮັບສານເສົ້າສະຫລົດໃຈ ຈາກ ທ່ານ ALBERT F.DEL ROSARIO, ລັດຖະມົນຕີວ່າການກະຊວງການຕ່າງປະເທດ ແຫ່ງ ສ.ຟີລິປິນ. ຕໍ່ເຫດການອຸບັດເຫດ ເຮືອບິນຕົກ ທີ່ ແຂວງ ຊຽງຂວາງ.
ເນື້ອໃນສານໄດ້ລະບຸວ່າ: ຂ້າພະເຈົ້າ ຂໍສະແດງຄວາມເສົ້າສະຫລົດໃຈເປັນຢ່າງຍິ່ງ ແລະ ຄວາມເຫັນອົກເຫັນໃຈຢ່າງສຸດຊຶ້ງ ມາຍັງລັດຖະບານ ແລະ ປະຊາຊົນ ແຫ່ງ ສປປ ລາວ ຕໍ່ຄວາມເສົ້າໂສກທີ່ໄດ້ສູນເສຍ ທ່ານ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງ ກັນປະເທດ, ທ່ານ ທອງບັນ ແສງອາພອນ, ລັດຖະມົນຕີວ່າການກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາລາດ, ເຈົ້າຄອງນະຄອນຫລວງ ວຽງຈັນ, ທ່ານ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ ແລະ ຜູ້ເສຍຊີວິດອື່ນໆ. ໃນອຸບັດເຫດເຮືອ ບິນຕົກ ຢູ່ພາກເໜືອ ຂອງ ສປປ ລາວ, ໃນວັນທີ 17 ພຶດສະພາ 2014.
ລັດຖະບານ ແລະ ປະຊາຊົນຟີລິປິນ ຈະເປັນກຳລັງໃຈໃນເວລາທີ່ປະເທດຂອງທ່ານໂສກເສົ້າ ແລະ ເສຍໃຈ, ພວກຂ້າພະເຈົ້າເຊື່ອໝັ້ນວ່າ ລັດຖະບານ ແລະ ປະຊາຊົນ ແຫ່ງ ສປປ ລາວ ຈະກ້າວຂຶ້ນເພື່ອເອົາຊະນະຄວາມທຸກໂສກໃນຄັ້ງນີ້ໄດ້.
ຈົດໝາຍສະແດງຄວາມເສົ້າສະຫລົດໃຈ
(04/06/2014)
ຂປລ. ຫ້ອງການສະມາຄົມມິດຕະພາບລາວກັບຕ່າງປະເທດ ໄດ້ຮັບຈົດໝາຍເພື່ອສະແດງຄວາມເສົ້າສະຫລົດໃຈ ຈາກສະມາຄົມມິດຕະພາບຂອງຕ່າງ ປະເທດ ຕໍ່ກໍລະນີເຮືອບິນຕົກຢູ່ ແຂວງຊຽງຂວາງ ໃນວັນທີ 17 ພຶດສະພາ 2014 ເຊິ່ງມີ 08 ອົງການຄື: ສະມາຄົມມິດຕະພາບ ຫວຽດນາມ-ລາວ, ຄະນະສັນຕິພາບ ຫວຽດນາມ, ສະມາຄົມມິດຕະພາບກັບນາໆຊາດຂອງປະຊາຊົນຈີນ, ສະຖາບັນກູບາ ເພື່ອມິດຕະພາບກັບນາໆຊາດ, ສະມາຄົມ ໄທ-ລາວ ເພື່ອມິດຕະພາບ, ສະມາຄົມມິດຕະພາບ ສ.ເກົາຫລີ-ລາວ, ສະມາຄົມມິດຕະພາບ ເຢຍລະມັນ-ລາວ ແລະ ສະມາຄົມມິດຕະພາບ ສີລັງກາ-ລາວ.
ເນື້ອໃນຂອງຈົດໝາຍລະບຸວ່າ: ດ້ວຍຄວາມໂສກເສົ້າເສຍໃຈ ອາໄລອາວອນຢ່າງສຸດຊຶ້ງ ແລະ ຂໍແບ່ງເບົາຄວາມທຸກໂສກອັນໃຫຍ່ຫລວງ ມາຍັງຜູ້ນຳ ພັກ- ລັດ, ປະຊາຊົນ ແລະ ຄອບຄົວຂອງບັນດາທ່ານທີ່ປະສົບເຄາະຮ້າຍໃນຄັ້ງນີ້, ຕໍ່ການສູນເສຍອັນໃຫຍ່ຫລວງໃນການນຳຂອງລາວ ທີ່ໄດ້ຮັບເຄາະຮ້າຍ ຈາກອຸບັດເຫດໃນຄັ້ງນີ້ ແລະ ຂໍໃຫ້ດວງວິນຍານຂອງບັນດາທ່ານທີ່ປະສົບເຄາະຮ້າຍ ຈົ່ງໄປສູ່ສຸຂະຕິດ້ວຍເຖີ້ນ./.
ໂທລະເລກສະແດງຄວາມເສົ້າສະຫລົດໃຈ
(04/06/2014)
ຂປລ. ວັນທີ 31 ພຶດສະພາ 2014 ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມເສົ້າສະຫລົດໃຈຜ່ານ ທາງໂທລະເລກເຖິງ ພະບາດສົມເດັດ ເອົາມຸ ຕາຊິມຸ ບິນລາຮິ ມຸຮິບບຸດິນ ຕວນກູ ອາຮາຈ ອັບດຸນ ຮາລິມ ມຸ ອາດຊາມ ຊາ ອິບນີ ເອົາມາຮຳ ຊຸນຕານ ບາດລີຊາສ ເຊຣີ ປາດຸກາ ບາກິນດາ ຢັງ ດີ-ເປີ ຕວນ ອາກອງ ທີ 14 ແຫ່ງ ມາເລເຊຍ.
ເນື້ອໃນໂທລະເລກລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ສປປ ລາວ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງພະຍາດສົມເດັດ ກໍຄື ລັດຖະບານ ແລະ ປະຊາຊົນ ມາເລເຊຍ ຕໍ່ການ ສິ້ນພະຊົນ ຂອງຊຸນຕານ ແຫ່ງ ລັດ ເປຣັກ, ພະບາດສົມເດັດ ຊຸນຕານ ອາລານ ມຸຮິບບຸດດິນ ຊາ ອິບນີ ເອົາມາຮຳ ຊຸນຕານ ຢຸດຊຸບ ອິດສຸດດິນ ຊາ ດາຟາຣູລາຮູ-ລາ ເຈົ້າຊີວິດອົງທີ 9 ຂອງມາເລເຊຍ. ການສິ້ນ ພະຊົນຂອງພະອົງ ເປັນການສູນເສຍອັນໃຫຍ່ຫລວງ ຂອງປະຊາຊົນມາເລເຊຍ ໂດຍສະເພາະ ຕໍ່ປະຊາຊົນລັດເປຣັກ.
ພະບາດສົມເດັດ ຊຸນຕານ ອາລານ ຊາ ເປັນຜູ້ນຳທີ່ແສນຮັກ ແລະ ເຄົາລົບ ເຊິ່ງຍາມໃດກໍເປັນຫ່ວງເປັນໄຍ ຕໍ່ປະຊາຊົນຂອງຕົນ, ພະອົງໄດ້ອຸທິດ ຕະຫລອດຊີວິດຂອງຕົນ ເພື່ອຄວາມສະຫງົບສຸກ ແລະ ຄວາມສົມບູນພູນສຸກ ຂອງປະຊາຊົນ ມາເລເຊຍ, ເວົ້າສະເພາະ ປະຊາຊົນລັດເປຣັກ ທີ່ພະ ອົງປົກຄອງໂດຍກົງ./.
ໂທລະເລກຊົມເຊີຍລັດຖະມົນຕີການຕ່າງປະເທດ ສ ອິນເດຍ ຄົນໃໝ່
(03/06/2014)
ຂປລ.ໃນວັນທີ30 ພຶດສະພາ 2014, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງໂທລະເລກຊົມເຊີຍເຖິງ ທ່ານ ນາງ ຊຸສມາ ຊະວາຣາດ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອິນເດຍ ຄົນໃໝ່.
ເນື່ອງໃນໂອກາດທີ່ທ່ານໄດ້ຖືກແຕ່ງຕັ້ງໃຫ້ດຳລົງຕຳແໜ່ງເປັນລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອິນເດຍ ຄົນໃໝ່, ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ.
ຂ້າພະເຈົ້າຫວັງຢ່າງຍິ່ງວ່າຈະໄດ້ຮ່ວມເຮັດວຽກກັບທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບອັນດີງາມ ລະຫວ່າງ ສອງປະເທດກໍຄື ສອງ ກະຊວງການຕ່າງປະເທດຂອງພວກເຮົາໃຫ້ນັບມື້ຂະຫຍາຍຕົວ ແລະ ແຕກດອກອອກຜົນຍິ່ງໆຂຶ້ນ, ເພື່ອຜົນປະໂຫຍດຂອງປະຊາຊົນສອງຊາດກໍຄືເພື່ອ ສັນຕິພາບ, ມິດຕະພາບ ແລະ ການຮ່ວມມືຢູ່ໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ທ່ານຈົ່ງມີແຕ່ຄວາມຜາສຸກ, ມີພະລາໄມສົມບູນ ແລະ ປະສົບຜົນສຳເລັດໃນໜ້າທີ່ອັນສູງສົ່ງຂອງທ່ານ ແລະ ຂໍໃຫ້ ປະຊາຊົນອິນເດຍຈົ່ງມີຄວາມຈະເລີນກ້າວໜ້າ ແລະ ວັດທະນາຖາວອນ.
ສານສະແດງຄວາມເສົ້າສະຫລົດໃຈ
(30/05/2014)
ຂປລ. ເມື່ອວັນທີ 21 ພຶດສະພາ 2014 ນີ້ ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບສານສະແດງຄວາມເສົ້າສະຫລົດໃຈ ຈາກທ່ານ ມານູແອນ ວານຊ໌, ນາຍົກລັດຖະມົນຕີ ແຫ່ງ ສາທາລະນະລັດ ຝຣັ່ງ ຊຶ່ງມີເນີ້ອໃນຂຽນວ່າ: ຂ້າພະເຈົ້າ ຂໍສະແດງຄວາມໂສກເສົ້າຢ່າງສຸດຊຶ້ງ ທີ່ໄດ້ຮັບຂ່າວອຸບັດເຫດເຮືອບິນຕົກ ຢູ່ແຂວງຊຽງຂວາງ ໃນວັນທີ 17 ພຶດສະພາ 2014 ຊຶ່ງໄດ້ເຮັດໃຫ້ສະມາຊິກລັດຖະບານຈຳນວນໜຶ່ງເສຍຊີວິດ.
ສອງປະເທດຂອງພວກເຮົາ ໄດ້ມີການພົວພັນທີ່ແຂງແກ່ນ ໃນດ້ານມິດຕະພາບ ແລະ ການຮ່ວມມື. ຄວາມໂສກ ເສົ້າດັ່ງກ່າວ ກໍແມ່ນຄວາມໂສກເສົ້າຂອງພວກເຮົາເຊັ່ນກັນ. ຂ້າພະເຈົ້າ ຂໍຮ່ວມໄວ້ອາໄລນຳປະເທດຂອງທ່ານ ແລະ ຂໍສະແດງຄວາມເສົ້າສະຫລົດໃຈ, ຄວາມເຫັນອົກເຫັນໃຈຢ່າງສຸດຊຶ້ງ ມາຍັງລັດຖະບານຂອງທ່ານ, ມາຍັງຄອບຄົວ ແລະ ຍາດພີ່ນ້ອງ ຂອງຜູ້ປະສົບເຄາະຮ້າຍຈາກເຫດການດັ່ງກ່າວ./.
ນາຍົກລັດຖະມົນຕີຊົມເຊີຍຄູ່ຮ່ວມຕຳແໜ່ງທີ່ອິນເດຍ
(30/05/2014)
ຂປລ. ວັນທີ 27 ພຶດສະພາ 2014 ນີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ນາເລັນດຣາ ໂມດີ ໃນໂອກາດທີ່ທ່ານຖືກເລືອກຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ສາທາ ລະນະລັດ ອິນເດຍ ຄົນໃໝ່.
ເນື້ອໃນໂທລະເລກລະບຸວ່າ: ໃນໂອກາດທີ່ທ່ານຖືກເລືອກຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ສາທາລະນະລັດ ອິນເດຍ ຄົນໃໝ່, ຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ ຂໍສົ່ງຄຳຊົມເຊີຍອັບອົບອຸ່ນ ແລະ ພອນໄຊອັນປະເສີດມາຍັງທ່ານ. ຂ້າພະເຈົ້າເຊື່ອໝັ້ນວ່າ ດ້ວຍປະສົບ ການອັນອຸດົມ ຮັ່ງມີຂອງທ່ານ, ທ່ານຈະນຳພາປະເທດອິນເດຍໄປສູ່ຄວາມກ້າວໜ້າ ແລະ ວັດທະນາຖາວອນ. ພ້ອມທັງ ຫວັງຢ່າງຍິ່ງວ່າ ຈະໄດ້ເຮັດ ວຽກຮ່ວມກັບທ່ານ ເພື່ອພ້ອມກັນເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີງາມທີ່ມີຢູ່ແລ້ວ ລະຫວ່າງ ສອງປະເທດຂອງພວກເຮົາ ໃຫ້ຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບ, ມິດຕະພາບ ແລະ ການຮ່ວມມືຢູ່ໃນພາກພື້ນ ແລະ ໃນໂລກ. ຂໍອວຍພອນໃຫ້ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນສູງສົ່ງຂອງທ່ານ ແລະ ຂໍໃຫ້ປະຊາ ຊົນອິນເດຍ ຈົ່ງມີແຕ່ຄວາມວັດທະນາຖາ ວອນ./.
ສານສະແດງຄວາມເສົ້າສະຫລົດໃນຈາກປະເທດເພື່ອນມິດ
(30/05/2014)
ຂປລ.ວັນທີ 22 ພຶດສະພາ 2014ນີ້ ທ່ານຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ຮັບສານສະແດງຄວາມເສົ້າສະຫລົດໃຈ ຈາກທ່ານ ນາງ ປັກ ກຶນ ເຮ, ປະທານາທິບໍດີ ແຫ່ງ ສາທາລະນະລັດ ເກົາຫລີ.
ເນື້ອໃນສານໄດ້ລະບຸວ່າ: ຂ້າພະເຈົ້າຮູ້ສຶກເສຍໃຈຢ່າງຍິ່ງທີ່ໄດ້ຮັບຂ່າວທີ່ສູນເສຍເຈົ້າໜ້າທີ່ລະດັບສູງຂອງ ສາທາລະນະລັດ ປະຊາທິປະໄຕ ປະຊາຊົນລາວ ໃນເຫດການເຮືອບິນຕົກທີ່ຜ່ານມາ.
ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງມາຍັງທ່ານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ທີ່ຖືກເຄາະຮ້າຍ, ຂ້າພະເຈົ້າຂໍສະແດງຄວາມເຫັນໃຈ ແລະ ເສຍໃຈທີ່ສຸດຕໍ່ຜູ້ທີ່ເສຍຊີວິດ ແລະ ສະມາຊິກຄອບຄົວຂອງຜູ້ທີ່ເສຍຊີວິດ.
ຂ້າພະເຈົ້າເຊື້ອໜັ້ນວ່າ, ພາຍໃຕ້ການນຳພາຢ່າງໃກ້ຊິດຂອງ ທ່ານ, ປະຊາຊົນ ແຫ່ງ ສປປ ລາວ ຈະສາມາດຜ່ານຜ່າຄວາມໂສກເສົ້ານີ້ໄປໄດ້ໂດຍໄວ.
ວັນທີ 22 ພຶດສະພາ 2014ນີ້ ທ່ານ ຈູມມາລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານ ປະເທດແຫ່ງ ສປປ ລາວ ໄດ້ຮັບສານສະແດງຄວາມເສົ້າສະຫລົດໃຈ ຈາກ ປະທານພັກກອມມູນິດ ຍີ່ປຸ່ນ.
ເນື້ອໃນສານໄດ້ລະບຸວ່າ: ຂ້າພະເຈົ້າ ຂໍສະແດງຄວາມໂສກເສົ້າເສຍໃຈຢ່າງສຸດຊຶ້ງ ຕໍ່ຂ່າວການສູນເສຍ ສະຫາຍ ພົນໂທ ດວງໃຈ ພິຈິດ, ກຳມະການ ກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ; ສະຫາຍ ທອງບັນ ແສງອາພອນ, ເລຂາທິການ ສູນກາງພັກ, ລັດຖະມົນຕີປ້ອງກັນຄວາມສະຫງົບ; ສະຫາຍ ສຸກັນ ມະຫາຫລາດ, ເລຂາທິການສູນກາງພັກ, ເຈົ້າຄອງນະຄອນຫລວງວຽງຈັນ; ສະຫາຍ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າຄະນາໂຄສະນາອົບຮົມສູນກາງພັກ ແລະ ບັນດາສະຫາຍພະນັກງານຄົນອື່ນໆຂອງພັກ, ລັດ ໃນອຸບັດເຫດເຄື່ອງບິນຕົກ ຢູ່ແຂວງຊຽງຂວາງ ສປປ ລາວ ໃນວັນທີ 17 ພຶດສະພາ 2014.
ພວກຂ້າພະເຈົ້າ ຂໍສະແດງຄວາມໂສກເສົ້າເສຍໃຈຢ່າງສຸດຊຶ້ງ ມາຍັງຄອບຄົວບັນດາສະຫາຍ ທີ່ໄດ້ຮັບເຄາະຮ້າຍ ແລະ ບັນດາສະຫາຍ ຄະນະບໍລິຫານ ງານສູນກາງພັກ ປະຊາຊົນ ປະຕິວັດລາວ ຕໍ່ການສູນເສຍອັນໃຫຍ່ຫລວງໃນຄັ້ງນີ້ດ້ວຍ ແລະ ຫວັງວ່າບັນດາສະຫາຍລາວ ຈະສາມາດຜ່ານ ຜ່າໂສກສະຕາກຳ ແລະ ຂໍ້ຫຍຸ້ງຍາກນີ້, ສືບຕໍ່ເດີນໜ້າຕໍ່ໄປໃນການສ້າງສາປະເທດໃຫ້ມີສັນຕິພາບ ແລະ ຄວາມຈະເລີນຮຸ່ງເຮືອງ ດັ່ງບັນດາສະຫາຍ ທີ່ໄດ້ຈາກໄປນັ້ນ ໄດ້ອຸທິດໃຫ້.
ວັນທີ19 ພຶດສະພາ 2014 ນີ້ທ່ານ ພົນຈັດຕະວາ ສຸວອນ ເລື່ອງບຸນມີ, ຫົວໜ້າກົມໃຫຍ່ເສນາທິການກອງທັບປະຊາຊົນລາວ ໄດ້ຮັບສານສະແດງ ຄວາມເສົ້າສະຫລົດໃຈ ຈາກ ພົນເອກ ແລວໂປນໂດ ຊິນຕຣາ ຟຣິອາດ (Leopeldo Cintra Frias), ກະຊວງກຳລັງປະກອບອາວຸດ ກູບາ.
ຊຶ່ງມີເນື້ອໃນລະບຸວ່າ: ດ້ວຍຄວາມເສົ້າສະຫລົດໃຈ ທີ່ບໍ່ໄດ້ຄາດຝັນກ່ຽວກັບຂ່າວເກີດອຸບັດຕິເຫດຍົນຕົກ ທີ່ມີທ່ານ ພົນໂທ ດວງໃຈ ພິຈິດ, ຮອງນາຍົກ ລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ລັດຖະມົນຕີວ່າການກະຊວງປ້ອງກັນປະເທດ ພ້ອມດ້ວຍການນຳຂັ້ນສູງ ຂອງ ສາທາລະນະລັດ ປະຊາທິປະໄຕ ປະຊາຊົນລາວ.
ໃນເວລາແຫ່ງຄວາມໂສກເສົ້າ ແລະ ເຈັບປວດນີ້, ຂ້າພະເຈົ້າເອງ ແລະ ກອງກຳລັງປະກອບອາວຸດການປະຕິວັດ ກູບາ ຂໍສະແດງຄວາມເສຍໃຈ ແລະ ແບ່ງເອົາຄວາມເຈັບປວດນີ້ ຜ່ານທ່ານໄປຍັງຄອບຄົວທ່ານພົນໂທ ດວງໃຈ ພິດຈິດ ແລະ ຄອບຄົວຜູ້ທີ່ເສຍຊີວິດຮ່ວມກັນດ້ວຍ.
ຈົດໝາຍສະແດງຄວາມເສົ້າສະຫລົດໃຈ
(29/05/2014)
ຂປລ.ທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ຮັບ ຈົດໝາຍສະແດງຄວາມເສົ້າສະຫລົດໃຈ ຈາກທ່ານ ອັບເດວລາຊິດ ບຸເຕບລີກາ, ປະທານທິບໍດີ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ອານເຊລີ.
ຊຶ່ງມີເນື້ອໃນລະບຸວ່າ: ພາຍຫລັງທີ່ຂ້າພະເຈົ້າຊາບຂ່າວ ເຫດການອຸບັດເຫດເຮືອບິນຕົກ ທີ່ແຂວງ ຊຽງຂວາງ ຂອງລາວ ອັນເປັນເຫດໃຫ້ມີຜູ້ເສຍຊີວິດ ຈຳນວນຫລາຍ ແລະ ໃນນັ້ນແມ່ນ ທ່ານ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ ແລະ ທ່ານລັດຖະມົນຕີວ່າ ການກະຊວງປ້ອງກັນຄວາມສະຫງົບຂອງລາວ, ໃນນາມປະຊາຊົນ ແລະ ລັດຖະບານ ອານເຊຣີ ກໍຄືໃນນາມສ່ວນຕົວ, ຂ້າພະເຈົ້າຂໍສະແດງຄວາມ ເສົ້າເສຍໃຈຢ່າງສຸດຊຶ້ງມາຍັງທ່ານ ແລະ ຄອບຄົວຜູ້ເສຍຊີວິດ.
ຈົດໝາຍສະແດງຄວາມເສົ້າສະຫລົດໃຈຈາກປະເທດເພື່ອນມິດ
(29/05/2014)
ຂປລ.ວັນທີ 24 ພຶດສະພາ 2014ນີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບຈົດໝາຍສະແດງຄວາມເສົ້າສະຫລົດໃຈຈາກ ທ່ານ ໂທນີ ອັບບອດ ນາຍົກລັດຖະມົນຕີ ອົດສະຕຣາລີ.
ເນື້ອໃນຈົດໝາຍໄດ້ຂຽນວ່າ: ຂ້າພະເຈົ້າ ຂຽນຈົດໝາຍສະບັບນີ້ ມາຍັງທ່ານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອສະແດງຄວາມເສົ້າສະຫລົດໃຈຢ່າງສຸດຊຶ້ງ ຕໍ່ເຫດການເຮືອບິນຕົກ ໃນວັນທີ 17 ພຶດສະພາ 2014, ຊຶ່ງເຮັດໃຫ້ສູນເສຍຊີວິດຂອງລັດຖະມົນຕີ ອາວຸໂສ ແລະ ເພື່ອນຮ່ວມງານຫລາຍທ່ານຂອງທ່ານ.
ໃນນາມລັດຖະບານ ແລະ ປະຊາຊົນອົດສະຕຣາລີ, ຂ້າພະເຈົ້າຂໍສະແດງຄວາມເສົ້າສະຫລົດໃຈ ມາຍັງທ່ານຕໍ່ການສູນເສຍອັນໃຫຍ່ຫລວງຂອງ ຮອງນາຍົກລັດຖະມົນຕີ ແລະ ລັດຖະມົນຕີວ່າການ ກະຊວງປ້ອງກັນປະເທດ ທ່ານ ດວງໃຈ ພິຈິດ; ທ່ານ ທອງບັນ ແສງອາພອນ ລັດຖະ ມົນຕີວ່າການກະຊວງປ້ອງກັນຄວາມສະຫງົບ; ທ່ານ ສຸກັນ ມະຫາລາດ ເຈົ້າຄອງນະຄອນຫລວງວຽງຈັນ; ທ່ານ ເຈືອງ ສົມບູນຂັນ ຫົວໜ້າຄະນະໂຄ ສະນາອົບຮົມສູນກາງພັກ ແລະ ພະນັກງານຜູ້ອື່ນໆ ທີ່ສູນເສຍຊີວິດໃນເຫດການ ອຸບັດເຫດຄັ້ງນີ້. ໃນເວລາແຫ່ງຄວາມໂສກເສົ້ານີ້, ຂໍໃຫ້ຮັບຮູ້ໄວ້ວ່າ ພວກເຮົາເປັນຫ່ວງເປັນໄຍຕໍ່ບັນດາ ຄອບຄົວຂອງຜູ້ເສຍຊີວິດໄປນັ້ນ.
ອົດສະຕຣາລີ ແລະ ສປປລາວ ມີສາຍພົວພັນມິດຕະພາບອັນຍາວນານ ແລະ ເລິກເຊິ່ງ, ພວກເຮົາຢູ່ຂ້າງຄຽງກັນໃນເວລາແຫ່ງຄວາມໂສກເສົ້າ ແລະ ຫຍຸ້ງຍາກນີ້.
ວັນທີ 27 ພຶດສະພາ 2014 ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນ ຕີວ່າການ ກະຊວງການຕ່າງປະເທດ ແຫ່ງສປປ ລາວໄດ້ຮັບຈົດໝາຍສະແດງຄວາມ ເສົ້າສະຫລົດໃຈຈາກລັດຖະມົນ ຕີວ່າການກະຊວງການຕ່າງປະເທດ ອົດສະຕຣາລີ.
ເນື້ອໃນຈົດໝາຍໄດ້ຂຽນວ່າ:ຂ້າພະເຈົ້າຂຽນຈົດໝາຍເຖິງທ່ານເພື່ອສະແດງຄວາມເສົ້າສະຫລົດໃຈ ຕໍ່ເຫດການເຮືອບິນຕົກ ຢູ່ແຂວງຊຽງຂວາງ ໃນວັນທີ 17 ພຶດສະພາ2014, ຊຶ່ງພາໃຫ້ສູນເສຍຊີວິດ ຂອງເຈົ້າໜ້າ ທີ່ອາວຸໂສຂອງລັດຖະບານລາວ.
ຂ້າພະເຈົ້າມີຄວາມເສຍໃຈຢ່າງສຸດຊຶ້ງທີ່ໄດ້ຮັບຂ່າວການສູນເສຍຄັ້ງນີ້,ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງປ້ອງກັນປະເທດ ທ່ານ ດວງໃຈ ພິຈິດ; ທ່ານ ທອງບັນ ແສງອາພອນ ລັດຖະມົນຕີວ່າການກະຊວງປ້ອງກັນຄວາມສະຫງົບ; ທ່ານ ສຸກັນ ມະຫາລາດ ເຈົ້າຄອງນະຄອນ ຫລວງວຽງຈັນ; ທ່ານ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ. ແມ່ນບຸກຄົນທີ່ຮູ້ຈັກກັນດີຂອງ ສະຖານທູດອົດສະຕຣາລີທີ່ນະ ຄອນຫລວງວຽງຈັນ ແລະ ເປັນເພື່ອນມິດທີ່ດີຂອງອົດສະຕຣາລີ. ຜູ້ນຳແຕ່ລະທ່ານນັ້ນມີປະຫວັດອັນຍາວນານແຫ່ງການອຸດທິດຕົນເຂົ້າໃນການຮັບ ໃຊ້ຊາດເພື່ອປະຊາຊົນ ແລະ ລັດຖະບານ ແຫ່ງສປປ ລາວ.
ການສູນເສຍຊີວິດໃນເຫດການນີ້ເປັນການສູນເສຍທີ່ເສົ້າໃຈ.ຂ້າພະເຈົ້າສະແດງຄວາມເສົ້າສະຫລົດ ໃຈຢ່າງສຸດຊຶ້ງມາຍັງທ່ານ, ບັນດາຄອບຄົວ ແລະ ເພື່ອນມິດຂອງຜູ້ເສຍຊີວິດ. ສອງປະເທດ ພວກເຮົາ ມີສາຍພົວພັນມິດຕະພາບທີ່ແຂງແກ່ນ ແລະ ທົນທານ, ອົດສະຕຣາລີ ມີຄວາມຍີນດີທີ່ຈະຊ່ວຍ ເຫລືອ ສປປ ລາວໃນເວລາແຫ່ງຄວາມຫຍຸ້ງຍາກນີ້.
ວັນທີ 23 ພຶດສະພາ 2014 ລັດຖະບານອິນເດຍສົ່ງສານສະແດງຄວາມ ເສົ້າສະຫລົດ ໃຈເຖິງ ລັດຖະບານສປປ ລາວ.
ເນື້ອໃນສານໄດ້ລະບຸວ່າ: ລັດຖະບານແຫ່ງ ສາທາລະນະລັດ ອິນເດຍ ຂໍສະແດງຄວາມ ເສົ້າສະຫລົດໃຈມາຍັງລັດຖະບານ ແຫ່ງສປປ ລາວ ຕໍ່ການສູນເສຍຊີວິດຂອງທ່ານ ພົນໂທ ດວງໃຈ ພິຈິດ, ກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະ ເທດ; ທ່ານ ທອງບັນ ແສງອາພອນ, ລັດຖະມົນຕີວ່າການກະຊວງປ້ອງກັນຄວາມສະຫງົບ; ທ່ານ ສຸກັນ ມະຫາລາດ ເຈົ້າຄອງນະຄອນຫລວງວຽງຈັນ; ທ່ານ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ ແລະ ບັນດາເຈົ້າໜ້າທີ່ຈຳນວນໜື່ງ ໃນເຫດການເຮືອບິນຕົກ ໃນວັນທີ17 ພຶດສະພາ2014 ໃກ້ກັບສະໜາມ ບິນຊຽງຂວາງ.
ດ້ວຍຄວາມນັບຖືຢ່າງສູງ ກະຊວງການຕ່າງປະເທດ ລັດຖະບານ ແຫ່ງສ.ອິນເດຍ
ຈົດໝາຍສະແດງຄວາມເສົ້າສະຫລົດໃຈ
(28/05/2014)
ຂປລ. ວັນທີ 19 ພຶດສະພາ 2014 ນີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ. ໄດ້ຮັບຈົດໝາຍເສົ້າສະຫລົດໃຈຈາກ ທ່ານ ຄຣິດ ສະຕົບ ບວກເນີ, ເອກອັກຄະລັດຖະທູດ ແຫ່ງ ສ. ສວິດສ ປະຈຳມຽນມາ.
ຂ້າພະເຈົ້າ ມີຄວາມໂສກເສົ້າເປັນຢ່າງຍິ່ງ ເມື່ອໄດ້ຊາບຂ່າວເຫດການເຮືອບິນຂອງກອງທັບອາກາດລາວ ປະສົບອຸບັດເຫດຕົກໃກ້ກັບສະໜາມບິນ ແຂວງຊຽງຂວາງ ເປັນເຫດໃຫ້ມີພະນັກງານການນຳຂັ້ນສູງຂອງ ສປປ ລາວ ສູນເສຍຊີວິດຫລາຍທ່ານ, ໃນນີ້ລວມທັງ ທ່ານຮອງນາຍົກລັກຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ, ທ່ານລັດຖະມົນຕີວ່າການກະຊວງປ້ອງກັນຄວາມສະຫງົບ, ທ່ານເຈົ້າຄອງນະຄອນຫລວງວຽງຈັນ ແລະ ຜູ້ໂດຍສານອື່ນໆອີກ 8 ທ່ານ.
ໃນນາມລັດຖະບ້ານ ສວິດສ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງທ່ານ ແລະ ລັດຖະບານແຫ່ງ ສປປ ລາວ ແລະ ຂໍສະແດງຄວາມເຫັນອົກເຫັນໃຈຢ່າງສຸດຊື້ງ ໄປຍັງຄອບຄົວປະສົບເຄາະຮ້າຍຈາກເຫດໂສກນາດຕະກຳດັ່ງກ່າວ.
ວັນທີ 23 ພຶດສະພາ 2014 ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ຮັບສານສະແດງຄວາມເສົ້າສະຫລົດໃຈຈາກ ທ່ານ ຟິລິດ ມາໂລນ, ເອກອັກຄະຣາຊະທູດອັງກິດ ປະຈຳ ສປປ ລາວ.
ຊຶ່ງມີເນື້ອໃນລະບຸວ່າ: ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງມາຍັງ ທ່ານ ຕໍ່ເຫດການອຸບັດເຫດເຮືອບິນຕົກ ໃນວັນທີ 17 ພຶດສະພາ 2014 ທີ່ຜ່ານມາ ຊຶ່ງເຮັດໃຫ້ມີຜູ້ເສຍຊີວິດ ໂດຍແມ່ນທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງ ປ້ອງກັນປະເທດ ແລະ ທ່ານ ນາງ ທັນດາ ພິຈິດ, ທ່ານ ດຣ. ທອງບັນ ແສງອາພອນ, ລັດຖະມົນຕີປ້ອງກັນຄວາມສະຫງົບ, ທ່ານ ສຸກັນ ມະຫາຫລາດ, ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ, ຫົວໜ້າຄະນະໂຄສະນາອົບຮົມສູນກາງພັກ, ຕະຫລອດຮອດບັນດາພະນັກງານ ລັດຖະກອນ ເສຍຊີວິດໄປ.
ດັ່ງທີ່ທ່ານໄດ້ເຫັນແລ້ວວ່າ, ຜ່ານມາ ທ່ານ ວິນລຽມ ເຮກ, ລັດຖະມົນຕີວ່າການກະຊວງ ການຕ່າງ ປະເທດອັງກິດ, ໄດ້ອອກຖະແຫລງ ການຕໍ່ກັບ ສາທາລະນະຊົນ ໃນວັນທີ 18 ພຶດສະພາ2014 ຜ່ານມາ, ເພື່ອສະແດງຄວາມເຫັນໃຈຕໍ່ກັບເຫດການດັ່ງກ່າວ. ຂ້າພະເຈົ້າ ກໍຂໍສະແດງຄວາມເຫັນໃຈຕໍ່ ທ່ານມານະທີ່ ນີ້ດ້ວຍເຊັ່ນກັນ.
ວັນທີ 18 ພຶດສະພາ 2014 ລັດຖະບານແຫ່ງ ສປປ ລາວ ໄດ້ຮັບຈົດໝາຍສະແດງ ຄວາມ ເສົ້າສະຫລົດໃຈ ຈາກລັດຖະບານ ແອັສປາຍ.
ຊຶ່ງມີເນື້ອໃນລະບຸວ່າ: ລັດຖະບານ ແອັສປາຍ ຂໍສົ່ງສານສະແດງຄວາມເສົ້າສະຫລົດໃຈຢ່າງສຸດຊຶ້ງ ຕໍ່ເຫດການ ອຸບັດເຫດເຮືອບິນຕົກ ທີ່ແຂວງ ຊຽງຂວາງ, ຊຶ່ງໄດ້ເຮັດໃຫ້ມີຜູ້ເສຍຊີວິດ ໂດຍແມ່ນທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ ແລະ ພັນລະຍາ, ທ່ານ ທອງບັນ ແສງອາພອນ, ລັດຖະມົນຕີວ່າການກະຊວງປ້ອງກັນຄວາມສະຫງົບ ແລະ ການນຳຂອງ ລັດຖະບານຜູ້ອື່ນໆ.
ລັດຖະບານ ແອັສປາຍ ຂໍສະແດງຄວາມໂສກເສົ້ານີ້ ໄປຍັງຄອບຄົວຜູ້ປະສົບເຄາະຮ້າຍ ແລະ ຜູ້ບາດເຈັບ, ແລະ ຂໍໃຫ້ລັດຖະບານລາວ ແລະ ປະຊາຊົນລາວທັງຊາດ ຜ່ານພົ້ນໄລຍະເວລາອັນໂສກ ເສົ້ານີ້ດ້ວຍ.
ຈົດໝາຍສະແດງຄວາມເສົ້າສະຫລົດໃຈ
(28/05/2014)
ຂປລ. ເມື່ອວັນທີ 19 ພຶດສະພານີ້ ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບຈົດໜາຍສະແດງຄວາມເສົ້າສະຫລົດໃຈຈາກ ທ່ານ ປລາເມັນ ໂອເຣສສາສກີ, ນາຍົກລັດຖະມົນຕີ ແຫ່ງ ສ ບຸນກາລິ ເຊິ່ງມີເນື້ອໃນວ່າ: ໃນນາມລັດຖະບານ ແຫ່ງ ສາທາລະນະລັດ ບູນກາລີ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳສະແດງຄວາມເສົ້າສະຫລົດໃຈ ຕໍ່ກັບອຸບັດເຫດເຮືອບິນຕົກ ເຊິ່ງເປັນສາເຫດໃຫ້ແກ່ການສູນເສຍຊີວິດຂອງທ່ານ ພົນໂທ ດວງໃຈ ພິຈິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ, ທ່ານ ດຣ. ທອງບັນ ແສງອາພອນ, ລັດຖະ ມົນຕີວ່າການກະຊວງປ້ອງກັນຄວາມສະຫງົບ, ທ່ານ ສຸກັນ ມະຫາລາດ, ເຈົ້າຄອງນະຄອນຫລວງວຽງຈັນ, ສະມາຊິກຂັ້ນສູງຂອງພັກ ປະຊາຊົນ ປະຕິ ວັດລາວ, ພະນັກງານກະຊວງ, ສະຖາບັນ ແລະ ຫ້ອງວ່າການລັດຖະບານ.
ພວກຂ້າພະເຈົ້າ ຂໍແບ່ງເບົາການສູນເສຍອັນຍິ່ງໃຫ່ຍຂອງລັດຖະບານ ແລະ ປະຊາຊົນລາວ ຕໍ່ກັບການເສຍຊິວິດຂອງບຸກຄົນສຳຄັນ ທີ່ເປັນການນຳ ຂອງພັກ ປະຊາຊົນ ປະຕິວັດລາວ, ລັດຖະບານ, ກະຊວງ ແລະ ສະຖາບັນຕ່າງໆ. ພວກຂ້າພະເຈົ້າ ຂໍສົ່ງຄຳສະແດງຄວາມເສົ້າສະຫລົດໃຈນີ້ ໄປຍັງຄອບຄົວ ແລະ ຍາດຕິພີ່ນ້ອງຂອງຜູ້ຖືກເຄາະຮ້າຍ ນະໂອກາດນີ້ດ້ວຍ.
ໃນວັນດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ຮັບຈົດ ໜາຍສະແດງຄວາມເສົ້າສະຫລົດໃຈ ຈາກທ່ານ ມິໂລສະລາບ ລາຈັກ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແລະ ວຽກງານເອີຣົບ ແຫ່ງ ສາທາລະນະລັດ ສະໂລວັກ ເຊິ່ງມີເນື້ອໃນວ່າ: ຂ້າພະເຈົ້າ ໄດ້ຮັບການລາຍງານຂ່າວອັນເສົ້າສະຫລົດໃຈ ກ່ຽວກັບອຸບັດເຫດ ເຮືອບິນຕົກ ເຊິ່ງເຮັດໃຫ້ຜູ້ນຳຂັ້ນສູງຂອງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ເສຍຊີວິດ. ໃນນາມກະຊວງການຕ່າງປະເທດ ແລະ ວຽກງານເອີຣົບ ຂອງ ສາທາລະນະລັດ ສະໂລວັກ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເສຍໃຈ ແລະ ເຫັນອົກເຫັນໃຈ ມາຍັງລັດຖະ ບານລາວ ແລະ ຄອບຄົວຂອງຜູ້ເສຍຊີວິດດ້ວຍ./.
ໂທລະເລກອວຍພອນວັນຊາດຈໍເຈຍ
(28/05/2014)
ຂປລ. ວັນທີ 25 ພຶດສະພາ ນີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມ ເຊີຍອັຍອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ກີອໍຈີ ມາກເວລາສະວິລີ ປະທານາທິບໍດີ ແຫ່ງ ຈໍເຈຍ ເນື່ອງໃນໂອກາດວັນຊາດປະເທດດັ່ງກ່າວ ເຊິ່ງມີເນື້ອໃນລະບຸວ່າ: ເນຶ່ອງໃນໂອກາດວັນຊາດ ແຫ່ງ ຈໍເຈຍ, ຕາງໜ້າ ໃຫ້ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າຂໍສະແດງ ຄວາມຊົມເຊີນອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານ ໄປຍັງປະຊາຊົນຈໍເຈຍ ເພື່ອນມິດທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະ ຊາຊົນລາວ ແລະ ຈໍເຈຍ ຈະສືບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດ ຂອງສອງຊາດພວກເຮົາ, ເພື່ອສັນຕິພາບໂລກ ແລະ ການຮ່ວມມືສາກົນ.
ໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງ ໂທລະເລກ ສະແດງຄວາມຊົມເຊີຍອັຍອົບອຸ່ນ ແລະ ພອນໄຊອັນປະເສີດ ເຖິງທ່ານ ມາເອັຍ ປານຊີກິດເຊີ ລັດຖະມົນຕີວ່າການກະຊວງການຕ່າງປະເທດ ແຫ່ງ ຈໍເຈຍ ເຊັ່ນດຽວກັນ./.
ໂທລະເລກເສົ້າສະຫລົດໃຈ
ຈາກຄະນະພັກ-ອຳນາດການປົກຄອງ ແຂວງຢຸນນານ
(27/05/2014)
ຂປລ. ວັນທີ 18 ພຶດສະພານີ້ ຄະນະບໍລິຫານງານສູນກາງພັກ ປປ ລາວ ແລະ ລັດຖະບານ ແຫ່ງ ສ ປປ ລາວ ໄດ້ຮັບໂທລະເລກເສົ້າສະຫລົດໃຈ ຈາກຄະນະພັກ, ອຳນາດການປົກຄອງ ແຂວງຢຸນນານ ສປ ຈີນ ຊຶ່ງມີເນື້ອໃນລະບຸວ່າ: ພວກຂ້າພະເຈົ້າ ຮູ້ສຶກສະເທືອນໃຈເປັນຢ່າງຍິ່ງ ທີ່ໄດ້ຮັບຂ່າວວ່າ ສະຫາຍ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ, ສະຫາຍ ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ, ສະຫາຍ ສຸກັນ ມະຫາລາດ, ເລຂາທິການສູນກາງພັກ, ເລ ຂາພັກ-ເຈົ້າຄອງນະຄອນຫລວງວຽງຈັນ, ສະຫາຍ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າ ຄະນະໂຄສະນາອົບຮົມສູນກາງພັກ ປປ ລາວ ແລະ ສະຫາຍອື່ນໆ ໄດ້ເສຍຊີວິດຈາກອຸບັດເຫດເຮືອບິນຕົກ ໃນວັນທີ 17 ພຶດສະພາ 2014 ທີ່ຜ່ານມາ.
ສປປ ລາວ ແລະ ແຂວງຢຸນນານ ແມ່ນບ້ານໃກ້ເຮືອນຄຽງກັນ, ການພົວພັນຮ່ວມມືຂອງສອງຝ່າຍນັບມື້ນັບແໜ້ນແຟ້ນ. ໃນໄລຍະຜ່ານມາ ສະຫາຍ ພົນໂທ ດວງໃຈ ພິຈິດ ແລະ ສະຫາຍອື່ນໆ ໄດ້ປະກອບສ່ວນອັນສຳຄັນຢ່າງຫລວງຫລາຍ ເຂົ້າໃນການຍົກສູງ ແລະ ເພີ່ມທະວີສາຍພົວພັນມິດ ຕະພາບອັນເປັນມູນເຊື້ອ ລະຫວ່າງ ແຂວງຢຸນນານ ກັບ ສປປ ລາວ. ການສູນເສຍດັ່ງກ່າວ ເປັນການສູນເສຍຄັ້ງໃຫຍ່ຫລວງຂອງພັກ ແລະ ລັດຖະບານ ສປປ ລາວ, ປະຊາຊົນແຂວງຢຸນນານພວກຂ້າພະເຈົ້າ ຮູ້ສຶກເສຍໃຈ ຢ່າງສຸດຊຶ້ງຕໍ່ການສູນເສຍດັ່ງກ່າວໃນຄັ້ງນີ້. ໃນນາມຄະນະພັກແຂວງ, ອຳນາດການປົກຄອງແຂວງຢຸນ ນານ ຂໍຕາງໜ້າໃຫ້ປະຊາຊົນແຂວງຢຸນນານ ສະແດງຄວາມເສົ້າສະຫລົດໃຈ, ອາໄລອາວອນ ມາຍັງພັກ ແລະ ລັດຖະບານ ແຫ່ງ ສປປ ລາວ ມານະທີ່ນີ້ ແລະ ຝາກຄວາມຢື້ຢາມຖາມຂ່າວ ໄປຍັງຄອບສະຫາຍທີ່ປະສົບເຄາະຮ້າຍໃນຄັ້ງນີ້ດ້ວຍ./.
ໂທລະເລກເສົ້າສະຫລົດໃຈ
ຈາກຄະນະບໍລິການງານສູນກາງພັກແຮງງານເກົາຫລີ
(27/05/2014)
ຂປລ. ວັນທີ 19 ພຶດສະພານີ້ ຄະນະບໍລິຫານງານສູນກາງພັກ ປປ ລາວ ໄດ້ຮັບໂທ ລະເລກສະແດງຄວາມເສົ້າສະຫລົດໃຈ ຈາກຄະນະ ບໍລິຫານງານສູນກາງພັກແຮງງານເກົາຫລີ ຊຶ່ງມີເນື້ອໃນລະບຸວ່າ: ຄະນະບໍລິຫານງານສູນກາງພັກແຮງງານເກົາຫລີ ໄດ້ຮັບຂ່າວເສົ້າສະຫລົດໃຈ ກ່ຽວກັບອຸບັດເຫດເຄື່ອງບິນຕົກ ທີ່ແຂວງຊຽງຂວງ, ສປປ ລາວ ໃນບໍ່ດົນຜ່ານມານີ້, ເຊິ່ງເປັນເຫດໃຫ້ມີການສູນເສຍຊີວິດ ລວມທັງການນຳລະດັບ ສູງຂອງພັກ, ລັດ ລາວຫລາຍສະຫາຍ; ຄະນະບໍລິຫານງານສູນກາງແຮງງານເກົາຫລີ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງຄະນະບໍລິ ຫານສູນກາງພັກ ປະຊາຊົນ ປະຕິວັດລາວ ແລະ ຝາກຄວາມເສົ້າສະຫລົດໃຈດັ່ງກ່າວ ຜ່ານຄະນະບໍລິຫານງານສູນກາງພັກຂອງພວກສະຫາຍ ໄປຍັງບັນດາຄອບ ຄົວສະຫາຍທີ່ໄດ້ຮັບເຄາະຮ້າຍໃນຄັ້ງນີ້ດ້ວຍ.
ບັນດາການນຳລະດັບສູງຂອງພວກສະຫາຍ ທີ່ໄດຮັບເຄາະຮ້າຍຈາກອຸບັດເຫດເຄື່ອງບິນຕົກຄັ້ງນີ້ ໄດ້ມີຄຸນງາມຄວາມດີຢ່າງໃຫ່ຍຫລວງ ໃນການສ້າງ ຄວາມເຂັ້ມແຂງ ກໍຄື ສ້າງສາພັດທະນາ ພັກປະຊາຊົນ ປະຕິວັດລາວ, ການປະຕິວັດລາວ ແລະ ຍັງໄດ້ປະກອບສ່ວນເຂົ້າໃນການເສີມຂະຫຍາຍ ສາຍພົວພັນມິດຕະພາບ ລະຫວ່າງ ພັກແຮງງານເກົາຫລີ ແລະ ພັກ ປປ ລາວ ກໍຄື ປະຊາຊົນສອງປະເທດ ສປປ ເກົາຫລີ-ລາວ; ເຊິ່ງການ ສູນເສຍພວກສະຫາຍເຫລົ່ານັ້ນ ບໍ່ພຽງແຕ່ເປັນການສູນເສຍອັນໃຫ່ຍຫລວງຂອງພັກ, ລັດ ແລະ ປະຊາຊົນລາວ ເທົ່ານັ້ນ, ແຕ່ຍັງເປັນການສູນເສຍ ອັນໃຫ່ຍຫລວງຕໍ່ ພັກ, ລັດ ແລະ ປະຊາຊົນ ສປປເກົາຫລີ ອີກດ້ວຍ.
ໃນໂອກາດນີ້, ຄະນະບໍລິຫານງານສູນກາງພັກແຮງງານເກົາຫລີ ຂໍສະແດງຄວາມໂສກເສົ້າເສຍໃຈຢ່າງສຸດຊຶ້ງ ມາຍັງຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ບັນ ດາຄອບຄົວສະຫາຍທີ່ໄດ້ຮັບເຄາະຮ້າຍໃນຄັ້ງນີ້ ແລະ ເຊື່ອໝັ້ນວ່າ: ພັກ, ລັດ ແລະ ປະຊາຊົນລາວ ຈະສາມາດ ຜ່ານພົ້ນເຫດການສູນເສຍຄັ້ງນີ້ໄປໄດ້ ໃນເວລາອັນສັ້ນໆນີ້./.
ຈົດໝາຍສະແດງຄວາມເສົ້າສະຫລົດໃຈ
ຈາກການນຳນະຄອນໂຮ່ຈິມິນ
(27/05/2014)
ຂປລ. ເມື່ອບໍ່ດົນມານີ້ ສະຫາຍ ຈູມມາລີ ໄຊຍະສອນ, ເລຂາທທິການໃຫ່ຍພັກ ປປ ລາວ, ປະທານ ປະເທດ ແຫ່ງ ສປປ ລາວ; ສະຫາຍນາງ ປານີ ຢາທໍ່ຕູ້, ປະທານສະພາແຫ່ງຊາດ ແຫ່ງ ສປປ ລາວ; ສະ ຫາຍ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ, ສະຫາຍ ພັນດວງຈິດ ວົງສາ, ປະທານຄະນະກຳມະການສູນກາງແນວລາວສ້າງຊາດ, ຄະນະພັກ, ສະພາປະຊາຊົນ, ຄະນະກຳມະການປະຊາຊົນ, ແນວລາວສ້າງຊາດ ແລະ ການນຳ ນະຄອນຫລວງວຽງຈັນ ໄດ້ຮັບຈົດໝາຍສະແດງຄວາມເສົ້າສະຫລົດໃຈ ຈາກສະຫາຍ ເລແທງຮາຍ, ກຳມະການກົມການເມືອງ, ຜູ້ແທນ ສະພາແຫ່ງຊາດ, ເລຂາຄະນະພັກນະຄອນໂຮ່ຈິມິນ ຊຶ່ງມີເນື້ອໃນລະບຸວ່າ: ຂ້າພະເຈົ້າຮູ້ສຶກສະເທືອນໃຈ ແລະ ມີຄວາມອາໄລອາວອນຢ່າງສຸດຊຶ້ງ ທີ່ໄດ້ຮັບຂ່າວ ກ່ຽວກັບອຸບັດເຫດເຄື່ອງບິນຕົກໃນຕອນເຊົ້າຂອງວັນທີ 17 ພຶດສະພາ 2014, ອັນເປັນເຫດໃຫ້ ສະ ຫາຍ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັກຖະມົນຕີວ່າການກະຊວງປ້ອງກັນປະເທດ; ສະຫາຍ ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ; ສະຫາຍ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າຄະ ນະໂຄສະນາອົບຮົມສູນກາງພັກ; ສະຫາຍ ສຸກັນ ມະຫາລາດ, ເລຂາທິການສູນກາງພັກ, ເຈົ້າຄອງນະຄອນ ຫລວງວຽງຈັນ ພ້ອມດ້ວຍພະນັກງານຕິດຕາມ ໄປນຳຈຳນວນໜຶ່ງເສຍຊີວິດ. ການນຳ ແລະ ປະຊາຊົນ ຫວຽດນາມ, ໃນນັ້ນມີນະຄອນໂຮ່ຈິມິນ ທີ່ໄດ້ສູນເສຍບັນດາເພື່ອນມິດສະຫາຍອ້າຍນ້ອງ ທີ່ສະໜິດສະໜົມ ຊື່ສັດ, ເຊິ່ງເປັນຜູ້ທີ່ມີຜົນງານອັນໃຫ່ຍຫລວງ ປະກອບສ່ວນເຂົ້າໃນການເພີ່ມພູນຄູຸນສ້າງ ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງ ຫວຽດນາມ-ລາວ, ລາວ-ຫວຽດນາມ.
ຕາງໜ້າໃຫ້ຄະນະພັກ, ສະພາປະຊາຊົນ, ຄະນະກຳມະການປະຊາຊົນ, ຄະນະກຳມະການແນວໂຮມປະເທດຊາດຫວຽດນາມ ນະຄອນໂຮ່ຈິມິນ ແລະ ປະຊາຊົນຊາວນະຄອນໂຮ່ຈິມິນ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງບັນດາສະຫາຍ, ຜ່ານບັນດາສະຫາຍ ໄປຍັງພັກ ປະຊາຊົນ ປະຕິ ວັດລາວ ແລະ ປະຊາຊົນລາວບັນດາເຜົ່າອ້າຍນ້ອງ, ພິເສດແມ່ນຄອບຄົວຂອງສະຫາຍ ພົນໂທ ດວງໃຈ ພິ ຈິດ; ຄອບຄົວສະຫາຍ ທອງບັນ ແສງອາພອນ; ຄອບຄົວສະຫາຍ ເຈືອງ ສົມບູນຂັນ; ຄອບຄົວສະຫາຍ ສຸກັນ ມະຫາລາດ ແລະ ບັນດາພະນັກງານທີ່ປະສົບເຄາະຮ້າຍໃນຄັ້ງນີ້.
ດ້ວຍຄວາມຮັກແພງທ່ານສະຫາຍອ້າຍນ້ອງເປັນພິເສດ, ຈາກສ່ວນເລີກຂອງຫົວໃຈ, ຂ້າພະເຈົ້າ ຂໍພາວະນາໃຫ້ດວງວິນຍານຂອງບັນດາສະຫາຍ ແລະ ອ້າຍນ້ອງທີ່ຖືກເຄາະຮ້າຍໃນຄັ້ງນີ້ ຈົ່ງໄປສູ່ສຸຂະຕິເຖີ້ນ, ຂ້າພະເຈົ້າເຊື່ອໝັ້ນວ່າ. ພັກ, ລັດ ແລະ ປະຊາຊົນລາວ ບັນດາເຜົ່າອ້າຍນ້ອງ ຈະຜ່ານພົ້ນ ຄວາມເສົ້າເສຍໃຈ ແລະ ການສູນເສຍອັນໃຫ່ຍຫລວງຄັ້ງນີ້ໄປໄດ້.
ໃນຕະຫລວດເວລາແຫ່ງຄວາມໂສກເສົ້າ ແລະ ສາຍດາຍນີ້, ຄະນະພັກ, ອຳນາດການປົກຄອງ ແລະ ປະຊາຊົນ ຊາວນະຄອນໂຮ່ຈິມິນ ຈະຢູ່ຄຽງ ຂ້າງກັບບັນດາສະຫາຍ ແລະ ປະຊາຊົນລາວ ບັນດາເຜົ່າ ອ້າຍນ້ອງສະເໝີ./.
ຈົດໝາຍເສົ້າສະຫລົດໃຈຈາກອົງການສະຫະປະຊາຊາດເພື່ອການພັດທະນາ
ແລະ ບັນດາປະເທດເພື່ອນມິດ
(26/05/2014)
ຂປລ. ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວໄດ້ຮັບຈົດໜາຍ ສະແດງ ຄວາມເສົ້າສະຫລົດໃຈ ຈາກ ທ່ານ ນາງ Helen ClarkF ຜູ້ບໍລິຫານງານໃຫຍ່ ສປຊ ເພື່ອການພັດທະນະ ( UNDP ).
ຈົດໝາຍໄດ້ຂຽນວ່າ: ຂ້າພະເຈົ້າຮູ້ສຶກຕົກໃຈ ແລະ ເສຍໃຈເປັນຢ່າງຍິ່ງທີ່ໄດ້ຊາບຂ່າວທີ່ເສົ້າສະຫລົດໃຈກ່ຽວກັບເຮືອບິນຕົກທີ່ ແຂວງຊຽງຂວາງ ໃນວັນທີ 17 ພຶດສະພາ 2014, ທີ່ໄດ້ເຮັດໃຫ້ບັນດາຜູ້ນຳ ແລະ ເຈົ້າໜ້າທີ່ຂອງລາວເສຍຊີວິດຫລາຍທ່ານ.
ຕາງໜ້າໃຫ້ເຈົ້າໜ້າທີ່ອົງການສະຫະປະຊາຊາດເພື່ອພັດທະນາ, ຂ້າພະເຈົ້າຂໍສະແດງຄວາມເສົ້າສະຫລົດໃຈ ແລະ ເຫັນອົກເຫັນໃຈສູດຊຶ້ງ ມາຍັງ ຄອບຄົວທີ່ພວມໂສກເສົ້າເສຍໃຈ, ລັດຖະບານ ແລະ ປະຊາຊົນລາວ ຕໍ່ການສູນເສຍຄັ້ງຍິ່ງໃຫ່ຍໃນອຸບັດເຫດຄັ້ງນີ້.
ໃນໄລຍະເວລາທີ່ຫຍຸ້ງຍາກລຳບາກນີ້, ພວກຂ້າພະເຈົ້າຂໍຢູ່ຄຽງຂ້າງຄອບຄົວຜູ້ເຄາະຮ້າຍ ແລະ ປະຊາຊົນລາວທຸກທົ່ວໜ້າ.
ໃນວັນດຽວກັນ ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງສປປ ລາວ ກໍໄດ້ຮັບ ຈົດໝາຍສະແດງເສົ້າສະຫລົດໃຈ ຈາກ ທ່ານ Minh Pham, ຜູ້ປະສານງານຂອງອົງການ ສປຊ ແລະ ຜູ້ຕາງໜ້າອົງການ UNDP ປະຈຳ ສປປ ລາວ.
ຈົດໝາຍໄດ້ຂຽນວ່າ: ຕາງໜ້າໃຫ້ອົງການ ສປຊ ປະຈຳ ສປປ ລາວ, ຂໍສະແດງຄວາມເສົ້າສະຫລົດໃຈມາຍັງລັດຖະບານ ແຫ່ງ ສປປ ລາວ ທີ່ໄດ້ສູນເສຍເຈົ້າໜ້າທີ່ສຳຄັນຫລາຍຄົນ ໃນເຫດການເຮືອບິນຕົກ ຕອນເຊົ້າຂອງວັນເສົາ. ເຊິ່ງຫລາຍທ່ານທີ່ໄດ້ເສຍຊີວິດໃນເຫດການຄັ້ງນີ້ກໍແມ່ນເພື່ອນ ຮ່ວມງານທີ່ໃກ້ຊິດສະໜິດສະໜົມກັບອົງການ ສປຊ, ພວກຂ້າພະເຈົ້າໄດ້ເຂົ້າຮ່ວມງານຊາປະນະກິດສົບຜ່ານມາ ແລະພວກຂ້າພະເຈົ້າຂໍສະແດງຄວາມ ເສົ້າສະຫລົດໃຈມາຍັງຄອບຄົວຂອງຜູ້ທີ່ເສຍຊີວິດໃນເຫດການຄັ້ງນີ້ດ້ວຍ.
ຂປລ. ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ໄດ້ຮັບຈົດໝາຍສະແດງຄວາມເສົ້າສະຫລົດ ໃນຈາກ ທ່ານ ອາບູ ຫາດຊິນ ມາມຸດ ອາລີ, ລັດຖະມົນຕີວ່າການຕ່າງປະເທດ ແຫ່ງ ສາທາລະນະລັດ ປະຊາຊົນ ບັງກະລາເດດສ໌.
ເນື້ອໃນຈົດໝາຍໄດ້ຂຽນວ່າ: ຂ້າພະເຈົ້າສະເທືອນໃຈຫລາຍທີ່ໄດ້ຮັບຂ່າວອັນໂສກເສົ້າຂອງການເສຍຊີວິດຂອງທ່ານ ຮອງລັດຖະມົນຕີ, ລັດຖະມົນຕີວ່າການ ກະຊວງປ້ອງກັນປະເທດ, ທ່ານ ລັດຖະມົນຕີວ່າການກະຊວງປ້ອງກັນຄວາມສະຫງົບ ພ້ອມດ້ວຍພົນລະເຮືອນທະຫານ ແລະ ການນຳຂັ້ນສູງ ຂອງລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຕໍ່ເຫດການເຮືອບິນຂອງກອງທັບປະຊາຊົນລາວຕົກ ໃນຕອນເຊົ້າຂອງວັນທີ 17 ພຶດສະພາ 2014.
ເປັນຄວາມໂສກເສົ້າອັນຍິງໃຫຍ່ແກ່ພວກຂ້າພະເຈົ້າ ແລະ ເປັນການສູນເສຍທີ່ບໍ່ສາມາດແກ້ໄຂໄດ້ຂອງ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວເພື່ອນມິດ.
ໃນເວລາແຫ່ງຄວາມໂສກເສົ້ານີ້, ໃນນາມລັດຖະບານ ແລະ ປະຊາຊົນແຫ່ງ ສາທາລະນະລັດ ບັງກະລາເດດສ໌ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມໂສກເສົ້າສະຫລົດໃຈຢ່າງສຸດຊຶ້ງຕໍ່ລັດຖະບານ ແລະ ປະຊາຊົນລາວເພື່ອນມິດ, ໂດຍສະເພາະຕໍ່ຄອບຄົວຂອງຜູ້ປະສົບເຄາະຮ້າໃນ ເຫດການອັນໂສກເສົ້ານີ້.
ຈົດໝາຍສະແດງຄວາມເສົ້າສະຫລົດໃຈຈາກສະຖານເອກອັກຄະລັດຖະທູດ ແຫ່ງ ສາທາລະນະລັດ ອີຣັກ ທີ່ຮ່າໂນ້ຍ ເຖິງລັດຖະບານ ແຫ່ງ ສປປ ລາວ. ກ່ຽວກັບເຫດການອຸບັດຕິເຫດເຮືອບິນກອງທັບອາກາດຕົກ ໃນວັນທີ 17 ພຶດສະພາ 2014.
ໃນນາມສະຖານທູດ ແຫ່ງ ອີຣັກ ທີ່ຮ່າໂນ້ຍ ແລະ ພະນັກງານທຸກຄົນ, ຂ້າພະເຈົ້າຂໍສະແດງຄວາມ ເສົ້າສະຫລົດໃຈຢ່າງສຸດຊຶ້ງ ແລະ ເຫັນອົກເຫັນໃຈ ມາຍັງເອກອັກຄະລັດຖະທູດແຫ່ງ ສປປ ລາວ ແລະ ລັດຖະບານ ແຫ່ງ ສປປ ລາວ ແລະ ປະຊາຊົນລາວ ຕໍ່ອຸບັດເຫດເຮືອບິນຕົກ ຊຶ່ງເຮັດ ໃຫ້ສູນເສຍບຸກຄົນ ຂອງພັກກໍຄື: ທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ; ທ່ານ ດຣ. ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ; ທ່ານ ສຸກັນ ມະຫາຫລາດ, ເລຂາ ທິການສູນກາງພັກ, ເລຂາຄະນະພັກ ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າຄະນະ ໂຄສະນາອົບຮົມສູນກາງພັກ ແລະ ເຈົ້າໜ້າທີ່ຂັ້ນສູງ ຊຶ່ງຖືວ່າເປັນການສູນເສຍອັນໃຫຍ່ຫລວງຂອງພັກ, ປະເທດ, ສະພາແຫ່ງຊາດ ແລະ ລັດຖະບານ ສປປ ລາວ ຕະຫລອດເຖິງຄອບຄົວຂອງຜູ້ປະສົບເຄາະຮ້າຍ.
ຈົດໝາຍສະແດງຄວາມເສົ້າສະຫລົດໃຈ
(26/05/2014)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສປປ ລາວ ໄດ້ຮັບຈົດໝາຍສະແດງ ຄວາມເສົ້າສະຫລົດໃຈ ຂອງທ່ານ ຈາໂນສ ມາໂທນີ, ລັດຖະມົນຕີວ່າການກະຊວງການຕ່າງປະເທດ ຮົງກາລີ ກ່ຽວກັບເຫດການອຸບັດເຫດເຮືອບິນ ກອງທັບອາກາດລາວຕົກ.
ເນື້້ອໃນຈົດໝາຍໄດ້ຂຽນວ່າ: ຂ້າພະເຈົ້າ ໄດ້ຮັບຂ່າວທີ່ໜ້າຕົກໃຈ ແລະ ເສົ້າສະຫລົດໃຈ ກ່ຽວກັບອຸບັດເຫດເຮືອບິນຕົກ ໃນວັນທີ 17 ພຶດສະພາ 2014 ຊຶ່ງເຮັດໃຫ້ການນຳຂັ້ນສູງຂອງລາວຫລາຍທ່ານເສຍຊີວິດ ໃນນັ້ນລວມມີ: ທ່ານ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງປ້ອງກັນປະເທດ; ທ່ານ ທອງບັນ ແສງອາພອນ, ລັດຖະມົນຕີວ່າການກະຊວງປ້ອງກັນຄວາມສະຫງົບ; ທ່ານ ສຸກັນ ມະຫາຫລາດ, ເຈົ້າຄອງນະຄອນຫລວງວຽງຈັນ ແລະ ທ່ານ ເຈືອງ ສົມບູນຂັນ, ຫົວໜ້າຄະນະໂຄສະນາອົບຮົມສູນກາງພັກ ແລະ ບຸກຄົນອື່ນໆອີກ.
ຕາງໜ້າໃຫ້ລັດຖະບານ ຮົງກາລີ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ຕໍ່ລັດຖະບານຂອງລາວ ພ້ອມນັ້ນ ກໍຂໍສະແດງຄວາມເສຍໃຈ ຕໍ່ກັບຄອບຄົວຂອງຜູ້ປະສົບເຄາະຮ້າຍ ໃນເຫດການດັ່ງກ່າວນີ້ດ້ວຍ./.
ບັນດາຜູ້ນຳປະເທດເພື່ອນມິດ ສືບຕໍ່ສົ່ງໂທລະເລກ
ສະແດງຄວາມເສົ້າສະຫລົດໃຈເຖິງຜູ້ນຳລາວ
(23/05/2014)
ຂປລ. ເມື່ອມໍ່ໆມານີ້ ບັນດາຜູ້ນຳຈາກປະເທດເພື່ອນມິດ ເຊິ່ງມີ ທ່ານ ນໍໂຣວິງ ອານທັງໂຄຍັກ (Norov Altankhuyag) ນາຍົກລັດຖະມົນຕີ ແຫ່ງ ມົງໂກລີ; ທ່ານ ຣີເຊັບ ທາຍຍິບ ເອີໂດກັນ (Recep Tayyip Erdogan) ນາຍົກລັດຖະມົນຕີ, ທ່ານ ອາເມັດ ດາວູໂຕກຼູ (Ahmet Davutoglu) ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ຕວັກກີ; ທ່ານ ຊາວີເບ ເບັດແຕລ ນາຍົກລັດຖະມົນຕີ ແຫ່ງ ຣາຊະອານາຈັກ ລຸກຊຳບວກ; ທ່ານ ວິນລຽມ ເຮກ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກອັງກິດ ຕ່າງກໍໄດ້ສົ່ງໂທລະເລກເຖິງ ບັນດາ ຜູ້ນຳລາວ ເຊິ່ງມີທ່ານນາຍົກລັດຖະມົນຕີ, ທ່ານຮອງນາຍົກ ລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ເພື່ອສະແດງ ຄວາມເສົ້າສະຫລົດໃຈ ຕໍ່ອຸບັດເຫດເຮືອບິນ ຂອງກອງທັບອາກາດລາວຕົກ ທີ່ແຂວງຊຽງຂວາງ ໃນຕອນເຊົ້າວັນທີ 17 ພຶດສະພາ 2014.
ບັນດາຜູ້ນຳປະເທດເພື່ອນມິດ ຕ່າງກໍໄດ້ສະແດງຄວາມໂສກເສົ້າເສຍໃຈເປັນຢ່າງຍິ່ງ ມາຍັງບັນດາຜູ້ນຳລາວ ຕໍ່ການເສຍຊີວິດດ້ວຍອຸບັດເຫດດັ່ງກ່າວ, ເຊິ່ງ ເປັນການສູນເສຍຜູ້ນຳ ແລະ ພະນັກງານທີ່ສຳຄັນ ຂອງ ສປປ ລາວ. ພ້ອມທັງ ສະແດງຄວາມເສົ້າສະຫລົດໃຈຢ່າງສຸດຊຶ້ງ ເພື່ອຮ່ວມໄວ້ອາໄລ ແຫ່ງຊາດ ນຳປະຊາຊົນລາວ ແລະ ຂໍແບ່ງເບົາຄວາມທຸກໂສກມາຍັງລັດຖະບານ, ປະຊາຊົນ ແຫ່ງ ສປປ ລາວ ກໍຄື ຄອບຄົວຂອງຜູ້ທີ່ເສຍຊີວິດ ໃນເຫດການນີ້.
ໄລຍະດຽວກັນນີ້ ບັນດາທູດຕ່າງປະເທດປະຈຳລາວ ຊຶ່ງມີທູດຍີ່ປຸ່ນ, ທູດສະຫະພາບເອີຣົບ, ທູດບັງກະລາເດັດ, ກົງລູນກິດຕິມະສັກລາວ ປະຈຳ ຢູຕ່າງປະເທດ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ເຖິງທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ແລະ ປະທານສະມາຄົມມິດຕະພາບ ສີລັງກາ-ລາວ ກໍໄດ້ສົ່ງໂທລະເລກສະແດງ ຄວາມເສົ້າສະຫລົດໃຈ ເຖິງປະທານສະມາຄົມມິດຕະພາບ ລາວ-ສີລັງກາ ເຊັ່ນດຽວກັນ./.
ຈົດໝາຍສະແດງຄວາມເສົ້າສະຫລົດໃຈຈາກການ
ນຳຂັ້ນສູງຣາຊະອານາຈັກ ກຳປູເຈຍ
(22/05/2014)
ຂປລ. ວັນທີ 19 ພຶດສະພານີ້ ທ່ານ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ຮັບ ຈົດໝາຍສະແດງຄວາມເສົ້າສະຫລົດໃຈ ຈາກພະບາດສົມເດັດ ບໍຣົມມະນຽດ ໂນໂຣດົມ ສີຫາມູນີ ພະມະຫາກະສັດ ແຫ່ງ ຣາຊະອານາຈັກ ກຳປູເຈຍ ເຊິ່ງມີເນື້ອໃນລະບຸວ່າ: ຂ້າພະເຈົ້າ ຂໍສະແດງຄວາມໂສກເສົ້າຢ່າງສຸດຊຶ້ງ ທີ່ໄດ້ຮັບຂ່າວວ່າ ມີຜູ້ເສຍຊີວິດຈາກອຸບັດເຫດເຄື່ອງບິນລາວຕົກ ຢູ່ແຂວງ ຊຽງຂວາງ ຊຶ່ງເຮັດໃຫ້ມີຜູ້ເສຍຊີວິດ 14 ຄົນ, ໃນນັ້ນ ລວມທັງການນຳຂັ້ນສູງ ຂອງ ສປປ ລາວ ຈຳນວນໜຶ່ງ.
ທ່າມກາງຄວາມເສົ້າສະຫລົດໃຈດັ່ງກ່າວ, ໃນນາມປະຊາຊົນກຳປູເຈຍ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເສົ້າສະຫລົດໃຈ, ຄວາມ ທຸກໂສກ ແລະ ຄວາມເຫັນອົກເຫັນໃຈຢ່າງສຸດຊຶ້ງ ມາຍັງທ່ານ, ປະຊາຊົນລາວທຸກຖ້ວນໜ້າ ແລະ ຄອບຄົວຂອງຜູ້ປະສົບເຄາະຮ້າຍ ຈາກເຫດການ ເສົ້າສະຫລົດໃຈດັ່ງກ່າວ. ພ້ອມກັນນີ້ ພວກຂ້າພະເຈົ້າ ຂໍອວຍພອາມາຍັງຜູ້ລອດຊີດວິດ ຈົ່ງຫາຍດີໂດຍໄວ.
ສ່ວນເນື້ອໃນຈົດໝາຍສະແດງຄວາມເສົ້າສະຫລົດໃຈ ຈາກທ່ານ ຮຸນ ເຊນ ຮັກສາການປະທານພັກປະຊາຊົນ ກຳປູເຈຍ ລະບຸວ່າ: ໃນນາມ ຄະນະ ບໍລິຫານງານສູນກາງພັກ ປະຊາຊົນ ກຳປູເຈຍ ແລະ ໃນນາມສ່ວນຕົວ ຂ້າພະເຈົ້າ ຂໍສະ ແດງຄວາມເສົ້າສະຫລົດໃຈຢ່າງສຸດຊຶ້ງ ພາຍຫລັງທີ່ໄດ້ຮັບຂ່າວ ການມໍລະນະກຳຂອງທ່ານ ພົນໂທ ດວງໃຈ ພິຈິດ ກຳມະການກົມການເມືອງສູນກາງພັກ ປະຊາຊົນ ປະຕິວັດລາວ, ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງປ້ອງກັນ ປະເທດ ພ້ອມທັງພະນັກງານຂັ້ນສູງຂອງ ສປປ ລາວ ຈຳນວນໜຶ່ງ ຍ້ອນອຸບັດເຫດຍົນຕົກ ໃນຕອນເຊົ້າ ວັນທີ 17 ພຶດສະພາ 2014 ນີ້. ໃນໂອກາດທີ່ແສນເສົ້າສະຫລົດໃຈນີ້ ພັກປະຊາຊົນກຳປູເຈຍ ຂໍສະແດງຄວາມໄວ້ອາໄລຢ່າງສຸດຊຶ້ງ ມາຍັງພັກປະ ຊາຊົນ ປະຕິວັດລາວ ແລະ ປະຊາຊົນລາວອ້າຍນ້ອງ ພິເສດ ຕໍ່ຄອບຄົວຂອງຜູ້ທີ່ເສຍຊີວິດ ແລະ ຂໍວິ້ງວອນໃຫ້ດວງວິນ ຍານຂອງທ່ານ ພົນໂທ ດວງໃຈ ພິຈິດ ແລະ ພະນັກງານຂັ້ນສູງຈຳນວນໜຶ່ງ ທີ່ໄດ້ເສຍຊີວິດ ຈົ່ງໄປສູ່ສຸຂະຕິເຖີດ.
ໄລຍະດຽວກັນນີ້ ທ່ານ ຊໍ ເຂງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງພາຍໃນ ແຫ່ງ ຣາຊະອານາຈັກ ກຳປູເຈຍ ໄດ້ສົ່ງຈົດໝາຍສະ ແດງຄວາມເສົ້າສະຫລົດໃຈ ເຖິງທ່ານນາງ ທອງເລົາ ແສງອາພອນ ພັນລະຍາທ່ານ ທອງບັນ ແສງອາພອນ ແລະ ທ່ານ ປາ ສຸຈຽດວົງ ເຈົ້າຄອງ ນະຄອນຫລວງພະນົມເປັນ ກໍໄດ້ສົ່ງຈົດໝາຍສະແດງຄວາມ ເສົ້າສະຫລົດໃຈ ເຖິງຄະນະນຳ ຄະນະກຳມາທິການສູນກາງພັກ ປະຊາຊົນ ປະຕິວັດລາວ ທີ່ນະຄອນຫລວງວຽງຈັນ ແລະ ຫ້ອງວ່າການນະຄອນຫລວງວຽງຈັນ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫລົດໃຈ
ຈາກບັນດາຜູ້ນຳປະເທດເພື່ອນມິດ
(22/05/2014)
ຂປລ. ວັນທີ 21 ພຶດສະພາ ນີ້ ບັນດາຜູ້ນຳຈາກປະເທດເພື່ອນມິດ ເຊິ່ງມີທ່ານ ຣາອູນ ກັດສະໂຕຣ ຣຸສ ປະທານ ສະພາແຫ່ງລັດ ແລະ ປະທານສະພາລັດຖະມົນຕີ ແຫ່ງ ສາທາລະນະລັດ ກູບາ; ຄະນະກຳມະການສູນກາງພັກແຮງງານ ເກົາຫລີ, ກະຊວງກຳລັງປະກອບອາວຸດປະຊາຊົນ, ຄະນະກຳມະການປ້ອງກັນຄວາມສະຫງົບ ສປປ ເກົາຫລີ; ທ່ານ ປີເຕີ ໂກສກລົບ ຜູ້ສຳເລັດຣາຊະການ ແຫ່ງ ເຄືອຈັກກະພົບ ອົດສະຕຣາລີ; ທ່ານ ອັບດູນ ລາ ຢາມິນ ອັບດູນ ກາຢຸມ ປະທານາທິບໍ ດີ ແຫ່ງ ສາທາລະນະລັດ ມານດິຟ; ທ່ານ ໄຊມອນ ແປເຣິ ປະທານາທິບໍດີ ອິດ ສະຣາແອນ; ທ່ານ ອິດຊູໂນຣິ ໂອໂນເດຣາ (Itsunori ONODERA) ລັດຖະມົນຕີວ່າການກະຊວງປ້ອງກັນປະເທດຍີ່ ປຸ່ນ, ທ່ານ ເກອີຈິ ຟູຣູຢາ (Keiji FURUYA) ລັດ ຖະມົນຕີ, ຫົວໜ້າຄະນະກຳມາທິ ການປ້ອງກັນຄວາມສະຫງົບແຫ່ງຊາດ, ການນຳນະຄອນກຽວໂຕ ປະເທດຍີ່ປຸ່ນ; ທ່ານ ປີ ໂນໂມ ຢຸດຈີອານໂຕໂນ ລັດຖະມົນຕີວ່າການກະຊວງປ້ອງກັນປະເທດ ແຫ່ງ ສ ອິນໂດເນເຊຍ ຕ່າງກໍໄດ້ສົ່ງໂທລະເລກເຖິງ ບັນດາຜູ້ນຳລາວ ເຊິ່ງມີທ່ານປະທານປະເທດ, ຄະນະນຳກະຊວງ ປ້ອງກັນປະເທດ, ຄະນະກຳມະການປ້ອງກັນຊາດ-ປ້ອງ ກັນຄວາມສະຫງົບແຫ່ງຊາດ, ຄະນະນຳນະຄອນຫລວງວຽງຈັນ ເພື່ອສະແດງຄວາມເສົ້າສະຫລັດໃຈ ຕໍ່ອຸບັດເຫດເຮືອບິນ ຂອງກອງທັບ ອາກາດລາວ ຕົກ ທີ່ແຂວງຊຽງຂວາງ ໃນຕອນເຊົ້າ ວັນທີ 17 ພຶດສະພາ 2014.
ບັນດາຜູ້ນຳປະເທດເພື່ອນມິດ ຕ່າງກໍໄດ້ສະແດງຄວາມເສົ້າສະຫລົດໃຈ ແລະ ໂສກເສົ້າເສຍໃຈເປັນຢ່າງຍິ່ງ ຕໍ່ການເສຍຊີວິດດ້ວຍອຸບັດເຫດທີ່ບໍ່ຄາດຝັນ, ເຊິ່ງເປັນການສູນເສຍຜູ້ນຳ ແລະ ພະນັກງານທີ່ສຳຄັນ ຂອງ ສປປ ລາວ. ພ້ອມທັງ ສະແດງຄວາມໄວ້ອາໄລຢ່າງສຸດຊຶ້ງ ແລະ ຂໍແບ່ງເບົາຄວາມ ທຸກໂສກມາຍັງຄະນະພັກ, ລັດຖະບານ, ປະຊາຊົນ ແຫ່ງ ສປປ ລາວ ກໍຄື ຄອບຄົວຂອງຜູ້ທີ່ເສຍຊີວິດ. ຫວັງຢ່າງຍິ່ງວ່າ: ກອງທັບ ແລະ ປະຊາຊົນລາວ ຈະສາມາດຜ່ານຜ່າຄວາມໂສກເສົ້າດັ່ງກ່າວ ເພື່ອບັນລຸຜົນສຳເລັດອັນໃຫຍ່ຫລວງ ໃນຕໍ່ໜ້າ ໃນການສ້າງຄວາມເຂັ້ມແຂງ ແລະ ຄວາມຈະເລີນຂອງ ປະເທດ./.
ໂທລະເລກສະແດງຄວາມເສົ້າສະຫລົດໃຈ
(21/05/2014)
ຂປລ. ວັນທີ 21 ພຶດສະພານີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກ ສະແດງຄວາມເສົ້າສະຫລົດໃຈ ຈາກທ່ານ ເທນ ເຊນ ປະທານາທິບໍດີ ແຫ່ງ ສາທາລະນະລັດ ສະຫະພາບ ມຽນມາ ເຊິ່ງມີເນື້ອໃນລະບຸວ່າ: ໃນນາມປະຊາຊົນ ມຽນມາ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງ ຄວາມເສົ້າສະຫລົດໃຈ ຕໍ່ການປະສົບອຸບັດເຫດຍົນຕົກ ໃນວັນທີ 17 ພຶດສະພາ 2014 ຢູ່ທາງພາກຕາເວັນອອກສ່ຽງເໜືອ ຂອງແຂວງຊຽງຂວາງ ອັນເປັນເຫດໃຫ້ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງ ກັນປະເທດ ພ້ອມພັນລະຍາ ແລະ ການນຳຂັ້ນສູງທ່ານອື່ນໆ ໄດ້ເຖິງແກ່ ມໍລະນະກຳ.
ໃນທ່າມກາງຄວາມເຈັບປວດ ແລະ ຄວາມໂສກເສົ້າອັນໃຫຍ່ຫລວງນີ້, ຂ້າພະເຈົ້າ ຂໍສົ່ງກຳລັງໃຈໄປຍັງຄອບຄົວ ແລະ ເພື່ອນມິດ ຂອງຜູ້ທີ່ປະສົບເຄາະ ຮ້າຍ ຈົ່ງມີຄວາມອົດທົນ ແລະ ເຂັ້ມແຂງ ຕໍ່ເຫດການອັນຮ້າຍແຮງຄັ້ງນີ້./.
ໂທລະເລກສະແດງຄວາມເສົ້າສະຫລົດໃຈ
(21/05/2014)
ຂປລ. ວັນທີ 19 ພຶດສະພາ ນີ້ ສະຫາຍ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກສະແດງຄວາມ ເສົ້າສະຫລົດໃຈ ຈາກ ຫລີ ເຄີ ຊຽງ ນາຍົກ ລັດຖະມົນຕີ ແຫ່ງ ສາທາລະນະລັດ ປະຊາຊົນຈີນ ເຊິ່ງມີເນື້ອໃນລະບຸວ່າ: ຂ້າພະເຈົ້າຮູ້ສຶກສະເທືອນໃຈເປັນຢ່າງຍິ່ງທີ່ໄດ້ຮັບຂ່າວ ວ່າ ສະຫາຍ ພົນໂທ ດວງໃຈ ພິຈິດ ລັດຖະມົນຕີວ່າການກະຊວງປ້ອງກັນປະເທດ ພ້ອມດ້ວຍ ພັນລະຍາ, ສະຫາຍ ດຣ. ທອງບັນ ແສງອາພອນ ລັດຖະມົນຕີວ່າການກະຊວງ ປ້ອງກັນຄວາມສະຫງົບ, ສະຫາຍ ສຸກັນ ມະຫາລາດ ເລຂາຄະນະພັກ, ເຈົ້າຄອງນະຄອນຫລວງວຽງຈັນ, ສະຫາຍ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ ໄດ້ມໍລະນະກຳຍ້ອນອຸບັດເຫດເຮືອບິນຕົກ, ຂ້າພະເຈົ້າ ຂໍຕາງໜ້າ ລັດຖະບານ ແລະ ປະຊາຊົນຈີນ ສະແດງຄວາມເສົ້າສະຫລົດໃຈຢ່າງສຸດຊຶ້ງ, ທັງສະແດງຄວາມເຫັນໃຈຢ່າງຍິ່ງ ມາຍັງສະຫາຍ ແລະ ຜ່ານສະຫາຍ ຝາກໄປຍັງຄອບຄົວຂອງສະຫາຍ ດັ່ງກ່າວ.
4 ສະຫາຍດັ່ງກ່າວ ເປັນຜູ້ນຳສຳຄັນຂອງປະເທດລາວ. ໄດ້ປະກອບສ່ວນອັນສຳຄັນເຂົ້າໃນການຊຸກຍູ້ພາລະກິດປ່ຽນແປງໃໝ່ຂອງລາວ ແລະ ເສີມ ສ້າງສາຍພົວພັນມິດຕະພາບ ແລະ ການຮ່ວມມື ຈີນ-ລາວ. ມໍລະນະກຳຂອງເຂົາເຈົ້າ ແມ່ນການສູນເສຍອັນໃຫ່ຍຫລວງຂອງພາລະກິດປ່ຽນ ແປງໃໝ່ຂອງລາວ. ທັງແມ່ນການສູນເສຍອັນໃຫ່ຍຫລວງຂອງ ພາລະກິດມິດຕະພາບ ຈີນ-ລາວ ອີກດ້ວຍ. ພວກຂ້າພະເຈົ້າ ຮູ້ສຶກເສົ້າສະຫລົດໃຈເປັນ ຢ່າງຍິ່ງຄືກັບສະຫາຍລາວ ແລະ ເຊື່ອແນ່ວ່າປະຊາຊົນລາວ ຍ່ອມຈະເຫັນຄວາມເສົ້າ ສະຫລົດໃຈເປັນກຳລັງແຮງ, ຊຸກຍູ້ພາລະກິດປ່ຽນແປງໃໝ່ຂອງ ປະເທດລາວ ໃຫ້ໄດ້ຜົນສຳເລັດໃຫ່ຍກ່ວາເກົ່າ./.
ສານສະແດງຄວາມເສົ້າສະຫລົດໃຈຈາກຜູ້ນຳຣາຊະອານາຈັກໄທ
(21/05/2014)
ຂປລ. ວັນທີ 21 ພຶດສະພານີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບສານສະແດງຄວາມເສົ້າສະຫລົດໃຈ ຕໍ່ເຫດການອຸບັດເຫດເຮືອບິນຕົກ ທີ່ຊຽງຂວາງ ເມື່ອວັນທີ 17 ພຶດສະພາ 2014 ຈາກເຈົ້າຊີວິດ ພູມີພົນ ອະດຸນຍະເດດ ແຫ່ງ ຣາຊະອານາຈັກໄທ ແລະ ພະຣາຊີນີ ເຊິ່ງມີເນື້ອໃນລະບຸວ່າ: ຂ້າພະເຈົ້າ ແລະ ພະຣາຊີນີ ຮູ້ສຶກເສົ້າສະຫລົດໃຈເປັນຢ່າງຍິ່ງ ທີ່ໄດ້ຊາບວ່າ: ບຸກຄົນລະດັບສູງໃນລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄູ່ສົມລົດ ແລະ ເຈົ້າໜ້າທີ່ ເສຍຊີວິດໃນເຫດເຮືອບິນຂອງກອງທັບອາກາດ ລາວ ປະສົບອຸບັດເຫດທີ່ແຂວງຊຽງຂວາງ ຂ້າພະເຈົ້າ ແລະ ພະຣາຊີນີ ຂໍສະ ແດງຄວາມເສຍໃຈຢ່າງສຸດຊຶ້ງມາຍັງທ່ານ ແລະ ຄອບຄົວຂອງຜູ້ເສຍຊີວິດ ລວມທັງປະຊາຊົນລາວ ໃນການສູນເສຍຄັ້ງນີ້.
ໃນວັນດຽວກັນນີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ລາວ ກໍໄດ້ຮັບສານສະແດງຄວາມເສົ້າສະຫລົດໃຈ ຈາກສົມ ເດັດພະເທບຣັດ ຣາຊະສຸດາ ສະຫຍາຍບໍ ຣົມມະຣາຊະກຸມມາລີ ແຫ່ງ ຣາຊະອານາຈັກໄທ ເຊິ່ງມີເນື້ອໃນລະບຸວ່າ: ຂ້າພະເຈົ້າຮູ້ສຶກສະເທືອນໃຈເປັນ ຢ່າງຍິ່ງ ທີ່ໄດ້ຊາບ ຂ່າວອຸບັດເຫດເຮືອ ບິນຂອງກອງທັບອາກາດລາວຕົກ ທີ່ແຂວງຊຽງຂວາງ ເປັນເຫດໃຫ້ບຸກຄົນສຳຄັນ ແລະ ຂ້າລາດຊະການລະດັບສູງ ຂອງ ສປປ ລາວ ຕະຫລອດຮອດ ຜູ້ໂດຍສານເທິງເຮືອບິນ ເສຍຊີວິດ. ຂ້າພະເຈົ້າ ຂໍສະແດງຄວາມເສຍໃຈຢ່າງສຸດຊຶ້ງມາຍັງທ່ານ ແລະ ຄອບຄົວຂອງຜູ້ເສຍຊີວິດ ສຳລັບ ການສູນເສຍໃນຄັ້ງນີ້.
ສ່ວນເນື້ອໃນໂທລະເລກສະແດງຄວາມເສົ້າສະຫລົດໃຈ ທີ່ທ່ານ ນິວັດທຳຣົງ ບຸນທົງໄພສານ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງພານິດ ປະຕິບັດນ້າທີ່ແທນ ນາຍົກລັດຖະມົນຕີ ສົ່ງເຖິງທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ຂຽນວ່າ: ຂ້າພະເຈົ້າ ໄດ້ຮັບຊາບຂ່າວດ້ວຍຄວາມເສົ້າສະຫລົດໃຈ ກ່ຽວກັບ ເຫດການເຮືອ ບິນຂອງກອງທັບອາກາດລາວ ປະສົບອຸບັດເຫດໃກ້ໆກັບສະໜາມບິນຊຽງຂວາງ ເມື່ອຕອນເຊົ້າວັນທີ 17 ພຶດສະພາ 2014 ທີ່ຜ່ານມາ ເປັນເຫດໃຫ້ເຈົ້າ ໜ້າທີ່ລະດັບສູງຂອງ ສປປ ລາວ ຫລາຍທ່ານເສຍຊີວິດ ບຸກຄົນເຫລົ່ານີ້ບໍ່ພຽງແຕ່ມີຄຸນງາມ ຄວາມດີຢ່າງຍິ່ງ ຕໍ່ ສປປ ລາວ ແຕ່ຍັງເປັນສ່ວນສຳຄັນ ໃນການເສີມສ້າງສາຍ ພົວພັນອັນແໜ້ນແຟ້ນ ລະຫວ່າງ ໄທ ແລະ ສປປ ລາວ ຕະຫລອດໄລຍະເວລາທີ່ຜ່ານມາ ຈຶ່ງຖືເປັຍບຸກຄົນທີ່ຝ່າຍໄທລຶ້ງເຄີຍໃກ້ຊິດ ແລະ ຮູ້ສຶກເສົ້າສະຫລົດໃຈຕໍ່ການຈາກໄປ. ໃນນາມລັດຖະບານ ແຫ່ງ ຣາຊະອານາຈັກໄທ ແລະ ປະຊາຊົນໄທ ຂ້າພະເຈົ້າ ຂໍສະແດງຄວາມເສຍໃຈຢ່າງສຸດ ຊຶ້ງ ມາຍັງລັດຖະບານ ແລະ ປະຊາຊົນ ສປປ ລາວ ແລະ ຄອບຄົວຂອງຜູ້ເສຍຊີວິດ. ຕໍ່ການສູນເສຍຄັ້ງຍິ່ງໃຫຍ່ນີ້ ພວກເຮົາ ຈະຈາລຶກເຖິງມິດຕະພາບ ແລະ ຄຸນງາມຄວາມດີທີ່ທ່ານເຫລົ່ານີ້ໄດ້ສ້າງໄວ້ ໃນສາຍສາຍພົວພັນ ລະຫວ່າງປະ ເທດທັງ ສອງຕະຫລອດໄປ.
ໄລຍະດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ຮັບໂທລະເລກສະແດງ ຄວາມເສົ້າສະຫລົດໃຈ ຈາກທ່ານ ພົງເທບ ເທບການຈະນາ ຮອງນາຍົກລັດ ຖະມົນຕີ, ຮັກສາການແທນລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກໄທ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫລົດໃຈຈາກຜູ້ນຳເບລາຣຸສ
(20/05/2014)
ຂປລ. ວັນທີ 17 ພຶດສະພານີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບ ໂທລະເລກສະແດງ ຄວາມເສົ້າສະຫລົດໃຈ ຈາກທ່ານ ອາເລັກຊັງເດີ ລູກາເຊັນໂກ ປະທານາທິບໍດີ ແຫ່ງ ສາທາລະນະລັດ ເບລາຣຸສ ເຊິ່ງມີເນື້ອໃນ ລະບຸວ່າ: ຕາມຂ່າວໃຫ້ຮູ້ວ່າສາຍການ ບິນຂອງລັດຖະບານລາວ ປະສົບອຸບັດເຫດຕົກຢູ່ທາງທິດເໜືອຂອງປະເທດລາວ, ສາທາລະນະລັດ ເບລາຣຸສ ຂໍສະແດງ ຄວາມໂສກເສົ້າເສຍໃຈຢ່າງສຸດຊຶ້ງທີ່ໄດ້ຮັບຊາບກ່ຽວກັບການສູນເສຍຊີວິດ ຂອງບັນດາພະນັກງານຂັ້ນສູງຂອງສາທາລະນະລັດ ປະຊາທິປະໄຕ ປະຊາຊົນ ລາວ.
ໃນນາມປະຊາຊົນ ແຫ່ງ ສາທາລະນະລັດ ເບລາຣຸສ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມເຫັນອົກ ເຫັນໃຈມາຍັງທ່ານ ແລະ ຂໍແບ່ງເບົາ ຄວາມເສົ້າສະຫລົດໃຈ ມາຍັງບັນດາຄອບຄົວ ແລະ ຍາດຕິພີນ້ອງ ຂອງຜູ້ຖືກເຄາະ ຮ້າຍ ກໍຄື ປະຊາຊົນລາວທຸກຖ້ວນໜ້າໃນຄັ້ງນີ້.
ໃນວັນດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ຮັບ ໂທລະເລກສະແດງຄວາມ ເສົ້າສະຫລົດໃຈ ກ່ຽວກັບການສູນເສຍຊີວິດ ຂອງບັນດາພະນັກງານ ຂັ້ນສູງຂອງ ສາທາລະນະລັດ ປະຊາທິປະໄຕ ປະຊາຊົນ ລາວ ຈາກທ່ານ ວຼາດີເມຍ ມາກເກ ລັດຖະມົນ ຕີວ່າການກະຊວງ ການຕ່າງປະເທດ ແຫ່ງ ສາທາລະນະລັດ ເບລາຣຸສ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫລົດໃຈ
(20/05/2014)
ຂປລ. ເມື່ອມໍ່ໆມານີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາ ຊົນລາວ ໄດ້ຮັບ ໂທລະເລກສະແດງຄວາມເສົ້າສະຫລົດໃຈ ຈາກທ່ານ ວາລາດີເມຍ ປູຕິນ ປະທານາທິບໍດີ ແຫ່ງ ສະຫະ ພັນ ຣັດເຊຍ ເຊິ່ງມີເນື້ອໃນລະບຸວ່າ: ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ຕໍ່ອຸບັດເຫດຍົນຕົກ ເຊິ່ງມີ ການເສຍຊີວິດ ຂອງພົນລະເມືອງລາວ ລວມທັງເຈົ້າໜ້າທີ່ຂັ້ນສູງຂອງປະເທດ.
ຂ້າພະເຈົ້າ ຂໍສະແດງຄວາມເຫັນອົກເຫັນໃຈ ແລະ ຂໍແບ່ງເບົາຄວາມທຸກໂສກ ມາຍັງຄອບຄົວ ແລະ ຍາດຕິພີນ້ອງ ຂອງຜູ້ຖືກເຄາະຮ້າຍ ໃນເຫດການ ຄັ້ງນີ້ດ້ວຍ./.
ໂທລະເລກສະແດງຄວາມເສົ້າສະຫລົດໃຈ
(19/05/2014)
ຂປລ. ວັນທີ 17 ພຶດສະພາ 2014, ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກ ສະແດງຄວາມເສົ້າ ສະຫລົດໃຈ ຈາກທ່ານ ລີ ຊຽນ ລຸງ ນາຍົກລັດຖະມົນຕີ ແຫ່ງ ສ ສິງກະໂປ ເຊິ່ງມີເນື້ອໃນລະບຸວ່າ: ຂ້າພະເຈົ້າ ຮູ້ສຶກຕົກໃຈເປັນຢ່າງຍິ່ງທີ່ໄດ້ຮັບ ຂ່າວອຸບັດເຫດເຮືອບິນຕົກ ຢູ່ແຂວງຊຽງຂວາງໃນເຊົ້າວັນທີ 17 ພຶດສະພາຜ່ານມານີ້ ໃນເວລາເດີນທາງ ໄປປະຕິບັດ ໜ້າທີ່ທາງ ລັດຖະການ, ເຊິ່ງເຮັດໃຫ້ມີການສູນເສຍຜູ້ນຳ ແລະ ພະນັກງານຫລາຍທ່ານ.
ໃນນາມລັດຖະບານ ແລະ ປະຊາຊົນ ແຫ່ງ ສ ສິງກະໂປ ຂ້າພະເຈົ້າ ຂໍສະແດງຄວາມ ເສຍໃຈຢ່າງສຸດຊຶ້ງ ມາຍັງຄອຍຄົວຂອງຜູ້ປະສົບເຄາະຮ້າຍ./.
ໂທລະເລກເສົ້າສະຫລົດໃຈ
(19/05/2014)
ຂປລ. ວັນທີ 18 ພຶດສະພາ 2014, ສະຫາຍ ທອງລຸນ ສີສຸລິດ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ຫົວໜ້າຄະນະພົວພັນຕ່າງປະເທດສູນກາງພັກ, ລັດຖະມົນຕີວ່າການກະຊວງການຕ່າງປະເທດ ໄດ້ຮັບໂທລະເລກເສົ້າສະຫລົດໃຈຈາກ ສະຫາຍ ຮວ່າງບິ່ງກວັນ ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດ ສູນກາງ ພັກ.
ເນື້ອໃນໂທລະເລກລະບຸວ່າ: ຄະນະພົວພັນຕ່າງປະເທດສູນກາງພັກກອມມູນິດ ຫວຽດນາມ ຮູ້ສຶກສະເທືອນໃຈດ້ວຍ ຄວາມອາໄລອາວອນ ຢ່າງສຸດ ຊຶ້ງທີ່ໄດ້ຮັບຂ່າວວ່າ ສະຫາຍ ພົທ ດວງໃຈ ພິຈິດ ກຳມະການກົມການເມືອງ ສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງ ປ້ອງກັນປະເທດ; ສະຫາຍ ດຣ. ທອງບັນ ແສງອາພອນ ເລຂາທິການສູນກາງພັກ, ເຈົ້າຄອງນະຄອນຫລວງວຽງຈັນ ພ້ອມດ້ວຍພະນັກງານຈຳນວນໜຶ່ງ ທີ່ຖືກເຄາະຮ້າຍຈາກອຸບັດເຫດໃນການເດີນທາງໄປປະຕິບັດໜ້າທີ່.
ນີ້ແມ່ນການສູນເສຍອັນຍິ່ງໃຫຍ່ຂອງພັກ, ລັດ, ສະພາແຫ່ງຊາດ, ລັດຖະບານ ແລະ ປະຊາຊົນລາວ ອ້າຍນ້ອງ, ເປັນຄວາມ ໂສກເສົ້າ ທີ່ບໍ່ມີສິ່ງໃດສາມາດທົດແທນໄດ້ ຂອງຄອບຄົວບັນດາສະຫາຍທີ່ປະສົບເຄາະຮ້າຍ ໃນຄັ້ງນີ້. ພັກ, ລັດ ແລະ ປະຊາຊົນຫວຽດນາມ ໄດ້ສູນເສຍບັນດາ ເພື່ອນມິດສະຫາຍອ້າຍນ້ອງທີ່ສະໜິດສະໜົມ ທີ່ສຸດ, ເຊິ່ງຍາມໃດ ກໍໄດ້ເອົາໃຈໃສ່ ແລະ ໄດ້ປະກອບສ່ວນຢ່າງຫລວງຫລາຍເຂົ້າໃນການປັບປຸງ ແລະ ເສີມຂະຫຍາຍສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງ ຫວຽດນາມ-ລາວ.
ຕາງໜ້າໃຫ້ການນຳ ຄະນະພົວພັນຕ່າງປະເທດສູນກາງພັກກອມມູນິດຫວຽດນາມ ພ້ອມດ້ວຍພະນັກງານ ຄະນະພົວພັນຕ່າງປະເທດສູນກາງພັກ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄວາມຢື້ຢາມຖາມຂ່າວ ແລະ ຂໍແບ່ງປັນຄວາມເສົ້າໂສກມາຍັງສະຫາຍ ແລະ ບັນດາສະຫາຍການນຳ ຄະນະພົວພັນຕ່າງປະເທດສູນກາງພັກ ປປ ລາວ ພ້ອມດ້ວຍຄອບຄົວ ແລະ ຍາດຕິພີ່ນ້ອງຂອງບັນດາສະຫາຍການນຳ ແລະ ພະນັກງານ ທີ່ປະສົບເຄາະຮ້າຍ ມານະໂອກາດນີ້ດ້ວຍ.
ພວກຂ້າພະເຈົ້າ ເຊື່ອໝັ້ນວ່າ ພັກ, ລັດ ແລະ ປະຊາຊົນລາວ ອ້າຍນ້ອງ ຈະຜ່ານພົ້ນຄວາມທຸກໂສກເສົ້າ ເສຍດາຍອັນໃຫຍ່ຫລວງຄັ້ງນີ້ໄປໄດ້ ແລະ ສືບຕໍ່ພາລະກິດສ້າງສາ, ປົກປັກຮັກສາ ແລະ ພັດທະນາປະເທດຊາດ.
ໂທລະເລກສະແດງຄວາມເສົ້າສະຫລົດໃຈ
(19/05/2014)
ຂປລ. ວັນທີ 17 ພຶດສະພາ 2014, ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກສະແດງຄວາມເສົ້າສະຫລົດໃຈ ຈາກສະຫາຍ ສີ ຈິນ ຜິງ ເລຂາທິການໃຫຍ່ ຄະນະບໍລິຫານງານສູນກາງພັກ ກອມມູນິດຈີນ, ປະທານປະເທດ ແຫ່ງ ສາທາລະນະລັດ ປະຊາຊົນຈີນ ເຊິ່ງມີເນື້ອໃນລະບຸວ່າ: ຂ້າພະເຈົ້າ ຕົກໃຈທີ່ສຸດທີ່ໄດ້ຮັບຂ່າວວ່າ: ສະຫາຍ ພົນໂທ ດວງໃຈ ພິຈິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ ພ້ອມດ້ວຍພັນລະຍາ; ສະຫາຍ ດຣ. ທອງບັນ ແສງອາພອນ ລັດຖະມົນຕີວ່າການກະຊວງ ປ້ອງກັນຄວາມສະຫງົບ; ສະຫາຍ ສຸກັນ ມະຫາລາດ ເລຂາຄະນະພັກ, ເຈົ້າຄອງນະຄອນຫລວງວຽງຈັນ; ສະຫາຍ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ ໄດ້ເສຍຊີວິດໃນອຸບັດເຫດເຮືອບິນຕົກ, ຂ້າ ພະເຈົ້າຂໍຕາງໜ້າ ພັກ, ລັດຖະບານ ແລະ ປະຊາຊົນຈີນ ສະແດງຄວາມໄວ້ອາໄລຢ່າງສຸດ ຊຶ້ງ, ທັງຝາກຄວາມຢື້ຢາມຖາມ ຂ່າວຢ່າງຈິງໃຈ ມາຍັງສະຫາຍ ແລະ ຜ່ານສະຫາຍສົ່ງໄປ ຫາຄອບຄົວຂອງສະຫາຍ ດັ່ງ ກ່າວ.
ສະຫາຍ ດວງໃຈ ພິຈິດ ແລະ ຜູ້ນຳອື່ນໆ 4 ສະຫາຍນັ້ນ ເປັນຜູ້ນຳສຳຄັນຂອງປະເທດລາວ ທີ່ໄດ້ປະກອບສ່ວນອັນສຳຄັນ ເຂົ້າໃນພາລະກິດປ່ຽນແປງໃໝ່, ພ້ອມທັງໄດ້ສົ່ງ ເສີມສາຍພົວພັນມິດຕະພາບ ແລະ ການຮ່ວມມື ຈີນ-ລາວ. ການເສຍຊີວິດຂອງເຂົາເຈົ້າ ແມ່ນການເສຍຫາຍອັນໜັກໜ່ວງ ຂອງພາລະກິດກໍ່ສ້າງພັກ ແລະ ສ້າງສາພັດ ທະນາປະເທດລາວ, ທັງແມ່ນການເສຍຫາຍອັນໜັກໜ່ວງ ຂອງພາລະກິດມິດຕະພາບ ຈີນ-ລາວ. ພັກ ແລະ ລັດຖະບານຈີນ ຂໍແບ່ງເບົາຄວາມ ເສົ້າສະຫລົດໃຈຂອງ ສະຫາຍລາວ. ຂ້າພະເຈົ້າເຊື່ອໝັ້ນ ວ່າ: ພັກ ປປ ລາວ ທີ່ມີສະຫາຍເປັນເລຂາທິການໃຫຍ່ນັ້ນ ຍ່ອມຈະສາມາດສາມັກຄີ ແລະ ນຳພາປະຊາຊົນ, ຫັນຄວາມເສົ້າສະຫລົດໃຈ ເປັນກຳລັງແຮງ, ສືບຕໍ່ຊຸກຍູ້ພາລະກິດປ່ຽນ ແປງໃໝ່ ຂອງປະເທດລາວ ໃຫ້ກ້າວ ໜ້າຢ່າງບໍ່ຢຸດຢັ້ງ./.
ໂທລະເລກສະແດງຄວາມເສົ້າສະຫລົດໃຈ
(19/05/2014)
ຂປລ. ທ່ານ ຊິນໂອ ອາເບະ ນາຍົກລັດຖະມົນຕີ, ທ່ານ ຟູມີ ໂອະ ກິຊິດະ ລັດຖະມົນຕີວ່າການກະຊວງການຕ່າງປະເທດ ຍີ່ປຸ່ນ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ເຖິງ ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນາຕີວ່າການກະຊວງການຕ່າງປະເທດ ແຫ່ງ ສປປ ລາວ ຕໍ່ກັບ ເຫດການອຸບັດເຫດຂອງເຮືອບິນກອງທັບອາກາດລາວຕົກທີ່ແຂວງຊຽງຂວາງ ໃນວັນທີ 17 ພຶດສະພາ 2014.
ເນື້ອໃນຂອງໂທລະເລກລະບຸວ່າ: ໃນນາມລັດຖະບານ ແລະ ປະຊາຊົນຍີ່ປຸ່ນ ຂໍສະແດງຄວາມເສົ້າສະຫລົດໃຈ ຕໍ່ກັບການສູນເສຍການນຳພັກ-ລັດ ແລະ ບຸກຄົນສຳ ຄັນອີກຈຳນວນຫລາຍທ່ານ ຈາກອຸບັດເຫດເຮືອບິນກອງທັບອາກາດຕົກໃນວັນທີ 17 ພຶດສະພາ 2014, ພວກຂ້າພະເຈົ້າ ໃນນາມລັດຖະບານ ແລະ ປະຊາຊົນຍີ່ປຸ່ນ ຮູ້ສຶກ ເສຍໃຈ ແລະ ຂໍສະແດງຄວາມເສົ້າໂສກເສຍໃຈມາຍັງຄອບຄົວບັນດາການນຳ ແລະ ບຸກຄົນສຳຄັນທີ່ເຖິງແກ່ມໍລະນະກຳດ້ວຍ./.
ໂທລະເລກສະແດງຄວາມເສົ້າສະຫລົດໃຈ
(19/05/2014)
ສະຫາຍ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວໄດ້ຮັບ ໂທລະເລກເສົ້າ ສະຫລົດໃຈ ຈາກສະຫາຍ ຟາມ ບິງ ມິ່ງ, ກຳມະການສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດແຫ່ງ ສສ ຫວຽດນາມ ຕໍ່ກັບເຫດການ ອຸບັດເຫດເຮືອບິນຕົກ ທີ່ແຂວງຊຽງຂວາງ ວັນທີ 17 ພຶດສະພາ 2014.
ໂທລະເລກໄດ້ລະບຸວ່າ: ຄືດັ່ງທີ່ໄດ້ລົມຜ່ານທາງໂທລະສັບກັບສະຫາຍ ໃນວັນທີ 17 ພຶດສະພາ 2014 ນີ້, ຂ້າພະເຈົ້າຕົກໃຈ ແລະ ເປັນທຸກທີ່ສຸດທີ່ ໄດ້ຮັບຂ່າວວ່າ ສະຫາຍ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ, ສະຫາຍ ທອງບັນ ແສງອາພອນ, ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງກັນຄວາມສະຫງົບ; ສະຫາຍ ເຈືອງ ສົມບູນຂັນ, ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ; ສະຫາຍ ສຸກັນ ມະຫາລາດ, ເລຂາທິການສູນກາງພັກ, ເຈົ້າຄອງນະຄອນ ຫລວງວຽງຈັນ ແລະ ບັນດາສະຫາຍທີ່ໄດ້ເຖິງແກ່ມໍລະນະກຳໃນອຸບັດເຫດເຮືອບິນຕົກ ໃນວັນທີ 17 ພຶດສະພາ 2014 ທີ່ແຂວງຊຽງຂວາງ.
ນີ້ແມ່ນການສູນເສຍຄັ້ງຍິ່ງໃຫ່ຍຂອງ ພັກ, ລັດຖະບານ, ປະຊາຊົນລາວ ແລະ ຂອງຄອບຄົວບັນດາສະຫາຍການນຳ ແລະ ປະຊາຊົນຫວຽດນາມກໍປຽບ ສະເໝືອນສູນ ເສຍອ້າຍນ້ອງ ໃນຄອບຄົວຮ່ວມອຸທອນດຽວກັນ.
ບັນດາສະຫາຍການນຳທີ່ປະສົບກັບອຸບັດເຫດແມ່ນເປັນເພື່ອນ, ເປັນສະຫາຍທີ່ຮັກແພງຂອງການນຳ ແລະ ປະຊາຊົນຫວຽດນາມ ໄດ້ຄຽງບ່າຄຽງໄຫລ່ກັບ ພວກຂ້າພະເຈົ້າ ໃນຕະຫລອດໄລຍະເວລາຜ່ານມາ, ບັນດາສະຫາຍໄດ້ເອົາໃຈໃສ່ ແລະ ມີຄວາມຫ້າວຫັນປະກອບສ່ວນເຂົ້າໃນວຽກງານເພີ່ມ ພູນຄູນສ້າງສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ ຫວຽດນາມ-ລາວ.
ໃນເວລາທີ່ແສນເຈັບປວດນີ້, ຕາງໜ້າລັດຖະບານ, ການນຳ, ພະນັກງານກະຊວງການຕ່າງປະເທດຫວຽດນາມ ແລະ ໃນນາມສ່ວນຕົວ, ຂ້າພະເຈົ້າ ຂໍ້ສະແດງຄວາມ ເສົ້າສະຫລົດໃຈຢ່າງສຸດຊື້ງມາຍັງສະຫາຍ ແລະ ໂດຍຜ່ານສະຫາຍ ໄປຍັງ ລັດຖະບານ, ກະຊວງການຕ່າງປະເທດລາວຕະຫລອດເຖິງຄອບຄົວ ສະຫາຍ ດວງໃຈ ພິຈິດ, ສະຫາຍ ທອງບັນ ແສງອາພອນ, ສະຫາຍເຈືອງ ສົມບູນຂັນ, ສະຫາຍ ສຸກັນ ມະຫາລາດ ແລະ ບັນດາສະຫາຍອື່ນໆທີ່ພົບອຸບັດເຫດຄັ້ງນີ້.
ຂ້າພະເຈົ້າ ເຊື່ອໝັ້ນວ່າ, ລັດຖະບານ ແລະ ປະຊາຊົນລາວ ອ້າຍນ້ອງ ຈະຜ່ານຜ່າຄວາມເຈັບປວດໃນການສູນເສຍຄັ້ງຍິ່ງໃຫ່ຍນີ້ ສືບຕໍ່ກໍ່ສ້າງ, ປົກປັກຮັກສາ ແລະ ພັດທະ ນາປະເທດຊາດ.
ຂໍສົ່ງຄຳຢ້ຽມຢາມຖາມຂ່າວສະບາຍດີ ແລະ ຮັກແພງທີ່ສຸດ ມາຍັງສະຫາຍ.
ໂທລະເລກສະແດງຄວາມເສົ້າສະຫລົດໃຈ
(19/05/2014)
ຂປລ. ວັນທີ 17 ພຶດສະພາ 2014, ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ປະທານປະເທດ ແຫ່ງ ສາທາລະ ນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກສະແດງຄວາມເສົ້າສະຫລົດໃຈ ຈາກສະຫາຍ ສີ ຈິນ ຜິງ ເລຂາທິການໃຫຍ່ ຄະນະບໍລິຫານງານ ສູນກາງພັກ ກອມມູນິດຈີນ, ປະທານປະເທດ ແຫ່ງ ສາທາລະນະລັດ ປະຊາຊົນຈີນ ເຊິ່ງມີເນື້ອໃນລະບຸວ່າ: ຂ້າພະເຈົ້າ ຕົກໃຈທີ່ສຸດທີ່ໄດ້ຮັບຂ່າວວ່າ: ສະຫາຍ ພົນໂທ ດວງໃຈ ພິຈິດ ຮອງນາຍົກລັດຖະມົນຕີ, ລັດ ຖະມົນຕີວ່າການກະຊວງປ້ອງກັນປະເທດ; ສະຫາຍ ດຣ. ທອງບັນ ແສງອາພອນ ລັດຖະມົນ ຕີວ່າການກະຊວງປ້ອງກັນຄວາມສະຫງົບ; ສະຫາຍ ສຸກັນ ມະຫາລາດ ເລຂາຄະນະພັກ, ເຈົ້າຄອງນະຄອນຫລວງວຽງຈັນ; ສະຫາຍ ເຈືອງ ສົມບູນຂັນ ຫົວໜ້າຄະນະໂຄສະນາອົບ ຮົມສູນກາງພັກ ໄດ້ເສຍຊີວິດໃນອຸບັດເຫດເຮືອບິນຕົກ, ຂ້າພະເຈົ້າຂໍຕາງໜ້າ ພັກ, ລັດຖະ ບານ ແລະ ປະຊາຊົນຈີນ ສະແດງຄວາມໄວ້ອາໄລຢ່າງສຸດຊຶ້ງ, ທັງຝາກຄວາມຢື້ຢາມຖາມ ຂ່າວຢ່າງຈິງໃຈ ມາຍັງສະຫາຍ ແລະ ຜ່ານສະຫາຍສົ່ງໄປຫາຄອບຄົວຂອງສະຫາຍ ດັ່ງ ກ່າວ.
ສະຫາຍ ດວງໃຈ ພິຈິດ ແລະ ຜູ້ນຳອື່ນໆ 4 ສະຫາຍນັ້ນ ເປັນຜູ້ນຳສຳຄັນຂອງປະເທດ ລາວ ທີ່ໄດ້ປະກອບສ່ວນອັນສຳຄັນ ເຂົ້າໃນພາລະກິດປ່ຽນແປງໃໝ່, ພ້ອມທັງໄດ້ ສົ່ງເສີມ ສາຍພົວພັນມິດຕະພາບ ແລະ ການຮ່ວມມື ຈີນ-ລາວ. ການ ເສຍຊີວິດຂອງເຂົາເຈົ້າ ແມ່ນ ການເສຍຫາຍອັນໜັກໜ່ວງ ຂອງພາລະກິດກໍ່ສ້າງພັກ ແລະ ສ້າງສາພັດ ທະນາປະເທດລາວ, ທັງແມ່ນການເສຍຫາຍອັນໜັກໜ່ວງຂອງພາລະກິດ ມິດຕະພາບ ຈີນ-ລາວ. ພັກ ແລະ ລັດຖະບານຈີນ ຂໍແບ່ງເບົາຄວາມ ເສົ້າສະຫລົດໃຈຂອງສະຫາຍ ລາວ. ຂ້າພະເຈົ້າເຊື່ອໝັ້ນວ່າ: ພັກ ປປ ລາວທີ່ມີສະຫາຍເປັນເລຂາທິການໃຫຍ່ນັ້ນ ຍ່ອມຈະສາມາດສາມັກຄີ ແລະ ນຳພາປະຊາຊົນ, ຫັນຄວາມເສົ້າສະຫລົດໃຈເປັນກຳລັງແຮງ, ສືບຕໍ່ຊຸກຍູ້ພາ ລະກິດປ່ຽນແປງໃໝ່ ຂອງປະເທດລາວ ໃຫ້ກ້າວໜ້າຢ່າງບໍ່ຢຸດຢັ້ງ./.
ໂທລະເລກສະແດງຄວາມເສົ້າສະຫລົດໃຈຈາກບັນດາຜູ້ນຳ ສສ ຫວຽດນາມ
(18/05/2014)
ຂປລ. ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກເສົ້າສະຫລົດໃຈ ຈາກຄະນະບໍລິຫານ ງານສູນກາງພັກ ກອມມູນິດ ຫວຽດນາມ, ສະພາແຫ່ງຊາດ ແຫ່ງ ສາທາລະນະລັດ ສັງຄົມນິຍົມຫວຽດນາມ, ປະທານປະເທດ ແຫ່ງ ສາ ທາລະນະລັດ ສັງຄົມນິຍົມຫວຽດນາມ, ລັດຖະບານ ແຫ່ງ ສາທາລະນະລັດ ສັງຄົມນິຍົມ ຫວຽດນາມ.
ເນື້ອໃນໂທລະເລກລະບຸວ່າ: ພວກຂ້າພະເຈົ້າ ສຸດທີ່ເສົ້າສະຫລົດໃຈ ແລະ ອາໄລອາວອນຢ່າງສຸດຊຶ້ງ ເມື່ອໄດ້ຮັບ ຂ່າວວ່າ ບັນດາສະຫາຍ: ດວງໃຈ ພິຈິດ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງປ້ອງກັນປະເທດ; ດຣ. ທອງບັນ ແສງອາພອນ ເລຂາທິການສູນກາງພັກ, ລັດຖະມົນຕີວ່າການກະຊວງປ້ອງ ກັນຄວາມສະຫງົບ; ສຸກັນ ມະຫາລາດ ເລຂາທິການສູນກາງພັກ, ເລຂາຄະນະພັກ, ເຈົ້າຄອງນະຄອນຫລວງວຽງຈັນ; ເຈືອງ ສົມບູນຂັນ ເລຂາທິການສູນກາງພັກ,ຫົວໜ້າຄະນະໂຄສະນາອົບຮົມສູນກາງພັກ ພ້ອມກັບພະນັກງານຈຳນວນໜຶ່ງ ໂຊກບໍ່ດີຖືກອຸບັດເຫດ ແລະ ເຖິງແກ່ມໍລະ ນະກຳ ໃນເວລາເດີນທາງ ໄປປະຕິບັດງານ.
ນີ້ແມ່ນການສູນເສຍສຸດທີ່ໃຫຍ່ຫລວງຂອງພັກ, ລັດ, ສະພາແຫ່ງຊາດ ແລະ ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ແມ່ນການສູນເສຍ ທີ່ບໍ່ສາມາດທົດແທນໄດ້ ຂອງຄອບຄົວບັນດາສະຫາຍຖືກເຄາະ ຮ້າຍ. ການນຳ ແລະ ປະຊາຊົນຫວຽດນາມ ກໍໄດ້ສູນເສຍໄປບັນດາສະຫາຍ, ເພື່ອນມິດຜູ້ໃກ້ຊິດສະໜິດສະໜົມ ຊຶ່ງເຄີຍໄດ້ ໃຫ້ຄວາມເອົາໃຈໃສ່ ແລະ ຕັ້ງໜ້າປະກອບສ່ວນເຂົ້າໃນການປັບປຸງ ແລະ ເສີມຂະຫຍາຍສາຍພົວພັນອັນເປັນມູນເຊື້ອ, ຄວາມສາມັກຄີພິເສດ ຫວຽດນາມ-ລາວ.
ໃນວາລະອັນເສົ້າໂສກເສຍດາຍນີ້, ຄະນະບໍລິຫານງານສູນກາງພັກ ກອມມູນິດຫວຽດນາມ, ສະພາແຫ່ງຊາດ ແຫ່ງ ສາທາລະນະລັດ ສັງຄົມນິຍົມຫວຽດນາມ, ປະທານປະເທດ ແຫ່ງ ສາທາລະນະລັດ ສັງຄົມນິຍົມຫວຽດນາມ, ລັດຖະ ບານ ແຫ່ງ ສາທາລະນະລັດ ສັງຄົມນິຍົມຫວຽດນາມ ຂໍແບ່ງເບົາຄວາມເສົ້າສະຫລົດໃຈອັນສຸດຊຶ້ງ, ຄວາມທຸກໂສກອັນ ໃຫຍ່ຫລວງ ມາຍັງຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ຄອບຄົວບັນດາສະຫາຍ: ດວງໃຈ ພິຈິດ, ດຣ. ທອງບັນ ແສງອາ ພອນ, ສຸກັນ ມະຫາລາດ, ເຈືອງ ສົມບູນຂັນ ແລະ ບັນດາພະນັກງານ ທີ່ຖືກເຄາະຮ້າຍ ມານະໂອກາດນີ້ດ້ວຍ.
ພວກຂ້າພະເຈົ້າມີຄວາມເຊື່ອໝັ້ນວ່າ: ພັກ,ລັດ ແລະ ປະຊາຊົນລາວອ້າຍນ້ອງ ຈະຜ່ານຜ່າຄວາມທຸກໂສກ ແລະ ການສູນເສຍອັນໃຫຍ່ຫລວງນີ້, ສືບຕໍ່ພາລະກິດປົກປັກຮັກສາ, ສ້າງສາ ແລະ ພັດທະນາປະເທດຊາດ./.
ໂທລະເລກສະແດງຄວາມເສົ້າສະຫລົດໃຈຈາກບັນດາຜູ້ນຳຣາຊະອານາ
ຈັກກຳປູເຈຍ
(18/05/2014)
ຂປລ. ທ່ານ ທອງ ສິງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະ ເລກສະແດງຄວາມເສົ້າສະຫລົດໃຈ ຈາກສົມເດັດ ອັກຄະມະຫາເສນາບໍດີ ເຕໂຈ ຮຸນເຊນ ນາຍົກລັດຖະມົນຕີ ແຫ່ງ ຣາຊະ ອານາຈັກ ກຳປູເຈຍ ຊຶ່ງມີເນືອໃນລະບຸວ່າ: ຂ້າພະເຈົ້າຮູ້ສຶກສະເທືອນໃຈ ແລະ ເສົ້າໂສກເສຍ ໃຈເປັນຢ່າງຍິ່ງ ທີ່ໄດ້ຮັບຂ່າວວ່າເຮືອບິນຂອງກອງທັບ ແຫ່ງ ສປປ ລາວ ໄດ້ປະສົບອຸບັດເຫດຕົກ ຊຶ່ງເຮັດໃຫ້ມີຜູ້ເສຍຊີວິດເຖິງ 14 ຄົນ, ໃນນັ້ນ ລວມມີສະມາຊິກ ລັດຖະບານລາວຫລາຍທ່ານ ໃນວັນທີ 17 ພຶດສະພາ 2014.
ໃນທ່າມກາງແຫ່ງຄວາມເສົ້າເສຍໃຈນີ້, ໃນນາມລັດຖະບານ ແລະ ປະຊາຊົນກຳປູເຈຍ, ຂ້າພະເຈົ້າຂໍສະແດງຄວາມເຫັນໃຈ ແລະ ເສົ້າສະຫລົດໃຈຢ່າງສຸດຊຶ້ງ ມາຍັງທ່ານ ແລະ ຂໍຜ່ານທ່ານໄປຍັງລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍຄື ຄອບຄົວຂອງຜູ້ປະສົບເຄາະຮ້າຍ ຕໍ່ການສູນເສຍອັນໃຫຍ່ຫລວງ ໃນອຸບັດເຫດທີ່ບໍ່ຄາດຄິດໃນຄັ້ງນີ້.
ໄລຍະດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ຮັບໂທລະເລກ ສະແດງຄວາມ ເສົ້າສະຫລົດໃຈ ຈາກທ່ານ ຮໍ ນຳຮົງ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງການຕ່າງປະເທດ ແລະ ຮ່ວມມືສາກົນ ແຫ່ງ ຣາຊະອານາຈັກກຳປູເຈຍ ເຊັ່ນດຽວກັນ./.
ສານສະແດງຄວາມເສົ້າສະຫລົດໃຈ
(16/05/2014)
ຂປລ. ວັນທີ 16 ພຶດສະພານີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ ສົ່ງສານສານສະແດງຄວາມເສົ້າສະຫລົດໃຈ ເຖິງທ່ານ ຣີເຊັບ ທາຍຍິບ ເອີໂດກັນ ນາຍົກລັດຖະມົນຕີ ແຫ່ງ ສາທາລະນະລັດ ຕວັກກີ ຊຶ່ງມີເນື້ອໃນ ລະບຸວ່າ: ຂ້າພະເຈົ້າ ໄດ້ຊາບຂ່າວດ້ວຍຄວາມເສົ້າໂສກເປັນ ຢ່າງຍິ່ງ ກ່ຽວກັບເຫດ ໂສກນາດຕະກຳເໝືອງຖ່ານຫີນລະເບີດ ທີ່ໂຊມາ ແຂວງມານີສາ ປະເທດ ຕວັກກີ ໃນວັນທີ 13 ພຶດສະພາ 2014 ອັນເປັນເຫດເຮັດໃຫ້ມີການສູນເສຍຊີວິດ ເປັນຈຳນວນ ຫລວງຫລາຍ.
ໃນນາມລັດຖະບານ ແຫ່ງ ສປປ ລາວ ກໍຄື ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເສົ້າສະ ຫລົດໃຈ ແລະ ຄວາມເຫັນອົກເຫັນໃຈຢ່າງສຸດຊຶ້ງ ມາຍັງທ່ານ ໂດຍຜ່ານທ່ານໄປຍັງລັດຖະບານ ແລະ ຄອບຄົວຂອງຜູ້ປະສົບເຄາະຮ້າຍ ຈາກເຫດການໂສກນາດຕະກຳດັ່ງກ່າວ.
ຂ້າພະເຈົ້າຫວັງວ່າ: ລັດຖະບານຕວັກກີ ຈະຂ້າມຜ່ານໄລຍະເວລາອັນຫຍຸ້ງຍາກລຳບາກ ນີ້ໄປ ໄດ້./.
ໂທລະເລກອວຍພອນ
(16/05/2014)
ຂປລ. ວັນທີ 16 ພຶດສະພາ ນີ້, ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກເຖິງສົມເດັດ ພະລາຊາ ຮາຣານ ທີ 5 ເຈົ້າຊີວິດ ແຫ່ງ ຣາຊະອານາຈັກ ນອກແວ ໃນໂອກາດວັນຊາດປະເທດດັ່ງກ່າວ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ຣາຊະອານາຈັກ ນອກແວ, ໃນນາມ ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າມີຄວາມປື້ມ ປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ມາຍັງພະອົງ ຈົ່ງມີພະລານາໄມສົມບູນ ແລະ ມີອາຍຸໝັ້ນຂວັນຍືນ, ປະຊາ ຊົນ ນອກແວ ຈົ່ງມີແຕ່ຄວາມຜາສຸກ ແລະ ຄວາມວັດທະນາຖາວອນ. ພ້ອມທັງເຊື່ອໝັ້ນວ່າ: ສາຍພົວພັນ ມິດຕະພາບ ແລະ ການຮ່ວມມືທີ່ດີ ເຊິ່ງມີມາຢ່າງຍາວນານ ລະຫວ່າງ ສອງປະເທດຂອງພວກເຮົາ ຈະໄດ້ ຮັບການສືບຕໍ່ຮັດແໜ້ນ ແລະ ຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນ ທັງສອງຊາດພວກ ເຮົາ ກໍຄື ເພື່ອສັນຕິພາບ ແລະ ການຮ່ວມມືສາກົນ.
ສ່ວນເນື້ອໃນໂທລະເລກ ຂອງທ່ານ ທອງສິງ ທຳມະວົງ ນາຍົກລັດຖະມັນຕີ ແຫ່ງ ສປປ ລາວ ທີ່ສົ່ງເຖິງທ່ານນາງ ເອີນາ ໂຊເບີກ ນາຍົກລັດຖະມົນຕີ ແຫ່ງ ຣາຊະອານາຈັກ ນອກແວ ລະບຸວ່າ: ໃນນາມ ລັດຖະບານ ແຫ່ງ ສປປ ລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນ ໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນ ນອກແວ ທຸກຖ້ວນໜ້າ ຈົ່ງມີແຕ່ຄວາມຜາສຸກ ແລະ ຄວາມວັດທະນາຖາວອນ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ຮັບການເສີມສ້າງໃຫ້ເຂັ້ມແຂງ ແລະ ແຕກດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນທັງສອງ ຊາດພວກເຮົາ ກໍຄື ເພື່ອສັນຕິພາບ ແລະ ການຮ່ວມມືສາກົນ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະ ຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງໂທລະເລກຊົມເຊີຍ ເຖິງທ່ານ ເບີກເຈີ ແບນເດີ ລັດຖະມົນ ຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ນອກແວ ເຊັ່ນດຽວກັນ./.
ໂທລະເລກຊົມເຊີຍ
(12/05/2014)
ຂປລ. ວັນທີ 9 ພຶດສະພາ 2014 ນີ້, ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ສົ່ງໂທລະເລກຊົມເຊີຍ ເຖິງທ່ານ ອັບເດວມາເລກ ເຊວລານ (Abdelmalek Sellal) ທີ່ໄດ້ຮັບການແຕ່ງຕັ້ງດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ອານເຊຣີອີກຄັ້ງ.
ໂທລະເລກຂຽນວ່າ: ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າມີຄວາມປິຕິ ຍິນດີເປັນຢ່າງຍິ່ງ ຂໍສົ່ງຄຳຊົມເຊີຍອັນອົບອຸ່ນມາຍັງທ່ານ. ພ້ອມທັງເຊື່ອໝັ້ນວ່າ: ດ້ວຍປະສົບການຂອງທ່ານ ຈະສາມາດສືບຕໍ່ນຳພາ ປະເທດຊາດໃຫ້ຮຸ່ງເຮື່ອງຂຶ້ນໄປຢ່າງບໍ່ຢຸດຢັ້ງ ແລະ ຫວັງວ່າ: ຈະໄດ້ເຮັດວຽກຮ່ວມກັບທ່ານ ເພື່ອສຶບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມຮ່ວມມື ລະຫວ່າງ ສອງປະເທດພວກເຮົາ ເພື່ອຜົນ ປະໂຫຍດຂອງສອງປະເທດ ແລະ ປະຊາຊົນສອງຊາດ ກໍຄື ເພື່ອສັນຕິພາບ ແລະ ການຮ່ວມມືເພື່ອການພັດທະນາ ຢູ່ໃນພາກພື້ນ ແລະ ສາກົນ.
ຂ້າພະເຈົ້າ ຂໍຖືໂອກາດນີ້ ອວຍພອນໃຫ້ທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດອັນຈົບງາມ ໃນການປະຕິບັດໜ້າ ທີ່ອັນມີກຽດ ແລະ ສູງ ສົ່ງຂອງທ່ານ ແລະ ຂໍໃຫ້ປະຊາຊົນ ອານເຊຣີ ຈົ່ງມີສັນຕິພາບ, ຄວາມກ້າວໜ້າ ແລະ ວັດທະນາຖາວອນ./.
ສານອວຍພອນ
(08/05/2014)
ຂປລ. ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນເຖິງ ທ່ານ ໂກໂລ ໂຣເຈີ ໂຣນແລນ ຄິສໂຕບ ນາຍົກລັດຖະມົນຕີ ແຫ່ງ ສາທາລະນະລັດ ມາດາກາສກາ.
ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ ຂໍສົ່ງ ຄຳຊົມເຊີຍອັນອົບອຸ່ນມາ ຍັງທ່ານ ທີ່ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ມາດາກາສກາ ຄົນໃໝ່.
ຂ້າພະເຈົ້າ ຫວັງວ່າ ຈະໄດ້ເຮັດວຽກຮ່ວມກັບ ທ່ານ ທັງໃນຂອບສອງຝ່າຍ ແລະ ຫລາຍຝ່າຍຢູ່ໃນເວທີພາກພື້ນ ແລະ ສາກົນ, ເພື່ອສືບຕໍ່ ສົ່ງເສີມມິດຕະພາບ, ຄວາມເຂົ້າອົກເຂົ້າໃຈກັນ ແລະ ການຮ່ວມມືລະຫວ່າງສອງປະເທດພວກເຮົາ, ກໍຄືເພື່ອສັນຕິພາບ, ການຮ່ວມມື ແລະ ການ ພັດທະນາຢູ່ໃນພາກພື້ນ ແລະ ສາກົນ.
ຂ້າພະເຈົ້າ ຂໍຖືໂອກາດນີ້ ອວຍພອນໃຫ້ທ່ານຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດອັນຈົບງາມໃນການປະຕິບັດໜ້າ ທີ່ອັນມີກຽດ ແລະ ສູງສົ່ງ ຂອງທ່ານ ແລະ ຂໍໃຫ້ປະຊາຊົນ ມາດາກາສກາ ຈົ່ງມີສັນຕິພາບ, ຄວາມກ້າວໜ້າ ແລະ ວັດທະນາຖາວອນ.
ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານ ອວຍພອນເຖິງ ທ່ານ ນາງ ອາຣິໂຊອາ ລາລາ ຣາຊາຟີທຣິໂມ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ມາດາກາສກາ.
ໃນໂອກາດທີ່ ທ່ານໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ມາດາກາສກາ ຄົນໃໝ່, ຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ, ຂໍສົ່ງຄຳຊົມເຊີຍອັນຈິງໃຈມາຍັງທ່ານ.
ຂ້າພະເຈົ້າ ຫວັງວ່າ ຈະໄດ້ເຮັດວຽກຮ່ວມກັບ ທ່ານ ເພື່ອສືບຕໍ່ສົ່ງເສີມສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດ ກໍ່ຄືສອງກະ ຊວງການຕ່າງປະເທດຂອງພວກເຮົາ ເພື່ອນຳເອົາຜົນປະໂຫຍດມາສູ່ປະຊາຊົນສອງຊາດ, ທັງເປັນການປະກອບສ່ວນໃນການປົກປັກຮັກສາສັນຕິພາບ ແລະ ຄວາມໝັ້ນຄົງຢູ່ໃນພາກພື້ນ ແລະ ໃນໂລກ.
ຂ້າພະເຈົ້າ ຂໍຖືໂອກາດນີ້ ອວຍພອນໃຫ້ທ່ານຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ວຽກງານອັນມີກຽດຂອງທ່ານ.
ຜູ້ນຳລາວຊົມເຊີຍວັນສ້າງຕັ້ງສະຫະພາບເອີຣົບ
(08/05/2014)
ຂປລ. ວັນທີ 6 ພຶດສະພາ 2014 ນີ້ ບັນດາທ່ານຜູ້ນຳລາວ ຊຶ່ງມີ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ສະ ແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງຜູ້ນຳສະຫະພາບເອີຣົບ ຊຶ່ງມີທ່ານ ແຮັກມັນ ວານ ຣົມປຸຍ ປະທານສະຫະ ພາບເອີຣົບ, ທ່ານ ໂຈເຊ ມານູແອລ ດູຣາວ ບາໂຣໂຊ ປະທານຄະນະກຳມາທິການເອີຣົບ ແລະ ທ່ານນາງ ແຄັດເທີລິນ ແອັສຕັນ ຮອງປະທານຄະນະກຳມາທິການເອີຣົບ ແລະ ຜູ້ຕາງໜ້າສູງສຸດດ້ານວຽກງານຕ່າງປະເທດ ແລະ ຄວາມໝັ້ນຄົງ ຂອງສະຫະພາບເອີຣົບ ໃນໂອກາດວັນສ້າງຕັ້ງ ສະຫະພາຍເອີຣົບ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນສ້າງຕັ້ງສະຫະພາບເອີຣົບ, ຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ ພວກຂ້າພະເຈົ້າ ຂໍຖືເປັນກຽດ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນ ສະຫະພາບເອີຣົບ ຈົ່ງມີຄວາມຜາສຸກ ແລະ ຄວາມຈະເລີນກ້າວໜ້າ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ ລາວ ແລະ ສະຫະພາບເອີຣົບ ຈະໄດ້ຮັບການເສີມຂະຫຍາຍຍິ່ງໆຂຶ້ນ ທັງໃນຂອບສອງຝ່າຍ ແລະ ຫລາຍຝ່າຍ ເພື່ອຜົນປະໂຫຍດຂອງປະຊາຊົນລາວ ແລະ ສະຫະພາບເອີຣົບ ກໍຄື ເພື່ອສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ./.
ໂທລະເລກສະແດງຄວາມເຫັນໃຈ
(07/05/2014)
ຂປລ. ວັນທີ 7 ພຶດສະພາ 2014, ທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສະແດງຄວາມເຫັນໃຈ ຜ່ານທາງໂທລະເລກເຖິງທ່ານ ຮາມິດ ຄາໄຊ, ປະທານທິບໍດີ ແຫ່ງ ສ ອິດສະລາມ ອັບການີສະຖານ ຕໍ່ເຫດການດິນຖະຫລົ່ມ ທີ່ປະເທດອັບການີສະຖານ ເຊິ່ງເນື້ອໃນລະບຸວ່າ: ຂ້າພະເຈົ້າໄດ້ຊາບຂ່າວວ່າ: ໃນອາ ທິດຜ່ານມາໄດ້ເກີດອຸບັດເຫດແຜ່ນດິນເຈື່ອນຢ່າງຮ້າຍແຮງ ອັນເນື່ອງມາຈາກຝົນຕົກໜັກ ຢູ່ບ້ານ ແອບ ບາຣິກ, ແຂວງບາດັກຊານ ທາງພາກຕາເວັນອອກສ່ຽງເໜືອ ຂອງ ສາທາລະນະລັດ ອິດສະລາມ ອັບການີສະຖານ ອັນໄດ້ສ້າງຄວາມເສຍຫາຍ ຕໍ່ຊີວິດ ແລະ ຊັບສິນຂອງປະຊາຊົນ ອັບການີສະຖານ ເປັນຈຳນວນຫລວງຫລາຍ.
ຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມເຫັນອົກເຫັນ ໃຈມາຍັງທ່ານ, ລັດຖະບານ ແລະ ປະຊາຊົນ ອັບການີສະຖານ ໂດຍສະເພາະບັນດາຄອບຄົວ ຂອງຜູ້ທີ່ໄດ້ຮັບເຄາະຮ້າຍຈາກໄພທຳມະຊາດໃນຄັ້ງນີ້.
ຂ້າພະເຈົ້າ ເຊື່ອໝັ້ນວ່າ: ລັດຖະບານອັບການີສະຖານ ພາຍໃຕ້ການນຳພາຂອງທ່ານ ຈະສາມາດຜ່ານຜ່າຄວາມຫຍຸ້ງຍາກຕ່າງໆ ແລະ ເຮັດໃຫ້ຊີວິດການເປັນຢູ່ຂອງປະຊາຊົນ ໃນເຂດທີ່ຖືກເສບຫາຍຈາກໄພພິບັດໃນຄັ້ງນີ້ ກັບຄືນສູ່ສະພາບປົກກະຕິໂດຍໄວ./.
ໂທລະເລກຊົມເຊີຍວັນຊາດ ໂປໂລຍ
(30/04/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສະແດງ ຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກເຖິງທ່ານ ໂບຣນິສລໍ ໂກໂມໂຣສກີ, ປະທານທິບໍດີ ແຫ່ງ ສາທາລະນະລັດ ໂປໂລຍ ໃນໂອກາດວັນຊາດປະເທດດັ່ງກ່າວ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ໂປໂລຍ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳຊົມເຊີຍ ອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານໄປຍັງ ປະຊາຊົນ ໂປໂລຍ ເພື່ອນມິດທຸກຖ້ວນໜ້າ.
ຂ້າພະເຈົ້າ ເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະ ຊາຊົນລາວ ແລະ ສາທາລະນະລັດ ໂປໂລຍ ຈະສືບຕໍ່ ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນທັງສອງຊາດພວກເຮົາ, ເພື່ອສັນຕິພາບໂລກ ແລະ ການຮ່ວມມືສາກົນ.
ໃນໂອກາດດຽວກັນ, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສະແດງຄວາມຊົມເຊີຍ ເຖິງທ່ານ ຣາໂດສລໍ ສິໂກສກີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ໂປໂລຍ ເຊັ່ນດຽວກັນ./.
ສານຊົມເຊີຍ
(29/04/2014)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານຊົມເຊີຍ ເຖິງ ທ່ານ ນາງ ມາຣີ ລຸຍສ ໂຄເລໂຣພຣີກາ ປະທານາ ທິບໍດີ ແຫ່ງ ສາທາລະນະລັດ ມານຕາ, ເນື່ອງໃນໂອກາດ ທີ່ທ່ານໄດ້ຖືກແຕ່ງຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ມານຕາ.
ເນື່ອງໃນໂອກາດ ທີ່ທ່ານໄດ້ຖືກແຕ່ງຕັ້ງໃຫ້ດຳລົງຕຳແໜ່ງເປັນປະທານາທິບໍດີ ຄົນທີ 9 ຂອງ ສາທາລະນະລັດ ມານຕາ, ຂ້າພະເຈົ້າ ຂໍຖືເປັນກຽດ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ປະຊາຊົນມານຕາທຸກຖ້ວນໜ້າຈົ່ງມີສຸຂະພາບເຂັ້ມແຂງ, ມີພາລະນາໄມສົມບູນ ແລະ ປະເທດຊາດຂອງທ່ານມີຄວາມ ຈະເລີນຮຸ່ງເຮືອງ.
ຂ້າພະເຈົ້າຫວັງວ່າ ສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ມານຕາ ຈະໄດ້ຮັບ ການເສີມສ້າງໃຫ້ເຂັ້ມແຂງ, ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືວົງຄະນະຍາດສາກົນທັງມວນ./.
ຜູ້ນຳລາວອວຍພອນວັນຊາດໂຮນລັງ
(29/04/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນ ອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກເຖິງ ສົມເດັດພະລາຊາ ວິນເລມ-ອາເລັກຊານເດີ ແຫ່ງ ຣາຊະອານາຈັກໂຮນລັງ ໃນ ໂອກາດວັນຊາດປະເທດດັ່ງກ່າວ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ຣາຊະອານາຈັກໂຮນລັງ ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າ ຂໍຖືເປັນກຽດ ສົ່ງຄວາມຊົມເຊີຍອັນ ອົບອຸ່ນ ແລະ ພອນໄຊອັນປະເສີດ ມາຍັງສົມເດັດພະລາ ຊາ ແລະ ປະຊາຊົນໂຮນລັງທຸກທົ່ວໜ້າ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ປະເທດຊາດຂອງພະອົງ ມີຄວາມຈະລີນຮຸ່ງເຮືອງ. ພ້ອມທັງຫວັງວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ ລາວ ແລະ ຣາຊະອານາຈັກ ໂຮນລັງ ຈະໄດ້ຮັບການເສີມສ້າງໃຫ້ເຂັ້ມແຂງ ແລະ ແຕກດອກອອກຜົນ ໃນຊຸມປີຕໍ່ໜ້າ ເພື່ອຜົນປະໂຫຍດຂອງ ປະຊາຊົນສອງຊາດພວກເຮົາກໍຄືວົງສາຄານະຍາດສາກົນ ທັງມວນ.
ສ່ວນເນື້ອໃນໂທລະເລກ ຂອງທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ທີ່ສົ່ງເຖິງທ່ານ ມາກ ຣຸດເຕ ນາຍົກລັດຖະມົນຕີ ແຫ່ງ ຣາຊະອານາຈັກໂຮນລັງ ລະບຸວ່າ: ຕາງໜ້າໃຫ້ລັດຖະບານ ແຫ່ງ ສປປ ລາວ ແລະ ໃນນາມ ສ່ວນຕົວ ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນໂຮນລັງທຸກທົ່ວໜ້າ.ພ້ອມທັງຫວັງວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດພວກເຮົາ ຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດ ຂອງປະຊາຊົນສອງຊາດພວກເຮົາ ກໍຄື ສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງໂທລະເລກອວຍພອນເຖິງທ່ານ ຟຣານ ທີມເມີແມນ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກໂຮນລັງ ເຊັ່ນດຽວກັນ./.
ສານສະແດງຄວາມເສົ້າສະຫລົດໃຈ
(17/04/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ ລາວ ໄດ້ສົ່ງສານສະແດງຄວາມເສົ້າສະຫລົດໃຈເຖິງ ທ່ານ ນາງ ປັກ ເກິນ ເຫ ປະທານາທິບໍດີແຫ່ງ ສ ເກົາຫລີ ຕໍ່ອຸບັດເຫດເຮືອຂົນສົ່ງໂດຍສານ ເຊໂວ ພິກຂວ້ຳ ແລະ ຈົມລົງໃກ້ເກາະ ຈິນໂດ.
ເນື້ອໃນສານລະບຸວ່າ: ຂ້າພະເຈົ້າ ໄດ້ຊາບຂ່າວດ້ວຍຄວາມເສົ້າສະຫລົດໃຈທີ່ສຸດ ຕໍ່ອຸບັດເຫດ ເຮືອຂົນສົ່ງໂດຍສານ ເຊໂວ, ເຊິ່ງໄດ້ບັນທຸກຜູ້ໂດຍສານຫລາຍກວ່າ 400 ຄົນ, ສ່ວນຫລາຍແມ່ນນັກສຶກສາຊັ້ນມັດທະຍົມປາຍ ທີ່ໄດ້ພິກຂວ້ຳ ແລະ ຈົມລົງ ໃກ້ເກາະຈິນໂດ, ຝັ່ງທະເລຕາເວັນຕົກສ່ຽງໃຕ້ ຂອງ ສາທາລະນະລັດ ເກົາຫລີ ໃນວັນທີ 16 ເມສາ 2014, ເຊິ່ງໄດ້ເຮັດໃຫ້ ຜູ້ໂດຍສານຈຳນວນໜຶ່ງ ເສຍຊີວິດ ແລະ 200 ກວ່າຄົນຫາຍສາບສູນ.
ໃນນາມ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ຂ້າພະເຈົ້າ ຂໍສະແດງຄວາມເຫັນໃຈ ແລະ ເສົ້າສະຫລົດໃຈຢ່າງສຸດຊຶ້ງມາຍັງທ່ານ ແລະ ຜ່ານທ່ານ ໄປຍັງປະຊາຊົນ ສາທາລະນະລັດ ເກົາຫລີ ໂດຍສະເພາະ ຄອບຄົວຂອງຜູ້ເສຍຊີວິດ ໃນອຸບັດເຫດອັນຮ້າຍແຮງຄັ້ງນີ້. ຂ້າພະເຈົ້າ ເຊື່ອໝັ້ນວ່າ ພາຍໃຕ້ການຊີ້ນຳໆພາ ຢ່າງໃກ້ຊິດ ຂອງລັດຖະບານແຫ່ງ ສາທາລະນະລັດ ເກົາຫລີ ຈະສາມາດກອບກູ້ ແລະ ຊອກຄົ້ນເອົາຜູ້ທີ່ຍັງຫາຍສາບສູນໄດ້ໂດຍໄວ.
ຜູ້ນຳລາວອວຍພອນວັນຊາດເດັນມາກ
(10/04/2014)
ຂປລ. ວັນທີ 10 ເມສາ 2014 ນີ້ ທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນເຖິງ ສົມເດັດ ມາກເກຣັດ ທີ II ລາຊີນີ ແຫ່ງ ຣາຊະອານາຈັກ ເດັນ ມາກ ທີ່ໂກເປັນຮາກ ໂກເປັນຮາກ ໃນໂອກາດວັນຊາດປະເທດດັ່ງກ່າວ.
ເນື້ອໃນສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ຣາຊະອານາຈັກ ເດັນມາກ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະອົງ ແລະ ຜ່ານພະອົງ ໄປຍັງປະຊາຊົນເດັນມາກ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຄວາມວັດທະ ນາຖາວອນ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດພວກເຮົາ ຈະສືບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ເລິກເຊິ່ງຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນທັງສອງຊາດພວກເຮົາ ກໍຄື ຂອງວົງຄະນະຍາດສາກົນ.
ສ່ວນເນື້ອໃນສານອວຍພອນຂອງທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ທີ່ສົ່ງເຖິງ ທ່ານນາງ ເຮວເລ ທໍນິງ ສມິດທ໌, ນາຍົກລັດຖະມົນຕີ ແຫ່ງ ຣາຊະອານາຈັກ ເດັນມາກ ລະບຸວ່າ: ເນື່ອງໃນໂອກາດວັນຊາດ ແຫ່ງຣາຊະອານາຈັກເດັນມາກ, ໃນນາມລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕັວ, ຂ້າພະເຈົ້າ ຂໍສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານໄປຍັງວັດຖະບານ ແລະ ປະຊາຊົນເດັນມາກ ທຸກຖ້ວນໜ້າ. ພ້ອມທັງເຊື່ອໝັ້ນວ່າ ສາຍພົວພັນມິດຕະພາບ ແລະການ ຮ່ວມມືອັນດີງາມ ລະຫວ່າງ ສອງປະເທດຂອງພວກເຮົາ ຈະໄດ້ຮັບການເສີມຂະຫຍາຍໃຫ້ກວ້າງຂວາງ ແລະ ແຕກດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນທັງສອງຊາດພວກເຮົາ ກໍຄື ສັນຕິພາບ, ສະຖຽນລະພາບ ແລະ ການຮ່ວມມືສາກົນ ເພື່ອການພັດທະ ນາແບບຍື່ນຍົງ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ສົ່ງສານອວຍພອນເຖິງທ່ານ ມາກຕິນ ລີເດກາດ໌, ລັດຖະ ມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ເດັນມາກ ເຊັ່ນດຽວກັນ./.
ນາຍົກລັດຖະມົນຕີ ຊົມເຊີຍຄູ່ຮ່ວມຕຳແໜ່ງ ທີ່ສາທາລະນະລັດຝຣັ່ງ
(07/04/2014)
ຂປລ. ວັນທີ 7 ເມສາ 2014 ນີ້, ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ສະແດງຄວາມ ຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ມານູແອນ ວານ (Manuel Valls), ໃນໂອກາດ ທີ່ທ່ານໄດ້ຖືກແຕ່ງຕັ້ງ ໃຫ້ເປັນນາຍົກລັດຖະມົນຕີ ຂອງ ສ. ຝຣັ່ງ.
ເນື້ອໃນໂທລະເລກລະບຸວ່າ: ຂ້າພະເຈົ້າມີຄວາມປິຕິຊົມຊື່ນເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນມາຍັງທ່ານ ເນື່ອງໃນໂອກາດທີ່ທ່ານໄດ້ຖືກແຕ່ງຕັ້ງ ໃຫ້ດຳລົງຕຳແໜ່ງເປັນນາ ຍົກລັດຖະມົນຕີ ແຫ່ງ ສາທາລະນະລັດ ຝຣັ່ງ, ຂ້າພະເຈົ້າ ຂໍອວຍພອນມາຍັງທ່ານ ຈົ່ງໄດ້ຮັບຜົນສຳເລັດອັນຈົບງາມ ໃນການປະຕິບັດໜ້າທີ່ອັນມີກຽດຂອງທ່ານ.
ຂ້າພະເຈົ້າ ຍິນດີຈະຮ່ວມມືກັບທ່ານ ພ້ອມກັນສືບຕໍ່ເຮັດໃຫ້ສາຍພົວພັນ ມິດຕະພາບ ແລະ ການຮ່ວມມືອັນດີ ລະຫວ່າງ ສປປ ລາວ ແລະ ສາທາລະນະລັດ ຝຣັ່ງ ຂະຫຍາຍຕົວຍິ່ງຂຶ້ນ, ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ດີ ແລະ ມີມູນເຊື້ອໃນຫລາຍດ້ານ ລະຫວ່າງ ສອງປະເທດພວກເຮົາ ດັ່ງກ່າວນັ້ນ ຈະໄດ້ຮັບການເພີ່ມທະວີ ແລະ ເສີມຂະຫຍາຍຢ່າງບໍ່ຢຸດຢັ້ງໃນອນາຄົດ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ, ເພື່ອການຮ່ວມມືສາກົນ ແລະ ເພື່ອສັນຕິ ພາບໂລກ.
ໃນໄລຍະດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງໂທລະເລກສະແດງຄວາມ ຊົມເຊີຍ ເຖິງທ່ານ ໂລຣອງ ຟາບີອຸສ ໃນໂອກາດທີ່ທ່ານໄດ້ຖືກ ແຕ່ງຕັ້ງອີກຄັ້ງໃໝ່ ໃຫ້ດຳລົງຕຳແໜ່ງເປັນ ລັດຖະມົນຕີວ່າການກະຊວງການຕ່າງປະເທດ ແຫ່ງ ສ ຝຣັ່ງ./.